തിരുവനന്തപുരം ജില്ലയിലെ സൂപ്പര് സ്‌പ്രെഡ് തടയാന് ആരോഗ്യ വകുപ്പിന്റെ ആക്ഷന് പ്ലാന് | Kairali News | kairalinewsonline.com\nതിരുവനന്തപുരം ജില്ലയില് കോവിഡ്-19 സമ്പര്‍ക്ക രോഗികളുടെ എണ്ണം കൂടിയ പശ്ചാത്തലത്തില് സൂപ്പര് സ്‌പ്രെഡ് ഒഴിവാക്കാന് മന്ത്രി കെ കെ ശൈലജ ടീച്ചറിന്റെ നേതൃത്വത്തില് ഉന്നതല യോഗം ചേര്‍ന്ന് ആക്ഷന് പ്ലാന് തയ്യാറാക്കി. മുഖ്യമന്ത്രിയുടെ നിര്‍ദേശത്തെ തുടര്‍ന്നാണ് ആക്ഷന് പ്ലാന് തയ്യാറാക്കിയത്.\nസൂപ്പര് സ്‌പ്രെഡിലേക്ക് പോയ പൂന്തുറ ഉള്‍പ്പെടെയുള്ള പ്രദേശങ്ങളില് പ്രത്യേകം ക്ലസ്റ്ററായി തിരിച്ച് കര്‍ശന നടപടികള് സ്വീകരിക്കുന്നതാണെന്ന് മന്ത്രി വ്യക്തമാക്കി. രോഗ വ്യാപനം കൂടിയ പ്രദേശങ്ങളില് പരിശോധനകള് വ്യാപിപ്പിക്കാന് തീരുമാനിച്ചു. എത്രയും വേഗം രോഗബാധിതരെ കണ്ടെത്തുകയും അവരുമായി സമ്പര്‍ക്കത്തിലുള്ളവരെ ക്വാറന്റൈനിലാക്കുന്നതുമാണ്.\nഇതുസംബന്ധിച്ച ഗൈഡ്‌ലൈന് പുറത്തിറക്കിയിട്ടുണ്ട്. എല്ലാവരും ക്വാറന്റൈന് നിര്‍ദേശങ്ങള് കര്‍ശനമായി പാലിക്കേണ്ടതാണ്. എല്ലാ ദിവസവും യോഗം കൂടി പ്രവര്‍ത്തനങ്ങള് വിലയിരുത്തി നടപടികള് സ്വീകരിക്കുന്നതാണ്. രോഗബാധിത പ്രദേശങ്ങളില് വിവിധ മാര്‍ഗങ്ങളിലൂടെ ബോധവത്ക്കരണം ശക്തിപ്പെടുത്തുന്നതാണെന്നും മന്ത്രി വ്യക്തമാക്കി.\nനമ്മുടെ തൊട്ടുത്തുള്ള തമിഴ്‌നാട്ടില് രോഗ വ്യാപനം കൂടുതലാണ്. കന്യാകുമാരി ജില്ലയില് നിന്നുള്‍പ്പെടെ നിരവധിപേര് പല ആവശ്യങ്ങള്‍ക്കും ചികിത്സയ്ക്കുമായി കേരളത്തില് പതിവായെത്താറുണ്ട്. രോഗവ്യാപന സ്ഥലങ്ങളില് നിന്നും ആള്‍ക്കാര് എത്തുന്നത് രോഗ വ്യാപനത്തിന് കാരണമാകുന്നതിനാല് നിരീക്ഷണം ശക്തിപ്പെടുത്തുന്നതാണ്. അതിര്‍ത്തിക്കപ്പുറത്ത് നിന്നും വരുന്നവര്‍ക്കായി ആശുപത്രികളില് പ്രത്യേകം ഒ.പി. തുടങ്ങുകയും കിടത്തി ചികിത്സയ്ക്കുള്ള സൗകര്യമൊരുക്കുന്നതാണ്.\nരോഗം വന്നാല് പെട്ടെന്ന് ഗുരുതരമാകുമെന്നതിനാല് വയോജനങ്ങള്, മറ്റ് ഗുരുതര രോഗമുള്ളവര്, ഗര്‍ഭിണികള്, കുട്ടികള് എന്നിവരുടെ സംരക്ഷണം ഉറപ്പ് വരുത്താന് ഓരോ കുടുംബവും വളരെയധികം ശ്രദ്ധിക്കേണ്ടതാണ്. അവരെല്ലാവരും റിവേഴ്‌സ് ക്വാറന്റൈന് സ്വീകരിക്കേണ്ടതാണ്. ഒരു കാരണവശാലും ഇവര് വീട്ടില് നിന്നും പുറത്തിറങ്ങരുത്. ലോക് ഡൗണ് മാറിയതോടെയാണ് സമ്പര്‍ക്ക രോഗികളുടെ എണ്ണം കൂടിയത്.\nഎല്ലാവരും മാസ്‌ക് ധരിക്കുകയും സാമൂഹ്യ അകലം പാലിക്കുകയും സോപ്പുപയോഗിച്ച് ഇടയ്ക്കിടെ കൈ കഴുകുകയും വേണം. വിട്ടുവീഴ്ചയുണ്ടായാല് അതിഗുരുതരമായ അവസ്ഥയുണ്ടാകും. ഇനിയും കൈവിട്ട് പോകാതിരിക്കാന് എല്ലാവരും ആരോഗ്യ വകുപ്പിന്റെ നിര്‍ദേശങ്ങള് കര്‍ശനമായി പാലിക്കണമെന്നും മന്ത്രി വ്യക്തമാക്കി.\nആരോഗ്യ വകുപ്പ് പ്രിന്‍സിപ്പല് സെക്രട്ടറി ഡോ. രാജന് എന്. ഖോബ്രഗഡെ, എന്.എച്ച്.എം. സ്റ്റേറ്റ് മിഷന് ഡയറക്ടര് ഡോ. രത്തന് ഖേല്‍ക്കര്, ആരോഗ്യ വകുപ്പ് ഡയറക്ടര് ഡോ. ആര്.എല്. സരിത, ആരോഗ്യ വിദ്യാഭ്യാസ വകുപ്പ് ഡയറക്ടര് ഡോ. എ. റംലാബീവി, ജില്ലാ മെഡിക്കല് ഓഫീസര് ഡോ. പ്രീത, എന്.എച്ച്.എം. ജില്ലാ പ്രോഗ്രാം മാനേജര് ഡോ. പി.വി. അരുണ് എന്നിവര് പങ്കെടുത്തു.\nTags: action planK K ShailajaKERALAsuper spreadThiruvananthapuram


ഐ പി എൽ കിരീടം ചെന്നൈ സൂപ്പർ കിങ്സിന്, ഫൈനലിൽ കൊൽക്കത്തയെ വീഴ്ത്തിയത് 27 റൺസിന് - Crickerala\nഐ പി എൽ കിരീടം ചെന്നൈ സൂപ്പർ കിങ്സിന്, ഫൈനലിൽ കൊൽക്കത്തയെ വീഴ്ത്തിയത് 27 റൺസിന്\nBy Crickerala Staff\t On Oct 15, 2021\nഫൈനൽ പോരാട്ടത്തിൽ കൊൽക്കത്ത നൈറ്റ് റൈഡേഴ്‌സിനെ 27 റൺസിന് പരാജയപെടുത്തി ഐ പി എൽ 2021 കിരീടം നേടി ചെന്നൈ സൂപ്പർ കിങ്‌സ്. മത്സരത്തിൽ ചെന്നൈ സൂപ്പർ കിങ്‌സ് ഉയർത്തിയ 193 റൺസിന്റെ വിജയലക്ഷ്യം പിന്തുടർന്ന കൊൽക്കത്ത നൈറ്റ് റൈഡേഴ്‌സിന് നിശ്ചിത 20 ഓവറിൽ9വിക്കറ്റ് നഷ്ടത്തിൽ 165 റൺസ് നേടുവാൻ മാത്രമേ സാധിച്ചുള്ളൂ. ചെന്നൈ സൂപ്പർ കിങ്സിന്റെ നാലാം ഐ പി എൽ കിരീടമാണിത്.\nഓപ്പണിങ് കൂട്ടുകെട്ടിൽ 91 റൺസ് നേടി മികച്ച തുടക്കമാണ് വെങ്കടേഷ് അയ്യരും ശുഭ്മാൻ ഗില്ലും കൊൽക്കത്തയ്ക്ക് നൽകിയത്. ഗിൽ 43 പന്തിൽ 51 റൺസും അയ്യർ 32 പന്തിൽ 50 റൺസും നേടി പുറത്തായി. എന്നാൽ പിന്നീടെത്തിയ ആർക്കും തന്നെ മികവ് പുലർത്താൻ സാധിച്ചില്ല.\nചെന്നൈയ്ക്ക് വേണ്ടി ഷാർദുൽ താക്കൂർ മൂന്ന് വിക്കറ്റും രവീന്ദ്ര ജഡേജ, ജോഷ് ഹേസൽവുഡ് എന്നിവർ രണ്ട് വിക്കറ്റ് വീതവും നേടി.\nമത്സരത്തിൽ ടോസ് നഷ്ടപ്പെട്ട് ആദ്യം ബാറ്റ് ചെയ്ത ചെന്നൈ സൂപ്പർ കിങ്‌സ് ഫാഫ് ഡുപ്ലെസിസിന്റെ തകർപ്പൻ ബാറ്റിങ് മികവിലാണ് മികച്ച സ്കോർ നേടിയത്. സീസണിലെ തന്റെ ആറാം ഫിഫ്റ്റി നേടിയ ഫാഫ് 59 പന്തിൽ7ഫോറും3സിക്സുമടക്കം 86 റൺസ് നേടി അവസാന പന്തിലാണ് പുറത്തായത്. 20 പന്തിൽ2ഫോറും3സിക്സുമടക്കം പുറത്താകാതെ 37 റൺസ് നേടിയ മൊയിൻ അലി, 15 പന്തിൽ3സിക്സടക്കം 31 റൺസ് നേടിയ റോബിൻ ഉത്തപ്പ, 32 റൺസ് നേടിയ ഋതുരാജ് ഗയ്ഗ്വാദ് എന്നിവരും മികച്ച പ്രകടനം പുറത്തെടുത്തു.\nകൊൽക്കത്ത നൈറ്റ് റൈഡേഴ്‌സിന് വേണ്ടി സുനിൽ നരെയ്ൻ നലോവറിൽ 26 റൺസ് വഴങ്ങി2വിക്കറ്റും ശിവം മാവി ഒരു വിക്കറ്റും നേടി. ചെന്നൈ സൂപ്പർ കിങ്സിന്റെ നാലാം ഐ പി എൽ കിരീടമാണിത്. ഇതിനുമുൻപ് 2010 ൽ മുംബൈ ഇന്ത്യൻസിനെയും 2011 ൽ ആർ സി ബിയെയും 2018 ൽ സൺറൈസേഴ്‌സ് ഹൈദരാബാദിനെയും പരാജയപെടുത്തി ചെന്നൈ സൂപ്പർ കിങ്‌സ് കിരീടം നേടിയിരുന്നു.\nChennai super KingsIpl 2021Latest Malayalam Cricket Newsചെന്നൈ സൂപ്പർ കിങ്സ്


പോരാട്ടഭൂമിയിൽ വീണ്ടും ഏകനായി സ്റ്റീവ് സ്മിത്ത്; ഓസീസ് 250-ന് പുറത്ത് |\nSaturday, August 17, 2019 10:15 PM IST\nലണ്ടൻ: രണ്ടാം ആഷസ് ടെസ്റ്റ് ക്രിക്കറ്റിൽ ഓസ്ട്രേലിയ ഒന്നാം ഇന്നിംഗ്സിൽ 250 റണ്‍സിന് പുറത്ത്. എട്ട് റണ്‍സിന്‍റെ നേരിയ ലീഡ് വഴങ്ങിയാണ് ഓസ്ട്രേലിയ ഓൾഒൗട്ടായത്. ഒന്നാമിന്നിംഗ്സിൽ ഇംഗ്ലണ്ട് 258 റണ്‍സിന് പുറത്തായിരുന്നു.\nസ്റ്റീവ് സ്മിത്താണ് ഓസ്ട്രേലിയയുടെ ടോപ് സ്കോറർ. 161 പന്തിൽ നിന്ന് സ്മിത്ത് 92 റണ്‍സ് നേടി. ജോഫ്ര ആർച്ചറിന്‍റെ പന്തു കൊണ്ട സ്റ്റീവ് സ്മിത്ത് റിട്ടയേഡ് ഹർട്ടായി മടങ്ങുകയായിരുന്നു. 80 റണ്‍സ് എടുത്ത് നിൽക്കേയായിരുന്നു സ്മിത്തിന് ജോഫ്ര ആർച്ചറുടെ ബൗണ്‍സർ മുഖത്തുകൊണ്ട് പരിക്കേറ്റത്.\nഇതിനിടെ സ്റ്റീവ് സ്മിത്തിനെ തേടി ഒരു അപൂർവ നേട്ടമെത്തി. ഇരുടീമുകളും തമ്മിലുള്ള ടെസ്റ്റ് പരന്പരകളിൽ ചരിത്രത്തിലാദ്യമായി തുടർച്ചയായി ഏഴ് തവണ 50 റണ്‍സ് കടക്കുന്ന ആദ്യ താരമെന്ന നേട്ടമാണ് സ്മിത്ത് സ്വന്തമാക്കിയത്. 239, 76, 102, 83, 144, 142, 92 എന്നിങ്ങനയാണ് സ്മിത്തിന്‍റെ അവസാന ഏഴ് ഇന്നിംഗ്സുകൾ.\nഇംഗ്ലണ്ടിനായി സ്റ്റുവർട്ട് ബ്രോഡ് നാലു വിക്കറ്റ് വീഴ്ത്തി. ക്രിസ് വോക്സ് മൂന്നും ആർച്ചർ രണ്ടും വിക്കറ്റെടുത്തു. ആദ്യ ദിവസം പൂർണമായി മഴ കളിച്ച മത്സരത്തിന്‍റെ നാലാം ദിനം നാലിന് 80/4 എന്ന നിലയിലാണ് ഓസീസ് കളിയാരംഭിച്ചത്.


മാവോയിസ്റ്റല്ല ജല്ലിക്കട്ട്; സാബുവും ജാഫര് ഇടുക്കിയും ഞെട്ടിച്ചു: എസ് ഹരീഷ്\nWed Oct 16 2019 13:06:18 GMT+0000 (UTC)\nShuhaib Ali| Updated On:3Oct 2019 10:14 AM GMT | Location : കൊച്ചി\nടൊറന്റോയിലെ പ്രദര്‍ശനത്തിലൊക്കെ നമ്മുടെ നാടും സംസ്‌ക്കാരവും അവര്‍ക്കെല്ലാം മനസിലാകുമോ എന്നു ചിന്തിച്ചു. പക്ഷെ നമ്മുടെ തമാശകള് പോലും അവര്‍ക്ക് നന്നായി മനസിലാകുന്നു.\nഏറെ കാത്തിരിപ്പിനൊടുവില് ലിജോ ജോസ് പെല്ലിശ്ശേരി സംവിധാനം ചെയ്യുന്ന ജല്ലിക്കട്ട് നാളെ കേരളത്തിലെ തിയറ്ററുകളിലേക്കെത്തുകയാണ്. എസ് ഹരീഷ് എഴുതിയ മാവോയിസ്റ്റ് എന്ന കഥ ആസ്പദമാക്കിയുള്ളതാണ് ചിത്രം. ഹരീഷും എസ് ജയകുമാറും ചേര്‍ന്നാണ് ചിത്രത്തിന് തിരകഥ രചിച്ചിരിക്കുന്നത്. ചെമ്പന് വിനോദ്, ആന്റണി വര്‍ഗ്ഗീസ്, ശാന്തി, ജാഫര് ഇടുക്കി, സാബു എന്നിവരാണ് ചിത്രത്തിലെ കേന്ദ്ര കഥാപാത്രങ്ങള്. സിനിമയെ കുറിച്ച് കഥാകൃത്ത് കൂടിയായ എസ് ഹരീഷ് തന്റെ അനുഭവങ്ങള് പങ്കു വെയ്ക്കുന്നു.\nമാവോയിസ്റ്റ് എന്ന കഥ ജല്ലിക്കട്ട് എന്ന സിനിമയാകുമ്പോള്\nമാവോയിസ്റ്റ എന്ന കഥയല്ല ജല്ലിക്കട്ട്. അതില് നിന്നും ഒരുപാട് വ്യത്യാസമുണ്ട്. അതിന്റെ അടിസ്ഥാനപരമായ പ്രമേയം എടുത്തെന്നേയുള്ളൂ. ഇത് 100 ശതമാനം ലിജോ ജോസ് പെല്ലിശ്ശേരി സിനിമയാണ്. അദ്ദേഹത്തിന്റെ ക്രിയേഷനാണിത്. ലിജോ എങ്ങനെ ആ കഥയെ കണ്ടു, എന്താണ് ലിജോ പറയാന് ആഗ്രഹിക്കുന്നത് എന്നതാണ് ജല്ലിക്കട്ട്.\nലിജോ ജോസ് പെല്ലിശ്ശേരി എന്ന സംവിധായകന്\nഒന്നാന്തരം വിഷ്വല് ട്രീറ്റാണ് ലിജോയുടേത്. മലയാളത്തില് ഇതുവരെ കണ്ടിട്ടില്ലാത്ത ഒരു മേക്കിങ് ആണ് ഈ സിനിമ. പുതിയ തലമുറ നെറ്റ്ഫ്‌ളിക്‌സ് വഴിയൊക്കെ ലോക സിനിമ കാണുന്നവരാണ്. അവര്‍ക്കിത് ഉള്‍ക്കൊള്ളാന് പറ്റും. എന്നെ സംബന്ധിച്ച് ഈ സിനിമയില് ഞാന് തൃപ്തനാണ്.\nപോസ്റ്ററില് പോത്ത് മാത്രമേയുള്ളൂവെന്നത് എനിക്ക് സന്തോഷമുണ്ടാക്കുന്ന കാര്യമാണ്. ഞാനീ സിനിമയെ കുറിച്ച് ആലോചിച്ചപ്പോള് പോത്തായിരുന്നു എന്റെ മനസ്സില് കേന്ദ്ര കഥാപാത്രമായി നിന്നിരുന്നത്. അതു തന്നെ ലിജോ മനസ്സില് കണ്ടതില് എനിക്ക് വലിയ സന്തോഷമുണ്ട്. സംവിധാകനാണ് സിനിമയുടെ ക്രിയേറ്റര്. പത്മാരാജന്റെ സിനിമകള്, ദിലീഷ് പോത്തന്റെ സിനിമ, ലിജോ പെല്ലിശ്ശേരിയുടെ സിനിമ അങ്ങനെ സംവിധാനകന്റെ പേരു പറഞ്ഞ് ആളുകള് സിനിമ കാണുന്നത് നല്ല കാര്യമാണ്. സംവിധായകനാണ് സിനിമയുടെ ഏറ്റവും വലിയ ആളെന്നാണ് ഞാന് കരുതുന്നത്.\nസ്‌ക്രിപ്റ്റ് എന്നാല് പൂര്‍ണ്ണമായൊരു ടെക്‌സറ്റല്ല\nഷൂട്ടിംഗ് വേളയില് കുറച്ച് സമയമാണ് സെറ്റിലുണ്ടായിരുന്നത്. എന്റെ കുറേ തെറ്റിദ്ധാരണകള് മാറി. സിനിമയില് നിന്നൊക്കെ മാറി നില്‍ക്കുന്ന ഒരാളായതു കൊണ്ട് ചില തെറ്റിദ്ധാരണകള് ഉണ്ടാകാം. സ്‌ക്രിപ്റ്റ് എന്നുപറഞ്ഞാല് പൂര്‍ണ്ണമായൊരു ടെക്‌സറ്റല്ല എന്ന് മനസ്സിലായി. സ്‌ക്രിപ്റ്റ് പൂര്‍ത്തിയാകുന്നത് സിനിമ കഴിയുന്നതോടു കൂടിയാണ്. ഞാനും ജയകുമാറുമാണ് സ്‌ക്രിപ്റ്റ് എഴുതിയത്. പക്ഷേ ഞങ്ങ്ള് രണ്ടു പേരും മാത്രമാണ് അതെഴുതിയതെന്ന് പറയാനാകില്ല. ഒരുപാട് പേരുടെ സംഭാവനകള് അതിലുണ്ട്.\nജാഫര് ഇടുക്കിയും സാബുവും ഞെട്ടിച്ചു\nഅഭിനയത്തില് എന്നെ ഞെട്ടിച്ചത് ജാഫര് ഇടുക്കിയും സാബുവുമാണ്. ആന്റണിയും ചെമ്പന് വിനോദും ശാന്തിയും കട്ടപ്പനയിലെ ജനങ്ങളും സിനിമയില് ഗംഭീരമായി ജീവിക്കുകയാണ്. ശാന്തി കുറേ നേരമൊന്നുമില്ല. എന്നാല് ഈ യുദ്ധം മുഴുവനും ശാന്തിയുടെ കഥാപാത്രത്തിനു വേണ്ടിയാണ്. ടൊറന്റോയിലെ പ്രദര്‍ശനത്തിലൊക്കെ നമ്മുടെ നാടും സംസ്‌ക്കാരവും അവര്‍ക്കെല്ലാം മനസിലാകുമോ എന്നു ചിന്തിച്ചു. പക്ഷെ നമ്മുടെ തമാശകള് പോലും അവര്‍ക്ക് നന്നായി മനസിലാകുന്നു.\nലിജോയുമായി ഇനിയും സിനിമ\nലിജോയുടെ ഷൂട്ടിങ്ങില് പങ്കെടുത്തപ്പോഴാണ് സിനിമയുടെ തിരക്കഥ എന്നത് എഴുതി തീരുന്ന ഒന്നല്ലെന്ന് മനസിലായത്. ആദ്യം പ്രദര്‍ശിപ്പിക്കുന്നതു വരെ... അല്ലെങ്കില് ഫൈനല് പ്രിന്റാകുന്നതുവരെ ആ പ്രോസസ് തുടരും. ലിജോയുമായി മറ്റൊരു സിനിമ ഉടനുണ്ടാകും. ആ സസ്‌പെന്‍സ് നിലനിര്‍ത്തുകയാണ്. പിന്നീടും ലിജോയോടൊപ്പം സിനിമകള് ചെയ്യണമെന്നുണ്ട്.


jithesh | കരള്‍സംബന്ധമായ അസുഖം ബാധിച്ച് മെഡിക്കല് കോളജ് ആശുപത്രിയില് ചികില്‍സയിലായിരുന്നു... നാടന്‍പാട്ട് കലാകാരന് ജിതേഷ് കക്കിടിപ്പുറത്തെ കണ്ടെത്തിയത് മരിച്ച നിലയില്! - Malayalivartha.com Widgets Magazine\nകരള്‍സംബന്ധമായ അസുഖം ബാധിച്ച് മെഡിക്കല് കോളജ് ആശുപത്രിയില് ചികില്‍സയിലായിരുന്നു... നാടന്‍പാട്ട് കലാകാരന് ജിതേഷ് കക്കിടിപ്പുറത്തെ കണ്ടെത്തിയത് മരിച്ച നിലയില്!\n01 AUGUST 2020 03:42 PM IST\nപ്രശസ്ത നാടന്‍പാട്ട് കലാകാരന് ജിതേഷ് കക്കിടിപ്പുറത്തെ മരിച്ച നിലയില് കണ്ടെത്തി. ശനിയാഴ്ച പുലര്‍ച്ചെയാണ് വീട്ടില് മരിച്ച നിലയില് അദ്ദേഹത്തെ കണ്ടെത്തിയത്. അടുത്തകാലത്തായി കരള്‍സംബന്ധമായ അസുഖം ബാധിച്ച് മെഡിക്കല് കോളജ് ആശുപത്രിയില് ചികില്‍സയിലായിരുന്നു ജിതേഷെന്ന് ബന്ധുക്കള് പറഞ്ഞു.\nചങ്ങരംകുളം സണ്‍റൈസ് ആശുപത്രി മോര്‍ച്ചറിയില് സൂക്ഷിച്ചിരിക്കുന്ന മൃതദേഹം ഇന്‍ക്വസ്റ്റ് നടപടികള് പൂര്‍ത്തിയാക്കി കൊവിഡ് ടെസ്റ്റിന് അയക്കും. കൈതോല പായവിരിച്ച് എന്ന് തുടങ്ങുന്ന ഗാനത്തിലൂടെ മലയാളികളുടെ മനസില് ഇടംനേടിയ ജിതേഷ് കക്കിടിപ്പുറത്തിന്റെ കഴിവുകള് അടുത്തകാലത്താണ് പുറംലോകം അറിഞ്ഞുതുടങ്ങിയത്.\nപൊന്നാനി കോഴിപറമ്ബില് തറവാട്ടില് നെടുംപറമ്ബില് താമിയുടെയും മാളുക്കുട്ടിയുടെയും മകനായി ജനിച്ചു. കക്കിടിപ്പുറം എല്‍പി സ്‌കൂളിലും, കുമരനെല്ലൂര് ഹൈസ്‌കൂളിലും പഠിക്കുന്ന സമയത്ത് തന്നെ തെയ്യംകെട്ട്, നാടകരചന, കഥാപ്രസംഗം, പാട്ടെഴുത്ത്, സംഗീതം, സംവിധാനം തുടങ്ങിയ മേഖലകളില് കഴിവുതെളിയിച്ച കലാകാരനാണ്.\nകൈതോല, പാലം നല്ല നടപ്പാലം, വാനിന് ചോട്ടിലെ. (നാടകം- ദിവ്യബലി) തുടങ്ങിയ വളരെ പ്രസിദ്ധമായ പാട്ടുകളടക്കം ഏകദേശം 600 ഓളം പാട്ടുകളെഴുതിയിട്ടുണ്ട്. 'കഥ പറയുന്ന താളിയോലകള്' എന്ന നാടകം എഴുതുകയും ഗാനരചന, സഗീതം, സംവിധാനം എന്നിവ നിര്‍വഹിച്ച് തൃശൂര് ജനനി കമ്മ്യൂണിക്കേഷന് ഒട്ടനവധി വേദികളില് അവതരിപ്പിച്ചു.\nകേരളോല്‍സവ മല്‍സരവേദികളില് നല്ല നടന്, നല്ല എഴുത്തുകാരന്, നല്ല കഥാപ്രാസംഗികന്, മിമിക്രിക്കാരന് എന്ന നിലയില് ഒന്നാമനായിരുന്നു. നെടുമുടി വേണുവും, സുധീര് കരമനയും, വിനീതും, വിനോദ് കോവൂരും അഭിനയിച്ച ആദി സംവിധാനം ചെയ്ത .... 'പന്ത്' എന്ന സിനിമയ്ക്കുവേണ്ടി പാട്ടെഴുതി പാടി അഭിനയിക്കാനുള്ള ഭാഗ്യവുമുണ്ടായി.\nചിങ്ങം 1 മുതൽ ക്ഷേത്രങ്ങളിൽ ഭക്തർക്ക് പ്രവേശിക്കാം (3 minutes ago)\nഅപകടത്തിൽ റോഡിൽ വീണ യുവാവിന്റെ തല എതിർദിശയിൽ നിന്നും എത്തിയ വണ്ടിയിൽ ഇടിച്ചു;യുവാവിന് ഗുരുതര പരിക്ക് ; നടുക്കുന്ന സിസിടിവി ദൃശ്യങ്ങൾ പുറത്ത്; വെള്ളക്കെട്ടുകൾ അപകടകെണിയൊരുക്കുമ്പോൾ (6 minutes ago)\nമലപ്പുറത്ത് ഞായറാഴ്ച സമ്പൂർണ ലോക്ഡൗൺ പ്രഖ്യാപിച്ചു (16 minutes ago)\nതൃശൂര് വടക്കാഞ്ചേരി ക്രിട്ടിക്കല് കണ്ടെയ്ന്‍മെന്റ് സോണാക്കി (21 minutes ago)\nകോവിഡ് ബാധിച്ച് മരിച്ചവരുടെ എണ്ണം രാജ്യത്ത് കുറക്കാനായത് പ്രതിരോധ പ്രവര്‍ത്തനങ്ങളുടെ നേട്ടമാണെന്ന് പ്രധാനമന്ത്രി നരേന്ദ്രമോദി (31 minutes ago)\nഇന്ത്യയോടുള്ള സൗദിയുടെ സ്നേഹം ഇതാണ്; ചൊറിഞ്ഞ പാക്കിസ്ഥാനെ മാന്തി സൗദി, ആ കളി ഇവിടെ നടക്കില്ല, കൂപ്പുകുത്തിവീഴാൻ തയ്യാറായി പാകിസ്ഥാൻ (34 minutes ago)\nഞെട്ടൽ മാറാതെ പ്രവാസലോകം; കോവിഡ് -19 പ്രതിസന്ധിയിൽ ദുരിതമനുഭവിക്കുന്നവർക്ക് കൈത്താങ്ങായ അബ്ദു റഹിം കോവിഡ് ബാധിച്ചു മരിച്ചു (45 minutes ago)\nകട്ടത്താടി ലുക്കില് പൃഥ്വിരാജിന്‍റെ പരസ്യ വീഡിയോ! (48 minutes ago)\nകോഹ്‌ലിയുടെ ബ്രാന്‍ഡ് മൂല്യം 237.5 ദശലക്ഷം; ലോകത്തില് ഏറ്റവും അധികം ആരാധകരുടെ ഇഷ്ടതാരം വിരാട് കോഹ്ലി; സച്ചിനൊപ്പം വളരുന്ന വിരാടിന്റെ വീരചരിത്രം (57 minutes ago)


2017 ഫോര്‍ഡ് ഇക്കോസ്‌പോര്‍ട് ചിത്രങ്ങള് പുറത്ത് - Malayalam DriveSpark\nഡിസൈനില് പുതുമ?; ക്യാമറ പകര്‍ത്തിയ 2017 ഫോര്‍ഡ് ഇക്കോസ്‌പോര്‍ട് ചിത്രങ്ങള്\nPublished: Saturday, June 17, 2017, 10:53 [IST]\nവേര്‍ണയ്ക്ക് പിന്നാലെ റോഡ് ടെസ്റ്റ് നടത്തുന്ന ഫോര്‍ഡ് ഇക്കോസ്‌പോര്‍ട് ഫെയ്‌സ് ലിഫ്റ്റിന്റെ ചിത്രങ്ങളും പുറത്ത്. മൂന്ന് നിറഭേദങ്ങളില് ഒരുങ്ങിയ കോമ്പാക്ട് എസ് യുവിയുടെ ചിത്രങ്ങളാണ് ക്യാമറകള് പകര്‍ത്തിയത്.\nIAB യാണ് ഫോര്‍ഡ് ഇക്കോസ്‌പോര്‍ടിന്റെ സ്‌പൈ ചിത്രങ്ങള് വെളിപ്പെടുത്തിയിരിക്കുന്നത്. ഗ്ലോബല് ബ്രോണ്‍സ്, കൈനറ്റിക് ബ്ലൂ, അര്‍പോഡര് റെഡ് നിറങ്ങളിലാണ് പുതിയ ഇക്കോസ്‌പോര്‍ട് എത്തുകയെന്ന് ചിത്രങ്ങള് സൂചിപ്പിക്കുന്നു.\nനേരത്തെ, വിദേശ വിപണികളില് മാത്രമായിരുന്നു ഈ മൂന്ന് കളര്‍ഓപ്ഷനുകളെ ഫോര്‍ഡ് നല്‍കിയിരുന്നത്. പുതുക്കിയ ഫ്രണ്ട് ബമ്പറാണ് ഇക്കോസ്‌പോര്‍ടിന് ലഭിച്ചതെന്ന് ചിത്രങ്ങള് വ്യക്തമാക്കുന്നു.\nബമ്പറുകള്‍ക്ക് ഒപ്പം ഹെഡ്‌ലാമ്പുകളിലും ഫോഗ്‌ലാമ്പുകളിലും ഫോര്‍ഡ് മാറ്റങ്ങള് വരുത്തിയിട്ടുണ്ട്. സിംഗിള് പീസ് ഹെക്‌സഗണല് ഗ്രില്ലാണ് ഇക്കോസ്‌പോര്‍ട് ഫെയ്‌സ് ലിഫ്റ്റ് വേര്‍ഷന് ലഭിക്കുന്നത് എന്നതും ശ്രദ്ധേയം.\nടൂ-പീസ് സെറ്റപ്പിലാണ് നിലവിൽ ഇക്കോസ്‌പോര്‍ട് എത്തുന്നത്.\n16 ഇഞ്ച് അലോയ് വീല് പ്രൊജക്ടര് ഹെഡ്‌ലൈറ്റുകളും, എല്‍ഇഡി ഡെയ്‌ടൈം റണ്ണിംഗ് ലൈറ്റുകളും 2017 ഫോര്‍ഡ് ഇക്കോസ്‌പോര്‍ടില് സാന്നിധ്യമറിയിക്കുന്നു. ടച്ച്‌സ്‌ക്രീന് ഇന്‍ഫോടെയ്ന്‍മെന്റ് സംവിധാനമാണ് സെന്റര് കണ്‍സോളില് ഇടംപിടിച്ചിരിക്കുന്നതെന്നും ചിത്രങ്ങൾ വ്യക്തമാക്കുന്നു.\nനിലവിലുള്ള എഞ്ചിന് വേര്‍ഷനില് തന്നെയാണ് ഇക്കോസ്‌പോര്‍ട് ഫെയ്‌സ് ലിഫ്റ്റ് വേര്‍ഷനും എത്തുക. 1.0 ലിറ്റര് ഇക്കോബൂട്ട് പെട്രോള് എഞ്ചിന്, 1.5 ലിറ്റര് പെട്രോള് എഞ്ചിന്, 1.5 ലിറ്റര് ടര്‍ബ്ബോചാര്‍ജ്ഡ് ഡീസല് എഞ്ചിനുകളിലാണ് ഫോര്‍ഡ് ഇക്കോസ്‌പോര്‍ട് വിപണിയില് എത്തുന്നത്.\nഅതേസമയം റിയര് എന്‍ഡ് ഡിസൈനില് ഏറെ വ്യത്യാസങ്ങളില്ലാതെയാണ് പുതിയ മോഡലും ഒരുങ്ങിയിരിക്കുന്നതും. ടെയില്‍ഗെയിറ്റില് നല്‍കി വരുന്ന സ്‌പെയര് വീലിനെ പുതിയ മോഡലിലും ഫോര്‍ഡ് നിലനിര്‍ത്തിയിട്ടുണ്ട്.\nവരാനിരിക്കുന്ന ഉത്സവ സീസണിന് മുന്നോടിയായാകും 2017 ഫോര്‍ഡ് ഇക്കോസ്‌പോര്‍ട് ഇന്ത്യന് വിപണിയില് സാന്നിധ്യമറിയിക്കുക.\nSpy Pics: 2017 Ford EcoSport Spotted Testing. Read in Malayalam.\nStory first published: Saturday, June 17, 2017, 10:53 [IST]


Bigg Boss Malayalam Season3Latest Episode 08 April Highlights\nBigg Boss Malayalam Season3Latest Episode 08 April Highlights: ബിഗ് ബോസ് വീട്ടിലെ 53-ാം ദിവസ കാഴ്ചകൾ\nApril 8, 2021 05:42:00 pm\nBigg Boss Malayalam Season3Latest Episode 08 April Highlights: ബിഗ് ബോസ് വീട്ടിലെ 53-ാം ദിവസം തുടങ്ങിയത് വ്യക്തിമുദ്ര പതിപ്പിച്ചും അതുപോലെ സ്വയം അപഹാസ്യരായി തലതാഴ്ത്തിയും ബിഗ്ഗ് ബോസ്സ് വീടു വിട്ടു ഇറങ്ങുന്ന സഹമത്സരാർഥികൾ ആരൊക്കെ എന്നു പറയാനുള്ള മോണിംഗ് ടാസ്ക്കിലൂടെയാണ്. എന്നാൽ ആ ടാസ്ക് അവസാനിച്ചത് വലിയ തമ്മിൽ തല്ലിലും കരച്ചിലിലുമാണ്.\nവ്യക്തിപരമായി തനിയ്ക്ക് സൂര്യയെ വര്ഷങ്ങളായി അറിയാമെന്നും ഫിറോസിനൊപ്പം തില്ലാന ഷോയിൽ പങ്കെടുക്കുന്ന കാലത്തെ സൂര്യയെ അറിയാമെന്നും എന്നാൽ ഇവിടെ ഇപ്പോൾ കാണുന്നത് സൂര്യയുടെ ഒരു പൊയ്മുഖമാണെന്നും അതു പ്രേക്ഷകരും കാണുന്നുണ്ടാകാമെന്നുമാണ് സജ്‌ന പറഞ്ഞത്. ഗെയിം ജയിക്കാനായി സൂര്യ ഏതറ്റം വരെയും പോവുന്ന ആളാണ്, ചിലപ്പോൾ ഇപ്പോഴത്തെ സൂര്യയുടെ മുഖവും അതിനുവേണ്ടിയുള്ളതാവുമെന്നും സജ്ന കൂട്ടിച്ചേർത്തു.\nഅതിനെ സാധൂകരിയ്ക്കുന്ന രീതിയിലാണ് റംസാനും സംസാരിച്ചത്. പല എപ്പിസോഡുകളിലും സൂര്യ ചെയ്യുന്നത് മുൻ ബിഗ്ഗ് ബോസ്സ് സീസണുകൾ കണ്ടു അതിനനുസരിച്ചാണെന്ന് സജ്‌ന അക്കമിട്ട് രമ്യയോട് പറയുന്നുണ്ട്. എന്തിന് വസ്ത്രധാരണത്തിൽ പോലും തന്റെ സ്ഥിരം രീതി മാറ്റി കളി കാണുന്ന പ്രേക്ഷകരെ വിലയിരുത്തി ഡ്രസ്സ് ഇടാൻ ശ്രമിയ്ക്കുന്നയാളാണ് സൂര്യയെന്നും സജ്‌ന പറയുന്നു.\nഇതേ ടാസ്ക്കിൽ തന്നെ ഋതു സായിയുടെ ക്യാപ്റ്റൻസി മോശമാണെന്ന് പറഞ്ഞുവെന്ന് അഡോണി പറഞ്ഞതും വലിയ വഴക്കിൽ കലാഹിച്ചു. ഋതു ഇരട്ടത്താപ്പുകളുടെ രാജകുമാരിയാണെന്നും, ലാലേട്ടന്റെ എപ്പിസോഡിൽ സംസാരിക്കാതെ ഇരുന്നത് അഭിപ്രായത്തിൽ ഉറപ്പില്ലാത്തത് കൊണ്ടാണെന്നും അഡോണി പറഞ്ഞു. എന്നാൽ സായി തന്നെ പറയുന്നുണ്ട്, ഇതേ കാര്യം ഋതു എന്നോട് പറഞ്ഞിട്ടുണ്ട്. എന്നാൽ അതൊന്നും ചെവികൊള്ളാത്തെ സായിയോട് അഡോണി തട്ടികേറുകയാണ്. അഡോണി സംസാരിക്കുന്നത് വെറും കഴമ്പില്ലാത്ത ആവർത്തനങ്ങളാണ് എന്നാണു സായിയുടെ പക്ഷം.\nമണിയും പൊളി ഫിറോസ്സും ഋതുവിനെ ചേർത്ത് നിറുത്തി ആശ്വസിപ്പിയ്ക്കുകയും, പഠിച്ചുവെച്ച ലക്ഷ്വറി ടാസ്ക്കിൽ ശ്രദ്ധചെലുത്താനും മണി ഋതുവിനെ ഉപദേശിയ്ക്കുന്നുമുണ്ട്. എന്നാൽ റംസാൻ വന്നു അഡോണിയെ ന്യായീകരിക്കുന്നുണ്ട്.\nസ്ഥിരം കട്ടിൽ പോസിൽ കിടന്ന്, വീട്ടിൽ നടക്കുന്ന സകല കാര്യങ്ങളും കണ്ടു മനസ്സിലാക്കിയതിന്റെ ഗുണം കിടിലം ഫിറോസിന്റെ ഓട്ടംതുള്ളലിൽ കാണാനുണ്ടായിരുന്നു. കിടിലനവതരിപ്പിച്ച തുള്ളൽ ബിഗ്ഗ് ബോസ്സ് ഹൗസിനെയും അവിടുത്തെ അന്തേവാസികളെയും മുൻനിറുത്തിയായിരുന്നു.\n‘കലഹം പലവിധമിവിടെ സുലഭം’ എന്നാലും തങ്ങൾ ഒറ്റകെട്ടാണെന്ന് കിടിലൻ പറഞ്ഞുവെച്ചു. അതിനു ശേഷം വിവിധ സിനിമ താരങ്ങൾ ബിഗ്ഗ് ബോസ്സ് ഹൗസ് വിലയിരുത്തുന്നതും കിടിലൻ അവതരിപ്പിച്ചു.\nപാട്ടുപാടിയും, അതി മനോഹരമായി നൃത്തം ചെയ്തു രമ്യ പണിക്കർ ബിഗ്ഗ് ബോസ്സ് കുടുംബങ്ങളെ കൈയിലെടുത്തു. അതിനു ശേഷം ഡിമ്പലും സൂര്യയും നോബിയും സന്ധ്യയും ബിഗ്ഗ് ബോസ്സ് ഹൗസിൽ എങ്ങനെ നടക്കുന്നുവെന്ന് രമ്യ രസകരമായി അവതരിപ്പിച്ചു.\nഇന്ത്യ ഗേറ്റ് ബസ്മതി റൈസ്സ് മത്സരാർത്ഥികൾക്ക് നൽകിയ സ്പോൺസർ ടാസ്ക്, വെജ് പുലാവ് ഉണ്ടാക്കുകയെന്നതായിരുന്നു. സായിയും സജ്‌നഫിറോസുമായിരുന്നു വിധികർത്താക്കൾ. രണ്ടു ടീമുകളെയും ഒരു പോലെ വിജയികളായി അവർ പ്രഖ്യാപിച്ചു.\nപൊളി ഫിറോസ് സജ്‌നയെ തല്ലിയോ?\nമീറ്റിംഗിനിടയിൽ സജനയെ പൊളിഫിറോസ് തല്ലുന്നതായി താൻ കണ്ടുവെന്ന് സായി പറയുമ്പോൾ, അതു തന്നെ തട്ടി വിളിയ്ക്കുന്നത് മാത്രമായിരുന്നുവെന്ന് സജ്‌ന പറഞ്ഞു.\nതങ്ങളുടെ കുടുംബജീവിതത്തിലേക്ക് സായി ഇടപെടേണ്ടയെന്ന് സജ്‌ന പറയുന്നു. പക്ഷേ ആ മീറ്റിംഗിൽ ഉണ്ടായിരുന്ന മറ്റുള്ളവർക്ക് എല്ലാം അതിൽ ആസ്വഭാവിക തോന്നിയെന്ന് സായി പറയുന്നുണ്ട്. അതു പോലെ തന്റെ മുന്നിൽ ഒരനീതികണ്ടാൽ താൻ ഇടപെടുമെന്നും. എന്നാൽ അതുപോലെ തന്നെ സായി ഏതെങ്കിലും പെൺകുട്ടികളോട് ശബ്‍ദമുയർത്തി കയർത്താൽ താനും ഇടപെടുമെന്ന് ഫിറോസ് തിരിച്ചും വെല്ലുവിളിച്ചു.\nസന്ധ്യയുടെ പെർഫോമൻസാണ് നാളെ, എന്നാൽ അതിൽ കയറി വിമർശിച്ചു അഭിപ്രായം പറയുന്ന പൊളി ഫിറോസിനെയും നാളത്തെ പ്രൊമോയിൽ കാണാം. ഇന്ന് നടന്ന അടി വിഷയം നാളെ വീണ്ടും ഒരു സംസാരവിഷയമായി സന്ധ്യ സജ്‌നയോടു സംസാരിക്കുന്നുണ്ട്.\nBigg Boss Malayalam Season3Latest Episode 08 April Highlights\nBigg Boss Malayalam Season3Latest Episode 08 April Highlights: മത്സരം മുറുകുമ്പോൾ ആര് വീഴും, ആര് വാഴും എന്നറിയാനുള്ള ആകാംക്ഷയിലാണ് പ്രേക്ഷകരും.\nBigg boss malayalam season3latest episode 08 april live online updates


(2011 world cup) | സച്ചിന്റെ കന്നി കിരീടം സംശയത്തിന്റെ നിഴലിലാവരുത്, 2011 ലോകകപ്പ് ഫൈനൽ വിവാദത്തിൽ അന്വേഷണം വരട്ടെ | de silva on 2011 world cup\nസച്ചിന്റെ കന്നി കിരീടം സംശയത്തിന്റെ നിഴലിലാവരുത്, 2011 ലോകകപ്പ് ഫൈനൽ വിവാദത്തിൽ അന്വേഷണം വരട്ടെ\nBy സ്പോർട്സ് ഡെസ്ക് • 22/06/2020 at 4:43PM\nശ്രീലങ്കയിലെ മുൻ കായിക മന്ത്രി ആയിരുന്ന മഹിന്ദാനന്ദ അലുത്ഗമഗെയുടെ ആരോപണങ്ങൾക്ക് പ്രതികരണവുമായി മുൻ ശ്രീലങ്കൻ കളിക്കാരനായ അരവിന്ദ ഡിസിൽവെയും രംഗത്ത്.\n2011ലെ ഇന്ത്യ- ശ്രീലങ്ക ലോകകപ്പ് ക്രിക്കറ്റ് ഫൈനല് ഒത്തുകളിയായിരുന്നുവെന്ന ശ്രീലങ്കയിലെ മുൻ കായിക മന്ത്രി ആയിരുന്ന മഹിന്ദാനന്ദ അലുത്ഗമഗെയുടെ ആരോപണങ്ങൾക്ക് പ്രതികരണവുമായി മുൻ ശ്രീലങ്കൻ കളിക്കാരനായ അരവിന്ദ ഡിസിൽവെയും രംഗത്ത്. മന്ത്രിയുടെ ആരോപണം അസംബന്ധമാണെന്നും ഇത് എല്ലാവരെയും ബോധ്യപ്പെടുത്തുന്നതിനു വേണ്ടി ഐസിസി, ബിസിസിഐ, എസ്എല്‍സി എന്നിവര് വിശദമായി അന്വേഷണം നടത്തണമെന്നും ഡിസില്‍വ ആവശ്യപ്പെട്ടു.\nഇന്ത്യയുടെ ബാറ്റിങ് ഇതിഹാസം സച്ചിന് ടെണ്ടുല്‍ക്കറുടെ കരിയറിനെ കന്നി ലോകകപ്പ് നേട്ടം കൂടിയായിരുന്നു 2011ലേത്. ഇത്തരത്തിലുള്ള ആരോപണങ്ങളുടെ പേരില് അദ്ദേഹത്തിന്റെ നേട്ടത്തെ സംശയത്തിന്റെ നിഴലില് ആക്കരുത്. ഡിസില്‍വ പറഞ്ഞു. ഞങ്ങള് ലോകകപ്പ് നേട്ടം ആഘോഷിച്ചതു പോലെ സച്ചിനെപ്പോലുള്ളവരും ജീവിതകാലം മുഴുവന് ഈ വിജയത്തിന്റെ മധുരം നുണയട്ടെ. സച്ചിന്റെയും ഇന്ത്യയിലെ ലക്ഷക്കണക്കിന് വരുന്ന ക്രിക്കറ്റ് പ്രേമികളുടെയും താല്‍പ്പര്യം പരിഗണിച്ച് ഒത്തുകളിയിലൂടെയാണോ തങ്ങള്‍ക്കു ലോകകപ്പ് ലഭിച്ചത് എന്നതിനെക്കുറിച്ചു നിഷ്പക്ഷമായി അന്വേഷിക്കാന് ഇന്ത്യന് സര്‍ക്കാരും അവിടുത്തെ ക്രിക്കറ്റ് ബോര്‍ഡും മുന്‍കൈ എടുക്കണം. ഡിസിൽവെ പറയുന്നു.\nഇത്തരത്തിലുള്ള ഗുരുതരമായ ആരോപണങ്ങള് ഉന്നയിക്കപ്പെടുമ്പോള് നിരവധി പേരെയാണ് ബാധിക്കപ്പെടുന്നത്. ഞങ്ങളെ മാത്രമല്ല, സെലക്ടര്‍മാര്, താരങ്ങള്, ടീം മാനേജ്‌മെന്റ് എന്നിവര്‍ക്കു നേരെയെല്ലാം സംശയമുയരും. മാത്രമല്ല അര്‍ഹിച്ച ലോകകപ്പ് അന്നു സ്വന്തമാക്കിയ ഇന്ത്യയുടെ നേട്ടവും ചോദ്യം ചെയ്യപ്പെടും. അതുകൊണ്ടു തന്നെ ഇക്കാര്യത്തില് നമ്മള് വ്യക്തത വരുത്തേണ്ടതുണ്ട്. നമ്മള് ഇഷ്ടപ്പെടുന്ന ഗെയിമിന്റെ ഭാവിയെ കരുതിയും ഇത് അനിവാര്യമാണ്. ഒരു സ്വകാര്യ ചാനലിനു നൽകിയ അഭിമുഖത്തിൽ ഡിസിൽവെ പറഞ്ഞു.\n2011ലെ ലോകകപ്പ് ലങ്ക ഇന്ത്യക്കു വില്‍ക്കുകയായിരുന്നുവെന്നായിരുന്നു അലുത്ഗമഗെ ആരോപണം. താന് രാജ്യത്തെ കായിക മന്ത്രിയായിരിക്കെയാണ് ഈ സംഭവം നടന്നത്. എന്നാല് രാജ്യത്തിന്റെ ഭാവിയെ ഓര്‍ത്ത് ഒത്തുകളിയെക്കുറിച്ച് കൂടുതല് കാര്യങ്ങള് പുറത്തുവിടാന് സാധിക്കില്ല. ശ്രീലങ്കയായിരുന്നു അന്നു ലോകകപ്പ് ജയിക്കേണ്ടിയിരുന്നതെന്ന് ഉറപ്പിച്ച് പറയാന് കഴിയുമെന്നും ആയിരുന്നു അദ്ദേഹത്തിന്റെ ആരോപണം.\nതെളിവ് പുറത്തുവിടണമെന്നാണ് അന്ന് ക്യാപ്റ്റനായിരുന്ന കുമാര് സങ്കക്കാരയുടെ പ്രതികരണം. 2011 ലോകകപ്പ് ഫൈനലില് ഒത്തു കളി നടന്നിട്ടുണ്ടെന്ന് തെളിയിക്കുന്ന രേഖയുണ്ടെങ്കില് അദ്ദേഹം ഇത് ഐസിസിക്കും ആന്റി കറപ്ക്ഷന് വിഭാഗത്തിനും സെക്യൂരിറ്റി യൂണിറ്റിനും ഹാജരാക്കണമെന്ന് സംഗക്കാര പറയുന്നു. എങ്കില് ഈ വാദങ്ങള് വിശദമായി അന്വേഷിക്കാന് സാധിക്കുമെന്നും സങ്കക്കാര ട്വിറ്ററില് കുറിച്ചു.\nലങ്കയുടെ മറ്റൊരു ഇതിഹാസ ബാറ്റ്‌സ്മാനും മുന് നായകനുമായ മഹേല ജയവര്‍ധനെയും മന്ത്രിയുടെ ആരോപണത്തോട് ട്വിറ്ററിലൂടെ പ്രതികരിച്ചിരുന്നു. തിരഞ്ഞെടുപ്പ് ഉടനെയെങ്ങാനും വരാനിരിക്കുന്നുണ്ടോ? ഇതിനു മുന്നോടിയായുള്ള സര്‍ക്കസ് ഇപ്പോള് തന്നെ തുടങ്ങിയെന്നു തോന്നുന്നു. പേരുകളും തെളിവുകളും എവിടെയെന്നായിരുന്നു ജയവർധനെയുടെ പ്രതികരണം.\nമഹിന്ദാനന്ദയുടെ ആരോപണത്തില് ശ്രീലങ്കന് സര്‍ക്കാർ അന്വേഷണം പ്രഖ്യാപിച്ചത് കഴിഞ്ഞ ദിവസമാണ്. നേരത്തെയും ശ്രീലങ്കയ്‌ക്കെതിരെ ഒത്തുകളി ആരോപണം ഉയര്‍ന്നിരുന്നതിനാല് ഇത്തവണ അന്വേഷണിക്കാന് തന്നെയാണ് തീരുമാനം.\nകൊറോണയ്ക്കെതിരെ ധനസമാഹരണം വേണം, തന്റെ ലോകകപ്പ് ജഴ്സി ലേലത്തിന് വെച്ച് ബട്ലർ


ഭൂമിപൂജ : ഇന്ത്യന് സംസ്‌കാരം മുറിപ്പെടുന്ന മറ്റൊരു ദിവസം; ഇത് ഗുരുവിന്റെ ദുഖമാണ് | Kairali News | kairalinewsonline.com\n‘1992 ഡിസംബര് 6നാണ് ആര്.എസ്.എസ്. വളണ്ടിയര്‍മാര് അതിക്രമിച്ചുചെന്ന് മസ്ജിദ് പൊളിച്ചത്. വലിയ ക്രിമനല് കുറ്റം എന്ന് സുപ്രിം കോടതി വിശേഷിപ്പിച്ച ആ കേസ് ഇപ്പോഴും വിചാരണ തീര്‍ന്നിട്ടില്ല.\nഅന്നു പൊളിച്ചതിന്റെ അവശിഷ്ടങ്ങള് എടുത്തു മാറ്റി ക്ഷേത്രം പണിയാന് വേണ്ടി നടത്തുന്ന ഭൂമിപൂജക്ക് സാക്ഷ്യം വഹിക്കാന് പ്രധാനമന്ത്രിക്കും മുഖ്യമന്ത്രിക്കുമൊപ്പം തെരഞ്ഞെടുക്കപ്പെട്ട അഞ്ചുപേരില് ഒരാള് ആര്.എസ്.എസ്. തലവന് ആണെന്ന് അറിയുന്നു. യുദ്ധവിജയസ്മാരകമാണോ അവിടെ പണിയുന്നത്? അവിടേക്ക് ദൈവം വരുമോ?’ അശോകന് ചരുവില് എഴുതുന്നു\nനാളെ (ആഗസ്ത് 5ന്) അയോദ്ധ്യയില് ബാബറി മസ്ജിദ് തകര്‍ത്ത സ്ഥലത്ത് രാമക്ഷേത്ര നിര്‍മ്മാണത്തിനു മുന്നോടിയായുള്ള ഭൂമിപൂജ നടക്കുമെന്ന് പത്രങ്ങള് ഘോഷിക്കുന്നു.\nഅങ്ങനെയെങ്കില് ആയിരക്കണക്കിനു വര്‍ഷത്തെ മഹത്തായ ഇന്ത്യന് സംസ്‌കാരം മുറിപ്പെടുന്ന മറ്റൊരു ദിവസമായി ഞാന് ആഗസ്ത് 5നെ കാണുന്നു. 1948 ജനുവരി 30, 1992 ഡിസംബര്6എന്നിവയാണ് സമാന സ്വഭാവമുള്ള ദിനങ്ങള്.\nദൈവത്തെ തങ്ങള്‍ക്ക് ഉചിതമെന്നു തോന്നുന്ന രീതിയില് സ്മരിക്കാനും ആരാധിക്കാനും വിശ്വാസികള്‍ക്കുള്ള അവകാശം സമുന്നതമാണ്. ജനങ്ങള് ആഗ്രഹിക്കുന്നേടത്തോളം ക്ഷേത്രങ്ങളും പള്ളികളും ഉണ്ടാവണം.\nആരാധനാലയങ്ങള് ഉയരുന്നതു കാണുമ്പോള് വിശ്വാസിക്കുണ്ടാവുന്ന ആഹ്‌ളാദത്തില് ഞാന് എല്ലായ്‌പ്പോഴും പങ്കുചേരുന്നു. ഒരു വിഗ്രഹപ്രതിഷ്ഠ സാമൂഹ്യവിപ്ലവത്തിനു തിരി കൊളുത്തിയ ദേശമാണല്ലോ എന്റെ കേരളം.\nപക്ഷേ ക്ഷേത്രം തകര്‍ത്ത് അവിടെ പള്ളി പണിയുന്നതും, പള്ളി പൊളിച്ച് അവിടെ ക്ഷേത്രം പണിയുന്നതും പോലെ മനുഷ്യത്വഹീനമായ സംഗതി വേറെയില്ല.\nഒരുവിഭാഗം ജനങ്ങളെ ആശങ്കയുടേയും ദു:ഖത്തിന്റെയും കടലിലേക്ക് വലിച്ചെറിഞ്ഞുണ്ടാകുന്ന ‘സന്തോഷം’ എങ്ങനെയാണ് സന്തോഷമാകുന്നത്? ഇങ്ങനെ നിര്‍മ്മിക്കുന്ന ഒരു ക്ഷേത്രത്തില് ഏതു ദേവനാണ് ചൈതന്യത്തോടെ ഇരിക്കുക? എന്ത് മന:സൗഖ്യമാണ് അവിടെ പ്രാര്‍ത്ഥിച്ചാല് ഒരു വിശ്വാസിക്കുണ്ടാവുക? ഇന്ത്യയുടെ ആത്മസത്തയുടെ കണ്ണീരില് പടുത്തുയര്‍ത്തുന്ന ഒരു കെട്ടിടം ആരാധനാലയമാകുമോ?\n‘ഒരുവനു നല്ലതുമന്യനല്ലലും ചേര്-\nരെരി നരകാബ്ദിയില് വീണെരിഞ്ഞിടുന്നു.’\n1992 ഡിസംബര് 6നാണ് ആര്.എസ്.എസ്. വളണ്ടിയര്‍മാര് അതിക്രമിച്ചുചെന്ന് മസ്ജിദ് പൊളിച്ചത്. വലിയ ക്രിമിനല് കുറ്റം എന്ന് സുപ്രിം കോടതി വിശേഷിപ്പിച്ച ആ കേസ് ഇപ്പോഴും വിചാരണ തീര്‍ന്നിട്ടില്ല.\nഅന്നു പൊളിച്ചതിന്റെ അവശിഷ്ടങ്ങള് എടുത്തു മാറ്റി ക്ഷേത്രം പണിയാന് വേണ്ടി നടത്തുന്ന ഭൂമിപൂജക്ക് സാക്ഷ്യം വഹിക്കാന് പ്രധാനമന്ത്രിക്കും മുഖ്യമന്ത്രിക്കുമൊപ്പം തെരഞ്ഞെടുക്കപ്പെട്ട അഞ്ചുപേരില് ഒരാള് ആര്.എസ്.എസ്. തലവന് ആണെന്ന് അറിയുന്നു. യുദ്ധവിജയസ്മാരകമാണോ അവിടെ പണിയുന്നത്? അവിടേക്ക് ദൈവം വരുമോ?\nപള്ളി പൊളിച്ച സമയത്ത് ഇന്ത്യയിലെ ഒരു വിഭാഗം ജനാധിപത്യവാദികള് അതിനെ ‘രാമന്റെ ദു:ഖ’മായി വിശേഷിപ്പിച്ചിരുന്നു. എം.പി.വിരേന്ദ്രകുമാര് ആ പേരില് ഒരു പുസ്തകം എഴുതി.\nTags: ashokan charuvilDont MissFacebook Postskerala news


പ്ലാസ്റ്റിക് നമ്മുടെ പരിസ്ഥിതിയോട് ചെയ്യുന്നതെന്ത്? | World environment Day 2018| Beat Plastic Pollution\nലോകത്ത് പല രാജ്യങ്ങളും പ്ലാസ്റ്റിക്കുണ്ടാക്കുന്ന വിപത്തിനെ നേരിടാന് പദ്ധതികള് ആവിഷ്‌കരിച്ച് നടപ്പാക്കിവരുന്നുണ്ട്. പ്ലാസ്റ്റിക് എന്ന വിപത്തിനെ മറികടക്കുന്നതിന് നമ്മുടെ നാട് എത്രമാത്രം മുന്നേറേണ്ടതുണ്ടെന്ന് ഈ രാജ്യങ്ങളുടെ പ്രവര്‍ത്തനങ്ങള് നമ്മെ ഓര്‍മപ്പെടുത്തുന്നു.\nPublished: Jun 4, 2018, 08:24 PM IST\nഈ പരിസ്ഥിതി ദിനത്തിന്റെ സന്ദേശം 'പ്ലാസ്റ്റിക്ക് മലിനീകരണത്തെ ചെറുക്കുക' (Beat Plastic Pollution) എന്നതാണ്. പ്ലാസ്റ്റിക് നമ്മുടെ പരിസ്ഥിതിയോട് എന്താണ് ചെയ്യുന്നതെന്ന ശരിയായ തിരിച്ചറിവാണ് ഈ മഹാവിപത്തിനെ നേരിടാന് അനിവാര്യം. അറിയാം പ്ലാസ്റ്റിക്ക് മാലിന്യം സംബന്ധിച്ച സുപ്രധാനമായ ചില കാര്യങ്ങള്-\nപരിസ്ഥിതിയോട് നാമെന്താണ് ചെയ്യുന്നത്?\nഓരോ വര്‍ഷവും ലോകത്ത് ഉപയോഗിക്കപ്പെടുന്നത് അഞ്ച് ലക്ഷം കോടി (അഞ്ച് ട്രില്യണ്) പ്ലാസ്റ്റിക് സഞ്ചികളാണെന്നാണ് കണക്ക്.\nപ്രതിവര്‍ഷം 130 ലക്ഷം ടണ് പ്ലാസ്റ്റിക് ആണ് മനുഷ്യന് ഉപയോഗിച്ച ശേഷം കടലില് തള്ളുന്നത്. അതായത്, ഓരോ മിനിറ്റിലും ഒരു ട്രക്ക് നിറയെ പ്ലാസ്റ്റിക് കടലില് എത്തുന്നു.\nഓരോ മിനിറ്റിലും ലോകത്ത് വില്‍ക്കപ്പെടുന്നത് 10 ലക്ഷം പ്ലാസ്റ്റിക് ബോട്ടിലുകളാണ്.\nകഴിഞ്ഞ ഒരു നൂറ്റാണ്ടിനിടയില് ഉണ്ടായതില് അധികം പ്ലാസ്റ്റിക് ആണ് കഴിഞ്ഞ പത്തു വര്‍ഷത്തിനിടയില് ലോകത്ത് ഉത്പാദിപ്പിക്കപ്പെട്ടത്. ഇതില് പകുതിയിലധികവും ഒറ്റത്തവണ മാത്രം ഉപയോഗിച്ച് വലിച്ചെറിഞ്ഞവയാണ്.\nലോകത്തെ മൊത്തം മാലിന്യങ്ങളില് 10 ശതമാനമാണ് പ്ലാസ്റ്റിക് മാലിന്യമെന്നാണ് കണക്ക്.\nപ്ലാസ്റ്റിക്കിനെതിരെ അവര് ചെയ്യുന്നതെന്ത്?\nറുവാണ്ട: ആഫ്രിക്കന് രാജ്യമായ റുവാണ്ട 2008 മുതല് പ്ലാസ്റ്റിക് ബാഗ് വിമുക്ത രാജ്യമാണ്. രാജ്യത്ത് പാസ്റ്റിക് സഞ്ചികള്‍ക്ക് പൂര്‍ണ നിരോധനമാണുള്ളത്.\nഫ്രാന്‍സ്: രാജ്യത്തെ പ്ലാസ്റ്റിക് വിമുക്തമാക്കുന്നതിന് നിയമത്തിന്റെയും ബോധവത്കരണത്തിന്റെയും മാര്‍ഗങ്ങളാണ് ഫ്രാന്‍സ് സ്വീകരിക്കുന്നത്. 2016ല് പ്ലാസ്റ്റിക് നിരോധന നിയമം ഫ്രാന്‍സ് പാസ്സാക്കി. കപ്പുകള്, പ്ലേറ്റുകള്, മറ്റുപകരണങ്ങള് എന്നിവ 2020ഓടുകൂടി പൂര്‍ണമായും നിരോധിക്കുകയാണ് ലക്ഷ്യംവെക്കുന്നത്. 2025ഓടുകൂടി പ്ലാസ്റ്റിക് ബാഗുകളുടെ ഉപയോഗം പകുതിയായി കുറയ്ക്കാനും ഫ്രാന്‍സ് ലക്ഷ്യമിടുന്നു.\nചൈന: 2008ല് ചൈനീസ് സര്‍ക്കാര് പാസ്സാക്കിയ നിയമപ്രകാരം ചെറുതും വലുതുമായ വ്യാപാര സ്ഥാപനങ്ങള് ഇടപാടുകാര്‍ക്ക് സൗജന്യമായി പ്ലാസ്റ്റിക് സഞ്ചികള് നല്‍കുന്നത് നിരോധിച്ചു. ഇതോടെ രാജ്യത്തെ പ്ലാസ്റ്റിക് സഞ്ചിയുടെ ഉപയോഗം പകുതിയായി കുറഞ്ഞെന്ന് കണക്കുകള് വ്യക്തമാക്കുന്നു.\nസ്വീഡന്: പ്ലാസ്റ്റിക് നരോധനത്തിനു പകരം പുനരുപയോഗമാണ് സ്വീഡന് മുന്നോട്ടുവെക്കുന്നത്. അതിനുള്ള മെച്ചപ്പെട്ട മാര്‍ഗങ്ങളും അവര് രൂപപ്പെടുത്തുന്നു. പ്ലാസ്റ്റിക് പുനരുപയോഗം മികച്ച രീതിയില് നടപ്പാക്കുന്ന ലോകത്തിലെ ഒന്നാംകിട രാജ്യമാണ് സ്വീഡന്.\nഅയര്‍ലന്‍ഡ്: പ്ലാസ്റ്റിക് സഞ്ചികള്‍ക്ക് ഉയര്‍ന്ന നികുതി ഏര്‍പ്പെടുത്തിക്കൊണ്ടുള്ള അയര്‍ലന്‍ഡിന്റെ പരീക്ഷണം വന് വിജയമായിരുന്നു. പ്ലാസ്റ്റിക് ഉപയോഗം കുറയ്ക്കുന്നതിന് 2002 മുതല് വന് നികുതി ഏര്‍പ്പെടുത്തിയതോടെ ഉപയോഗത്തില് 94 ശതമാനമാണ് കുറവുവന്നത്.\nപ്ലാസ്റ്റിക് മാലിന്യത്തിനെതിരെ നമുക്കെന്തൊക്കെ ചെയ്യാനാവും?\nനിത്യജീവിതത്തില് പ്ലാസ്റ്റിക് ഉപയോഗിക്കുന്നത് പരമാവധി കുറയ്ക്കുക. സാധനങ്ങള് വാങ്ങാന് പ്രത്യേക സഞ്ചിയുമായി കടകളില് പോകുക. കടകളില്‍നിന്ന് പ്ലാസ്റ്റിക് സഞ്ചികള് വാങ്ങുന്നത് ഒഴിവാക്കുക.\nപ്ലാസ്റ്റിക് ഇതര വസ്തുക്കള് ഉപയോഗിച്ച് സാധനങ്ങള് പൊതിഞ്ഞു തരുന്നതിന് കച്ചവടക്കാരെ നിര്‍ബന്ധിക്കുക.\nയാത്രകളില് സ്വന്തമായി വെള്ളക്കുപ്പികള് കരുതുക. വെള്ളക്കുപ്പികള് വാങ്ങുന്നത് ഒഴിവാക്കുക.\nപ്ലാസ്റ്റിക് നിര്‍മിതമായ കപ്പുകള്, പ്ലേറ്റുകള്, സ്പൂണുകള് തുടങ്ങിയവ ഉപയോഗിക്കില്ലെന്ന് തീരുമാനിക്കുക.\nവലിച്ചെറിഞ്ഞ നിലയില് കാണപ്പെടുന്ന പ്ലാസ്റ്റിക് വസ്തുക്കള് ശേഖരിച്ച് സംസ്‌കരിക്കാന് ശ്രമിക്കുക.\nപ്ലാസ്റ്റിക്കിനെ വൈദ്യുത കമ്പിയാക്കാം; പുതിയ ഉപയോഗങ്ങളുമായി ശാസ്ത്രലോകം


ലോക്ഡൗണ് പാലിച്ചില്ല;പൊലീസിന്റെ ശിക്ഷ കടുത്തു, വിവാദമായതോടെ മാപ്പുപറഞ്ഞു - Pravasishabdam\nHome Crime ലോക്ഡൗണ് പാലിച്ചില്ല;പൊലീസിന്റെ ശിക്ഷ കടുത്തു, വിവാദമായതോടെ മാപ്പുപറഞ്ഞു\nലഖ്‌നൗ: കൊവിഡ് പശ്ചാത്തലത്തില് രാജ്യമൊട്ടാകെ ലോക്ഡൗണ് പ്രഖ്യാപിച്ച സാഹചര്യത്തില് കര്‍ശന നിയന്ത്രണങ്ങളുമായാണ് പൊലീസ് മുന്നോട്ട് പോകുന്നത്. ആള്‍ക്കാരെ വീട്ടിലിരുത്തുക എന്നത് പൊലീസിന് ഒരു തലവേദന തന്നെയായിരിക്കുകയാണ്. അതിനായി നിരവധി മാര്‍ഗങ്ങളാണ് പൊലീസ് സ്വീകരിക്കുന്നതും. അത്തരത്തില് പൊലീസ് കാണിച്ച നടപടിയാണ് ഇപ്പോള് വിവാദമായത്. ലഖ്‌നൗവിലാണ് സംഭവം ലോക്ഡൗണ് ലംഘിച്ച ഒരു സംഘം ആള്‍ക്കാരെ പ്രാകൃതമായ രീതിയിലാണ് യുപി പൊലീസ് ശിക്ഷിച്ചത്.\nനടുറോഡിലിരുന്ന് ഇരുകൈകളും ഉപയോഗിച്ച് കൊണ്ട് മുന്നോട്ട് നീങ്ങാനാണ് പൊലീസുകാര് ഇവരോട് ആവശ്യപ്പെട്ടത്. വിവാദമായതോട പൊലീസ് മാപ്പ് പറഞ്ഞ് തടിയൂരുകയും ചെയ്തു. യുപിയില് ജോലി തേടിയെത്തിയ ഇതരസംസ്ഥാന തൊഴിലാളികളാണ് ക്രൂരപീഡനത്തിന് ഇരയായത് എന്നാണ് റിപ്പോര്‍ട്ടുകള്.\nലോക്ക് ഡൗണ് പ്രഖ്യാപിച്ചതിനെ തുടര്‍ന്ന് വീട്ടിലേക്ക് മടങ്ങാനായി യാത്ര തിരിച്ചപ്പോഴാണ് ഇവര് പോലീസിന്റെ മുന്നിലകപ്പെട്ടത്. ഇവരുടെ അപേക്ഷകള് പോലീസ് ചെവികൊണ്ടില്ല. നിയന്ത്രണങ്ങള് ലംഘിച്ചതിനുള്ള ശിക്ഷയായി നിലത്തിരുന്ന് കൈകുത്തി മുന്നോട്ട് നീങ്ങാന് ആവശ്യപ്പെടുകയും ചെയ്തു. തോളില് ബാഗുമായി റോഡില് കൈകുത്തി നീങ്ങുന്ന ചെറുപ്പക്കാരുടെ വീഡിയോ വിവാദമായതോടെ സംഭവത്തില് ക്ഷമചോദിച്ച് മുതിര്‍ന്ന പോലീസ് ഉദ്യോഗസ്ഥന് രംഗത്തെത്തി.\npolice officer forced\nroad with bags\nto hop downamain\nPrevious articleലോക്ഡൗണ്: പുറത്തുപോകരുതെന്ന് പറഞ്ഞ ജ്യേഷ്ഠനെ അനുസരിച്ചില്ല;അനുജനെ കൊലപ്പെടുത്തി\nNext article“മലയാളിയുടെ സ്വകാര്യ അഹങ്കാരം ” എന്ന പ്രയോഗത്തോട് പുച്ഛം തോന്നുന്നു, ബാലചന്ദ്ര മേനോൻ പറയുന്നു


അരങ്ങിലതാ ഒരു കൂട്ടം പെണ്ണുങ്ങൾ ആടുന്നു, പാടുന്നു..രചന രാജരാജേശ്വരി; സംവിധാനം സുധി | Art and Stage | Deshabhimani | Sunday Apr 24, 2022\nനിരീക്ഷയില് കുട്ടികള്‍ക്കുള്ള അനുഭാവ ക്യാമ്പ് ഫയല് ചിത്രം\nപിന്നാലെ വരുന്നവർക്ക് വഴികാട്ടാൻ ഇവിടെ രണ്ട് ജീവിതങ്ങളുണ്ട്; ഒരുപിടി നാടകങ്ങളും. തിരുവനന്തപുരം നിരീക്ഷ നാടകവേദിയുടെ അമരക്കാർ, സുധി ദേവയാനിയും രാജരാജേശ്വരിയും. ‘രണ്ടുപെണ്ണുങ്ങൾ അതാ നാടകം കളിക്കുന്നു’ എന്ന് പുച്‌ഛിച്ചവരുടെ കാലമെല്ലാം മാറി. ഇന്ന് അവർക്ക് ലഭിക്കുന്ന ആദരം എല്ലാ സ്‌ത്രീകൾക്കുമുള്ള ആദരമാണ്\nഅരങ്ങിലതാ ഒരു കൂട്ടം പെണ്ണുങ്ങൾ ആടുന്നു, പാടുന്നു. അവരാണ്, നാടകപ്പെണ്ണുങ്ങൾ. ഓരോ കൈകളും ഇവിടെ ചേർത്തുപിടിക്കുകയാണ്. ഒരു ജീവിതമൊന്നാകെ നാടകത്തിനായി സമർപ്പിച്ച രണ്ടുപേർ അവരെ നയിക്കുന്നു. തിരുവനന്തപുരം നിരീക്ഷ നാടകവേദിയുടെ അമരക്കാർ, സുധി ദേവയാനി, രാജരാജേശ്വരി. ഇന്നവർക്ക് ലഭിക്കുന്ന ഓരോ അംഗീകാരവും യഥാർഥത്തിൽ സമൂഹത്തിലെ മുഴുവൻ സ്‌ത്രീകൾക്കായുള്ള ആദരമാണ്. അത്രമേൽ കഠിനമായ വഴികൾ താണ്ടിയാണിന്നവർ നാടകക്കോലായയിൽ എത്തിനിൽക്കുന്നത്.\nസ്‌ത്രീ നാടകവേദിയെ അരങ്ങിലൂടെ കേരളത്തിന് പരിചയപ്പെടുത്തിക്കൊടുത്തതിൽ സുധിയും സംഘവും രാപ്പകൽ പണിയെടുത്ത കഥ കാലം രേഖപ്പെടുത്തുമെന്നതിൽ തർക്കമില്ല. സുധിയുടെ മുഴുവൻ പ്രവർത്തനങ്ങളിലും കൂടെയുള്ള രാജരാജേശ്വരിയും മറ്റൊരധ്യായമായി ഇഴചേരുന്നു.\nസുധി ദേവയാനി, രാജരാജേശ്വരി / ഫോട്ടോ: ജി പ്രമോദ്\nപെണ്ണ് പൂക്കും അരങ്ങ്\nനാടകത്തോടുള്ള അടങ്ങാത്ത ആഗ്രഹം കൊണ്ടാണ് കോട്ടയം മാന്തുരുത്തി സ്വദേശിനി സുധി തൃശൂർ സ്‌കൂൾ ഓഫ് ഡ്രാമയിൽ ബിടിഎ പഠനത്തിന് എത്തുന്നത്. 1993ൽ പഠനം പൂർത്തിയാക്കി. തുടർന്ന് തിരുവനന്തപുരം ‘അഭിനേത്രി’ എന്ന സ്‌ത്രീ നാടകസംഘത്തിന്റെ സ്ഥാപക അംഗങ്ങളിൽ ഒരാളായി. ശ്രീലത, സജിത മഠത്തിൽ എന്നിവർക്കൊപ്പം പ്രവർത്തിച്ചു. മൂവരുടെയും കൂട്ടായ്‌മ മലയാളത്തിലെ സ്‌ത്രീനാടകവേദിയിൽ കാര്യമായ മാറ്റങ്ങൾക്ക് തിരിതെളിച്ചു. 1994ൽ ജി ശങ്കരപ്പിള്ളയുടെ ‘ഏതോ ചിറകടിയൊച്ചകൾ’ എന്ന നാടകം സ്‌ത്രീപക്ഷ ചിന്തയിലൂടെ അവതരിപ്പിച്ചു. സംവിധാനം ചെയ്‌തത് സുധി. ഈ കൂട്ടായ്‌മ നിരവധി പരിശീലനക്കളരികളും സംഘടിപ്പിച്ചു.\nഒരേ തരംഗദൈർഘ്യത്തിൽ ചിന്തിക്കുന്ന രണ്ടു സ്‌ത്രീകൾ. സുധി ദേവയാനിയും രാജരാജേശ്വരിയും. എറണാകുളം സ്വദേശി രാജരാജേശ്വരി കോളേജിലെ ഗണിതാധ്യാപികയുടെ ജോലി ഉപേക്ഷിച്ചാണ് മുഴുവൻ സമയ നാടകപ്രവർത്തനങ്ങളുടെ ഭാഗമായത്. കണക്കിലെ കളികളല്ല, നാടകത്തിലെ കളികളാണ് ഇന്നവർക്കേറെ പ്രിയം. ഇപ്പോൾ നിരീക്ഷയുടെ ഭൂരിഭാഗം നാടകങ്ങളുടെയും രചന രാജരാജേശ്വരിയും സംവിധാനം സുധിയുമാണ്.\n‘അവർ, രണ്ടുപെണ്ണുങ്ങൾ അതാ നാടകം കളിക്കുന്നു’ എന്നതായിരുന്നു ആദ്യകാലങ്ങളിൽ മറ്റുള്ളവരുടെ ചിന്ത. പിന്നീട് ഞങ്ങൾ അത്യന്തം ഗൗരവത്തോടെ നാടകത്തെ സമീപിക്കുന്നവരാണെന്ന് കണ്ടതോടെ സ്വീകാര്യത കിട്ടിത്തുടങ്ങി. നാടകപഠനത്തിന് പലരും ഇവരെ സമീപിക്കുന്നു.\nസ്‌ത്രീനാടകവേദിയെ ചലനാത്മകമായി മുന്നോട്ടുകൊണ്ടു പോവുകയെന്നത് വലിയ വെല്ലുവിളിയായിരുന്നു. സ്‌ത്രീകൾ കുടുംബത്തിന് പ്രാധാന്യം നൽകുമ്പോൾ അരങ്ങ് രണ്ടാമതാകും. പലപ്പോഴും അതുകൊണ്ടുതന്നെ ‘നിരീക്ഷ’യിലെ അംഗങ്ങൾ മാറിമറിഞ്ഞ് വരും. അതെല്ലാം അവതരണത്തെ ബാധിക്കാത്ത വിധം മുന്നോട്ടു കൊണ്ടുപോകുകയെന്നതാണ് മറ്റൊരു പ്രതിസന്ധി. നടിമാർ പിൻമാറിയാലും നാടകം പറഞ്ഞ ദിവസം കളിക്കുകയെന്നതാണല്ലോ പ്രധാനം. നിലവിൽ ഇരുപതോളം ആർടിസ്റ്റുകളുണ്ട്. അഭിനയം മാത്രമല്ല, സെറ്റ്, ലൈറ്റ് എന്നിവ സജ്ജമാക്കുന്നതിനും പരിശീലനം നൽകുന്നു. സ്‌ത്രീകൾ മികവുറ്റ രീതിയിൽ പ്രവർത്തിക്കുന്നു. നിരീക്ഷയിൽ അവതരിപ്പിക്കുന്ന നാടകങ്ങളുടെ രചന പൂർണമായും സ്‌ത്രീകളാണ്. ‘ഒരു സ്‌ത്രീക്ക് മാത്രമേ അവൾ കാണുന്ന ലോകത്തെ വരച്ചുകാട്ടാനാവൂ. അതുതന്നെയാണ് നിരീക്ഷയിലൂടെ ഓരോ നാടകവും പറയുന്നതും’‐ സുധി പറഞ്ഞു.\n‘അരങ്ങിലെ സ്‌ത്രീയെന്നാൽ ഇന്നും പുരുഷ കാഴ്‌ചകളെ തൃപ്‌തിപ്പെടുത്തുന്ന പെൺരൂപങ്ങളാണ്. യഥാർഥത്തിൽ അവിടെ സ്‌ത്രീയുടെ കഴിവിനെയല്ല സമൂഹം പ്രതീക്ഷിക്കുന്നത്. അവളുടെ രൂപം എങ്ങനെ എന്നതാണ് ചിന്തിക്കുന്നത്. ഇതിനെ മറികടക്കലാണ് പ്രധാനം. നാടകത്തിൽ നടി എന്ന സങ്കൽപ്പത്തിൽനിന്നും മാറി എല്ലാ രംഗത്തും കടന്നുവന്നുള്ള അവളുടെ ഇടപെടലാണ് ആവശ്യം. അവരുടേതായ ചിന്തകളുടെ ദൃശ്യങ്ങൾ ചിട്ടപ്പെടുത്താൻ സ്‌ത്രീകളെ പ്രാപ്‌തരാക്കുകയാണ് ലക്ഷ്യം.’ ‐രാജരാജേശ്വരി പറഞ്ഞു.\nഒരുപിടി പൊന്നും പത്തുരൂപയും\nവർഷങ്ങളോളം വാടക വീടുകളിലെ നാടകപരിശീലനം. നാടകത്തിന് സ്വന്തമായി ഒരു കെട്ടിടം വേണമെന്ന സ്വപ്‌നം മുളപൊട്ടിയ കാലം. ഇരുവരും പണത്തിനായി ഏറെ വഴികൾ തിരഞ്ഞു. ഓരോ ദിവസവും കിട്ടുന്ന പൈസയിൽ നിന്നും മിച്ചംവച്ച് എണ്ണിനോക്കി. ജീവിതച്ചെലവുകൾ പോലും ചുരുക്കി. ലക്ഷ്യം ഒന്നുമാത്രം, നാടകം കളിക്കാൻ സ്വന്തമായി ഒരിടം. രാജരാജേശ്വരി അക്കാലത്ത് എൻജിനിയറിങ് വിദ്യാർഥികൾക്ക് ട്യൂഷനെടുത്തു. നാടക അവതരണമുള്ളതിനാൽ മറ്റുജോലികൾക്കും ഇരുവർക്കും പോകാനാകില്ല. സംഘത്തിലുള്ളവർക്കും ഭക്ഷണം നൽകണം. ചിലപ്പോൾ കൈയിൽ പത്തുരൂപയാകും ബാക്കിയുണ്ടാവുക. അതുകൊണ്ട് കപ്പ വാങ്ങി പുഴുങ്ങി കഴിച്ച ദിവസങ്ങൾ. പരിചിതമല്ലാത്ത ജീവിത സാഹചര്യങ്ങളായിരുന്നു അതെല്ലാം. അക്കാലത്താണ് സുധിക്ക് വീട്ടിൽനിന്ന് സ്വത്തിന്റെ ഭാഗം കിട്ടിയത്. അതുവിറ്റ് ആ പണം ചേർത്തുവച്ചു. അതേസമയം രാജരാജേശ്വരിക്ക് വീട്ടിൽനിന്ന് ഡയമണ്ട് ഉൾപ്പെടെ ഒരുപിടി സ്വർണാഭരണങ്ങൾ കിട്ടി. എത്രയുണ്ടെന്ന് പോലും നോക്കാതെ തൂക്കി വിറ്റു. ‘നിരീക്ഷ’ എന്ന സ്വപ്‌നത്തിലേക്കുള്ള ദൂരം കുറഞ്ഞുവന്നു.\n1999ലാണ് നിരീക്ഷ നാടകവേദി ചാരിറ്റബിൾ സൊസൈറ്റിക്ക് കീഴിൽ രജിസ്റ്റർ ചെയ്‌ത് പ്രവർത്തനം ആരംഭിച്ചത്. അതിന് മുമ്പും ‘നിരീക്ഷ’ പെൺകൂട്ടായ്‌മകൾ നടത്തി നാടകങ്ങൾ അവതരിപ്പിച്ചിരുന്നു. പത്തുവർഷമായി തിരുവനന്തപുരം പാപ്പനംകോട് പാമാംകോട് പത്തുസെന്റ് സ്ഥലത്ത് സ്വന്തമായുള്ള കെട്ടിടത്തിലാണ് ഈ പെൺനാടക സംഘം പ്രവർത്തിക്കുന്നത്. നാല് മുറിയും ഓപ്പൺ തിയറ്ററുമുണ്ട്. റിഹേഴ്‌സലിനും കുട്ടികളുടെ അവതരണത്തിനുമുള്ള ഇടങ്ങളുമുണ്ട്.\nസ്‌ത്രീ നാടകവേദിക്ക് സ്വന്തമായി ഭൂമി, കെട്ടിടം എന്നിവയൊരുക്കുക എന്നത് അത്രത്തോളം ശ്രമകരമായിരുന്നു .\nപെൺകൂട്ടായ്‌മയിൽ ഉരുത്തിരിഞ്ഞ സിനിമയാണ് ‘കൂടാരം.’ 2001ൽ വിഷ്വൽ മീഡിയ കോഓപ്പറേറ്റീവ് സൊസൈറ്റിയാണ് സിനിമ പുറത്തിറക്കിയത്. രചന രാജരാജേശ്വരിയും സംവിധാനം സുധിയും തന്നെ. എക്‌സിക്യുട്ടീവ് പ്രൊഡ്യൂസർ ആർ പാർവതി ദേവി, എഡിറ്റിങ് ബീന പോൾ. നിരവധി ഫെസ്റ്റിവലുകളിൽ അവതരിപ്പിച്ച സിനിമയ്‌ക്ക് ഏറെ അംഗീകാരങ്ങളും ലഭിച്ചു. എന്നാൽ നാടകം തന്നെയാണ് തന്റെ വഴിയെന്ന തോന്നലിൽ സുധി നാടകത്തിൽത്തന്നെ തുടർന്നു.\n‘അരങ്ങ് എന്ന ലബോറട്ടറിയാണ് മുന്നിൽ. തുടർച്ചയായ ചർച്ചകളിലൂടെ, പരീക്ഷണങ്ങളിലൂടെ ഉരുത്തിരിഞ്ഞുവരുന്ന ഒന്നാണ് നാടകം. ഒബ്‌സർവേഷൻ എന്ന വാക്കാണ് പ്രധാനം. അതുകൊണ്ട് തന്നെയാണ് നിരീക്ഷ എന്ന പേരു പോലും സ്വീകരിച്ചത്.’\nഅപ്ലൈഡ് തിയറ്റർ അല്ലെങ്കിൽ കമ്യൂണിറ്റി തിയറ്റർ. അതാണ് നിരീക്ഷയുടെ പ്രധാന പ്രവർത്തനം. നാടകം പരിചിതമല്ലാത്ത സ്‌ത്രീകളെ നാടകത്തിലൂടെ ജീവിതത്തെ നോക്കിക്കാണാൻ പ്രാപ്‌തരാക്കുകയാണിവിടെ.\nവീൽച്ചെയറിൽ ജീവിതം തള്ളിനീക്കുന്നവരെ ഒരുമിച്ച് നിർത്തിയും നിരീക്ഷ നാടകം അവതരിപ്പിച്ചു. പോളിയോ പോലുള്ള അസുഖം ബാധിച്ച് വീൽച്ചെയറിൽ കഴിയുന്ന പതിനേഴോളം പേരെ പങ്കെടുപ്പിച്ച് അഗ്‌നിച്ചിറക്, കനൽപ്പോട് എന്നീ നാടകങ്ങൾ അവതരിപ്പിച്ചു. ആറ് മാസത്തെ തുടർച്ചയായ ശ്രമത്തിനൊടുവിലാണ് നാടകം അവതരിപ്പിക്കാനായത്. അവരെ മാനസികമായി നാടകത്തിനായി സജ്ജരാക്കുകയായിരുന്നു പ്രധാനം.\nസമൂഹത്തിൽ ഒറ്റപ്പെട്ടുപോയവർ. തിരുവനന്തപുരം നിർഭയയിൽ താമസിക്കുന്ന ഒരു കൂട്ടം പെൺകുട്ടികൾ. തങ്ങളുടേതല്ലാത്ത കാരണങ്ങളാൽ അവർ ആ ചുവരുകൾക്കുള്ളിൽ കുരുക്കപ്പെട്ടവരാകുന്നു. യഥാർഥത്തിൽ അവരല്ല, അങ്ങനെ താമസിക്കേണ്ടവർ. ജീവിത സാഹചര്യങ്ങളാൽ അങ്ങനെ ആയിപ്പോയവർ. നിർഭയയിലെ 28 പെൺകുട്ടികൾക്കായി നിരീക്ഷ നാടക പഠന ക്യാമ്പ് നടത്തി. അഞ്ച് ചെറിയ നാടകങ്ങളും ‘സംഘധ്വനി’ എന്ന വലിയ നാടകവും അവതരിപ്പിച്ചു. തുടക്കത്തിൽ ഡയലോഗ് ഓർമിച്ചുവയ്‌ക്കുന്നതുപോലും ബുദ്ധിമുട്ടായിരുന്നു. പല നിമിഷങ്ങളിലും ജീവിതത്തിലേക്കവർ ഊർന്നുപോകും. ആ ഘട്ടത്തിൽ കഥാപാത്രമായി മാറുന്നതും അസാധ്യം. നിരന്തരം അവരെ ചേർത്തുപിടിച്ച് നാടകത്തിലേക്ക് കൊണ്ടുപോയി. പലപ്പോഴും നമ്മളും മാനസികമായി പിടിവിട്ടുപോകും. പക്ഷേ നാടകം കളിക്കൂ... ഇത് നാടകമാണ്... എന്ന് ഓർമിപ്പിച്ചുകൊണ്ടേയിരുന്നു. യഥാർഥത്തിൽ അത് അവർക്ക് നൽകാൻ കഴിഞ്ഞ ജീവിതത്തിലേക്കുള്ള വലിയ പരിശീലനം ആയിരുന്നു. ഏറ്റവും മുറിപ്പെട്ട വേദനകൾക്കിടയിലും ആ പെൺകുട്ടികൾ ഇന്നും ആ നാടക ഓർമകളെ ചേർത്തുപിടിക്കുന്നുണ്ടാകും. നിർഭയയിൽ നിന്ന് പോയശേഷം ഇന്നും അവർ വിളിക്കുന്നു. സ്‌നേഹം പങ്കുവയ്‌ക്കുന്നു. ഏറെ സന്തോഷകരമാണ് ആ ഓർമകൾ‐ രാജരാജേശ്വരി പറയുന്നു.\nഫെമിനിസ്റ്റ് തിയറ്ററിൽ ഏറെ ചർച്ച ചെയ്യപ്പെട്ട ഒന്നാണ് ‘ആണുങ്ങളില്ലാത്ത പെണ്ണുങ്ങൾ’ എന്ന നാടകം. സ്വന്തമായ വഴി വെട്ടി ഇടം നേടുകയെന്നത് പെണ്ണിന് എളുപ്പമല്ല, അരങ്ങിലും ജീവിതത്തിലും അവൾ ആ കലഹം തുടർന്നുകൊണ്ടേയിരിക്കും. അതായിരിക്കും നാളെയിലേക്കുള്ള നാടകവെളിച്ചവും. അരങ്ങിൽ ശരീരമാണ് അഭിനേതാവിന്റെ ഭാഷയെന്ന് കുറിച്ചിട്ട് നിരീക്ഷ നിരവധി വേദികളിൽ ഈ നാടകം അവതരിപ്പിച്ചു.\nനാടകം എന്ന ആക്‌ടിവിസത്തിന്റെ ഭാഗമായി ‘സ്‌ത്രീവേദി’ക്കായി അവതരിപ്പിച്ച നാടകമാണ് ‘ഞങ്ങളുടെ ശരീരം ഞങ്ങളുടേത്.’ പൊയ്‌ക്കാൽ വച്ചായിരുന്നു അവതരണം. സുധിക്കൊപ്പം സജിത മഠത്തിൽ, സി എസ് ചന്ദ്രിക, ശ്രീലത എന്നിവരും അഭിനയിച്ചു.\nവീട്ടുജോലി ചെയ്യുന്ന സ്‌ത്രീകളെ ഉൾപ്പെടുത്തിയും നിരീക്ഷ നാടകം അവതരിപ്പിച്ചു. സ്വന്തം വീട്ടിലെയും പണിയെടുക്കുന്ന വീട്ടിലെയും അടുക്കളകൾക്കിടയിൽ നിന്നും അവർ വന്നത് തെരുവിലേക്കാണ്. തെരുവ് അവതരണമായിരുന്നു അവ. ‘സേവ’ സംഘടനക്ക് കീഴിലെ സ്‌ത്രീകൾ ഇതിൽ വേഷമിട്ടു. തുടർച്ചയായി മൂന്നു വർഷം ഇവർ നാടകം അവതരിപ്പിച്ചു.\nവൈലോപ്പിള്ളിയുടെ ‘കുടിയൊഴിക്കൽ’ സ്‌ത്രീ കാഴ്‌ചയിലൂടെ നിരീക്ഷ അവതരിപ്പിച്ചു. പ്രവാചക, ആണുങ്ങളില്ലാത്ത പെണ്ണുങ്ങൾ, നിഴലുകളുടെ മണം, ഗതീയത, പുനർജനി, വർത്തമാനകം, അവതാർ എന്നിങ്ങനെ ഇരുപതിലേറെ നാടകങ്ങൾ നിരീക്ഷയിലൂടെ അരങ്ങിലെത്തി. നിരീക്ഷയുടെ കുട്ടികളുടെ നാടക സംഘമായ ‘അനുഭാവ’യിലൂടെ പൂക്കനവ്, വട്ടവുമല്ല വരയുമല്ല തുടങ്ങിയ നാടകങ്ങളും അരങ്ങിലെത്തിച്ചു.\nകേരളത്തിൽ ആദ്യമായി കുടുംബശ്രീയുടെ നാടകവേദിയായ ‘രംഗശ്രീ കമ്യൂണിറ്റി തിയറ്ററി’ന് തുടക്കമിട്ടത് നിരീക്ഷയാണ്. മുഴുവൻ ജില്ലകളിലും നിരീക്ഷയുടെ പ്രവർത്തനം വ്യാപിപ്പിക്കാൻ ഇത് സഹായകമായി. അടുത്തിടെ കുടുംബശ്രീ കലാജാഥയിൽ അവതരിപ്പിച്ച ‘അത് ഞാൻ തന്നെയാണ്’ എന്ന നാടകത്തിന്റെ സംവിധാനം നിർവഹിച്ചത് സുധിയാണ്. മലയാള മിഷന്റെ സമം റേഡിയോവിൽ എഴുത്തുകാരികളുടെ കഥകളെ ആസ്‌പദമാക്കിയും നാടകങ്ങൾ അവതരിപ്പിച്ചു. കോവിഡ് കാലത്ത് എട്ടുദിവസം ഓൺലൈൻ തിയറ്റർ ഫെസ്‌റ്റിവൽ നടത്തി. സമം നാടകക്കളരിയിൽ നിന്നുരുത്തിരിഞ്ഞ നാടകം കേരളപ്പിറവിയോടനുബന്ധിച്ച് നിയമസഭാ ഹാളിൽ അവതരിപ്പിച്ചു. രാജ്യത്തെ പ്രമുഖ നാടകോത്സവങ്ങളിലെല്ലാം ഇവരുടെ സംഘം നാടകം അവതരിപ്പിച്ചു.\nസ്‌കൂൾ ഓഫ് ഡ്രാമയിൽ ബിടിഎയിൽ ഒന്നാം റാങ്കോടെ വിജയിച്ച സുധി എംടിഎ, എംഫിൽ പഠനവും പൂർത്തിയാക്കി. സംഗീത നാടക അക്കാദമിയുടെ മികച്ച സംവിധായികയ്‌ക്കുള്ള അവാർഡ്, കനൽ സാംസ്‌കാരികവേദി തിരുവനന്തപുരം ഏർപ്പെടുത്തിയ ഡോ. വയലാ വാസുദേവൻ പിള്ള അവാർഡ്, കലിക്കറ്റ് യൂണിവേഴ്‌സിറ്റി ജി ശങ്കരപ്പിള്ള എൻഡോവ്‌മെന്റ് എന്നിവയ്‌ക്കും അർഹയായി. ഇത്തവണത്തെ കേരള സംഗീത നാടക അക്കാദമി അവാർഡിനും അർഹയായി. കേരള സംഗീത നാടക അക്കാദമിയുടെ നാടകാവതരണത്തിനായുള്ള ‘അന്ധിക’ നാടക അവതരണത്തിലാണ് നിരീക്ഷയിപ്പോൾ.\nVIDEO - ഡിവൈഎഫ്‌ഐ സംസ്ഥാന കമ്മിറ്റി അംഗമായ ട്രാൻസ്‌വുമൻ ലയ മരിയ ജയ്‌സൺ സംസാരിക്കുന്നു


ഇതെല്ലാ ഇതിന്റെ അപ്പുറവും ചെയ്യുന്നവനാ; കോളജില് ക്ഷണിക്കാതെ എത്തിയ അതിഥിയെ ചാക്കിലാക്കി അധ്യാപകന്\nSumathi December 8, 2017\nഅലഹബാദ്: കോളജില് ക്ഷണിക്കാതെ എത്തി പരിഭാന്ത്രി പരത്തിയ പെരുമ്പമ്പിനെ ചാക്കിലാക്കി അധ്യാപകന്. അലഹബാദിലെ ശ്യാമപ്രസാദ് മുഖര്‍ജി ഗവണ്‍മെന്റ് ഡിഗ്രി കോളേജിലാണ് സംഭവം.\nരാവിലെ കോളജില് എത്തിയപ്പോള് വിദ്യാര്‍ഥികളാണ് ക്ലാസ് മുറിയില് പെരുമ്പാമ്പിനെ കണ്ടത്. പാമ്പിനെ കണ്ട് പേടിച്ച വിദ്യാര്‍ഥികള് അധ്യാപകരെ വിവരം അറിയിക്കുകയായിരുന്നു.\nതുടര്‍ന്ന് ബോട്ടണി ഡിപ്പാര്‍ട്ട്‌മെന്റിലെ പ്രൊഫസറായ എന്.ബി സിങ്ങ് സ്ഥലത്തെത്തി. പാമ്പ് പരിഭാന്ത്രി പരത്തിയെങ്കിലും അധ്യാപകന് പാമ്പിനെ പിടികൂടുകയായിരുന്നു. 12 അടി നീളവും, 40 കിലോഗ്രാം തൂക്കവുമുള്ള പാമ്പിനെ എന്‍ബി സിംഗ് ചാക്കിലാക്കി വനം വകുപ്പിനെ ഏല്‍പ്പിച്ചു.\nപാമ്പിന്റെ സുരക്ഷ ഉറപ്പാക്കാനാണ് താന് അതിനെ പിടികൂടി വനം വകുപ്പിനെ ഏല്‍പ്പിച്ചതെന്നും അദ്ദേഹം പറഞ്ഞു. പ്രകോപിപ്പിക്കാത്ത സാഹചര്യത്തില് പെരുമ്പാമ്പുകള് ഭീഷണിയായി മാറില്ലെന്നും അദ്ദേഹം പറഞ്ഞു.\nമുമ്പും താന് നിവധി പാമ്പുകളെ പിടിച്ചിട്ടുണ്ടെന്നും അത്‌കൊണ്ട് പാമ്പുകളെ പേടിയില്ലെന്നും ഇതൊക്കെ നിസാരമാണെന്നും അധ്യാപകന് പറഞ്ഞു. അധ്യാപകന്റെ പാമ്പു പിടുത്തം വിദ്യാര്‍ഥികള് വീഡിയോ എടുത്തു പോസ്റ്റ് ചെയതതോടെ സോഷ്യല് മീഡിയയില് വൈറലായി മാറിയിരിക്കുകയാണ് .\nTags: Allahabad, college, python


2008 ലെ മലേഗാവ് സ്‌ഫോടനക്കേസ്; സാക്ഷി വിസ്താരം ഡിസംബർ മൂന്നിന്\n2008 ലെ മാലേഗാവ് സ്‌ഫോടന കേസിൽ സാക്ഷി വിസ്താരം ഡിസംബർ മൂന്നിന് തുടങ്ങും. സ്‌ഫോടനത്തിൽ മരിച്ച ആറു പേരുടെ മൃതദേഹങ്ങളിൽ പോസ്റ്റുമോർട്ടം നടത്തുകയും പരിക്കേറ്റ 101 പേരെ ചികിത്സിക്കുകയും ചെയ്ത മുംബൈ, നാസിക്, മാലേഗാവ് എന്നിവിടങ്ങളിലെ 14 ഡോക്ടർമാരെയാണ് ആദ്യം വിസ്തരിക്കുന്നത്.\nപരിക്കേറ്റവരുടെ മെഡിക്കൽ രേഖകളിൽ പ്രതികൾ സംശയം പ്രകടിപ്പിച്ചതിനാൽ ഡോക്ടർമാരെ വിസ്തരിക്കേണ്ടതുണ്ടെന്നാണ് പ്രത്യേക പബ്ലിക് പ്രോസിക്യൂട്ടർ അവിനാഷ് റസൽ കോടതിയിൽ പറഞ്ഞത്. ഇവർക്ക് കോടതി സമൻസ് അയച്ചിരുന്നു.\nസൈനിക ഉദ്യോഗസ്ഥരായ ലഫ്. കേണൽ പ്രസാദ് ശ്രീകാന്ത് പുരോഹിത്, റിട്ട. മേജർ രമേശ് ഉപാധ്യായ്, സന്യാസിമാരായ പ്രഞജാസിങ് ഠാക്കൂർ, സുധാകർ ദ്വിവേദി എന്നിവരടക്കം ഏഴ് പേർക്ക് എതിരെയാണ് ഒക്ടോബർ 30 ന് എൻഐഎ കോടതി യുഎപിഎ നിയമ പ്രകാരം ഭീകര കുറ്റം ചുമത്തിയത്.\nRead more on: malegaon | malegav blast\nമാലേഗാവ് സ്‌ഫോടന കേസ്; പ്രജ്ഞ സിംഗിന്റെ ബൈക്ക് വിചാരണ കോടതിയിൽ ഹാജരാക്കി\nമലേഗാവ് സ്‌ഫോടനക്കേസ്; പ്രതികള്‍ക്കെതിരെ തീവ്രവാദ കുറ്റം ചുമത്തി\nമലേഗാവ് സ്ഫോടനം; ഏഴ് പ്രതികള്‍ക്ക് എതിരെ കുറ്റം ചുമത്തി\nമലേഗാവ് സ്‌ഫോടനം; യുഎപിഎ ഒഴിവാക്കണമെന്ന് എന്‍ഐഎയ്ക്ക് നോട്ടീസ്\nമലേഗാവ് സ്‌ഫോടനം;പ്രതികള്‍ക്ക് ഇളവ്


ആന്‍ഡ്രോയ്ഡ് 13 ബീറ്റ2ഇറങ്ങി; പുതിയ മാറ്റങ്ങള് ഇങ്ങനെ » Newsthen\nആന്‍ഡ്രോയ്ഡ് 13 ബീറ്റ2ഗൂഗിള് (Android 13 beta 2) പ്രഖ്യാപിച്ചു. ഗൂഗിള് ഡെവലപേര്‍സ് കോണ്‍ഫ്രന്‍സായ ഗൂഗിള് ഐഒ 2022 (I/O 2022) യിലാണ് പുതിയ മൊബൈല് ഒഎസ് ബീറ്റ, ഗൂഗിള് പ്രഖ്യാപിച്ചത്. പിക്സല് ഫോണുകളില് ആന്‍ഡ്രോയ്ഡ് 13 ബീറ്റ2ഉടന് എത്തിയേക്കും. പുതിയ ബീറ്റ പതിപ്പുകളില് ചില മാറ്റങ്ങള് ആന്‍ഡ്രോയ്ഡ് ബീറ്റ പതിപ്പില് ഉണ്ടെന്നാണ് ഗൂഗിള് വ്യക്തമാക്കുന്നത്.\nഗൂഗിളിന്റെ ആന്‍ഡ്രോയിഡ് ബീറ്റ വെബ്‌സൈറ്റില്‍നിന്നു പിക്‌സല് ഉപഭോക്താക്കള്‍ക്ക് ബീറ്റ പതിപ്പ് ഡൗണ്‍ലോഡ് ചെയ്‌തെടുക്കാം. മറ്റ് ചില കമ്പനികളുടെ മുന്‍നിര ഫോണുകളിലും ആന്‍ഡ്രോയിഡ് 13 ബീറ്റ ലഭ്യമാക്കും. റിയല്‍മി ജിടി2 പ്രോ, വണ്‍പ്ലസ് 10 പ്രോ തുടങ്ങിയവയില് ആന്‍ഡ്രോയ്ഡ് 13 ബീറ്റ2ലഭിക്കും.\nഔദ്യോഗിക പുറത്തിറങ്ങലിന്‍റെ അവസാന ഘട്ടത്തിലാണ് ആന്‍ഡ്രോയ്ഡ് 13. ഇതിന്‍റെ തുടര്‍ച്ചയായ ഉപയോഗത്തിലൂടെ ന്യൂനതകള് കണ്ടെത്താനും, പുതിയ അപ്ഡേഷനുകള് നടത്താനുമാണ് ഡെവലപ്പര്‍മാര്‍ക്ക് ഗൂഗിള് ബീറ്റ പതിപ്പ് ലഭ്യമാക്കുന്നത്. ബീറ്റ ടെസ്റ്റ് കഴിഞ്ഞതിന് ശേഷമേ ഓഎസിന്റെ അന്തിമ പതിപ്പ് അവതരിപ്പിക്കുകയുള്ളൂ.\nആപ്പ് നോട്ടിഫിക്കേഷന് നിയന്ത്രിക്കുന്ന പുതിയ സെറ്റിംഗോടെയാണ് ആന്‍ഡ്രോയ്ഡ് പുതിയ പതിപ്പ് ഇറങ്ങുക എന്നാണ് വിവരം. പെയറിംഗ് പെര്‍മിഷനില് വലിയ വ്യത്യാസങ്ങള് ഗൂഗിള് പുതിയ സംവിധാനം ആന്‍ഡ്രോയ്ഡ് പുതിയ പതിപ്പില് ലഭ്യമാണ്. സ്വകാര്യത സംരക്ഷിച്ചുകൊണ്ടുള്ള ഫോട്ടോ പിക്കര്, എച്ച്ഡിആര് വീഡിയോ സപ്പോര്‍ട്ട് എന്നിവയും ആന്‍ഡ്രോയ്ഡ് 13 ല് ഉണ്ടാകും.\nമെച്ചപ്പെട്ട മെറ്റീരിയല് യു ഡിസൈന് ലാഗ്വേജാണ് ആന്‍ഡ്രോയിഡ് 13-ലുള്ളത്. തീമുകള്‍ക്കനുസരിച്ച് ഐക്കണുകളുടെ നിറം ക്രമീകരിക്കാന് ഇതില് സൗകര്യമുണ്ടാവും.ടാബ് ലെറ്റുകള്‍ക്കും, ഫോള്‍ഡബിള് ഫോണുകള്‍ക്ക് വേണ്ടിയും ഉള്ള പലവിധ പരിഷ്‌കാരങ്ങള് ആന്‍ഡ്രോയിഡ് 13-ലുണ്ട്.\nചെന്നൈയിൽ വീണ്ടും ദാരുണമായ കൊലപാതകം; അറുത്തെടുത്ത തല നദിയിലേക്ക് എറിഞ്ഞു, മൃതദേഹം വെട്ടിനുറുക്കി ശുചിമുറിയിൽ


ഖത്തര് എയര്‍വേയ്‌സ് വിമാനങ്ങളില് ഇനി മുഴുവന് സമയ ഇന്റര്‍നെറ്റ്\nദോഹ; പറക്കുന്ന വിമാനത്തില് പൂര്‍ണമായും ഇന്റര്‍നെറ്റ് സേവനം ലഭ്യമാക്കാന് (ഗേറ്റ് ടു ഗേറ്റ്) കമ്യൂണിക്കേഷന്‍സ് റഗുലേറ്ററി അതോറിറ്റി (സിആര്‍എ) അനുമതി നല്‍കി. ഇതോടെ ഖത്തര് എയര്‍വേയ്‌സില് യാത്രക്കാര്‍ക്കു മുഴുവന് സമയവും ഇന്റര്‍നെറ്റ് സേവനം ലഭ്യമാകും. നേരത്തേ, വിമാനം സമുദ്രനിരപ്പില്‍നിന്നു ചുരുങ്ങിയത് 3,000 മീറ്റര് ഉയരത്തില് പറക്കുമ്പോള് മാത്രമായിരുന്നു ഇന്റര്‍നെറ്റ് സേവനം ലഭ്യമാക്കാന് അനുമതി.\nഈ തീരുമാനത്തോടെ വിമാനയാത്രയില് ഗേറ്റ് ടു ഗേറ്റ് ഇന്റര്‍നെറ്റ് കണക്റ്റിവിറ്റി നല്‍കുന്ന മേന മേഖലയിലെ ആദ്യ രാജ്യമാകും ഖത്തര്. 2017 നവംബര് മുതല് 2018 ജനുവരി വരെ സേവനദാതാക്കള്, ബന്ധപ്പെട്ട മറ്റു കക്ഷികള്, വിമാനയാത്രക്കാര് എന്നിവരെല്ലാമായി ആശയവിനിമയം നടത്തിയശേഷമാണു സിആര്‍എ ഇക്കാര്യത്തില് തീരുമാനം കൈക്കൊണ്ടത്. പുതിയ ലൈസന്‍സ് പ്രകാരം ഖത്തറില് റജിസ്റ്റര് ചെയ്ത വിമാന ഓപ്പറേറ്റര്‍മാര്‍ക്കു മാത്രമാണ് ഇതു നല്‍കാനാവുക.\nവിമാനത്തില് കയറുന്നതുമുതല് ഇറങ്ങുന്നതുവരെ പൂര്‍ണമായും ഇന്റര്‍നെറ്റ് ഉപയോഗിക്കാന് പുതിയ തീരുമാനത്തിലൂടെ യാത്രക്കാര്‍ക്കു സാധിക്കും. വിമാനത്തിന്റെ പ്രവര്‍ത്തനത്തെയോ ഭൂതല മൊബൈല് ശൃംഖലകളെയോ ബാധിക്കാത്ത തരത്തില് പറക്കുന്ന വിമാനത്തിനുള്ളില് ഇന്റര്‍നെറ്റ് സേവനം ലഭ്യമാക്കാനുള്ള ആധുനിക സംവിധാനങ്ങളുണ്ട്. മേഖലയില് ഏതു രംഗത്തും മികച്ച സാങ്കേതികവിദ്യ പ്രയോജനപ്പെടുത്തുന്നതില് ഖത്തര് എല്ലായ്‌പ്പോഴും മുന്‍പന്തിയിലാണെന്നു ഗതാഗത, വാര്‍ത്താവിനിമയ മന്ത്രി ജാസിം ബിന് സെയ്ഫ് അഹമ്മദ് അല് സുലൈത്തി പറഞ്ഞു.\nഎന്നാല്, വിമാനം സമുദ്രനിരപ്പില്‍നിന്നു 3000 മീറ്ററിനു താഴെ പറക്കുമ്പോള് മൊബൈല് ഫോണ് വിളികള്, എസ്എംഎസ്, മൊബൈല് ഡേറ്റാ സേവനങ്ങള്‍ക്കുള്ള നിയന്ത്രണം തുടരും. വിമാനത്തിന്റെ പ്രവര്‍ത്തനത്തെയും ഭൂതല മൊബൈല് ശൃംഖലയെയും ബാധിക്കുന്നത് ഒഴിവാക്കാന് വേണ്ടിയാണിത്. അതേസമയം, വിമാനത്തിലെ വൈഫൈ വഴി മൊബൈലില് ഇന്റര്‍നെറ്റ് ലഭിക്കും.\nദുബായ് വിമാനത്താവളത്തില് യാത്രക്കാര് നേരത്തെ എത്തണമെന്ന് മുന്നറിയിപ്പ്\nകാല്‍നടക്കാര്‍ക്ക് സുരക്ഷയുറപ്പാക്കി നിരത്തുകളില് നൂതന റഡാര് സ്ഥാപിച്ച് അബുദാബി പൊലീസ്\nഓടുന്ന ലോകത്തിന് ഒരു മുഴം മുമ്പേ ഓടാന് ഖത്തര്; ഖത്തറില് ഇനി 5ജിയുടെ കാലം


വര്‍ക്കേഴ്സ് ഫോറം: ബിന് ലാദന്: ''പൊന്മുട്ടയിടുന്ന താറാവ്''\nപ്രതികാരദാഹം കൊണ്ട് അന്ധത ബാധിച്ച അമേരിക്ക ഒരു ശത്രുവിനെകൂടി ലക്ഷ്യംവെയ്ക്കുകയും കൊലപ്പെടുത്തുകയും ചെയ്തു. അമേരിക്കയിലെ പൗരന്‍മാര് അതു ആഘോഷിക്കുന്നു. ഗ്വാണ്ടനാമോയില് നടത്തുന്ന പീഢനങ്ങള് ഫലം ചെയ്തുവെന്ന് തെളിഞ്ഞതായി ജോര്‍ജ് ബൂഷിന്റെ കാലത്തെ ഉദ്യോഗസ്ഥ മേധാവികള് അവകാശപ്പെടുന്നു. യൂറോപ്പ് കരഘോഷം മുഴക്കുന്നു. പാകിസ്ഥാന് പ്രസിഡന്റ് ഉള്‍പ്പെടെ മറ്റു രാജ്യങ്ങളിലെ ആശ്രിതന്‍മാര് ദൗത്യം പൂര്‍ത്തീകരിച്ചതിന് അമേരിക്കയെ അഭിനന്ദിക്കുന്നു.\nകഴിഞ്ഞ ആറ് വര്‍ഷങ്ങളായി പാകിസ്ഥാന് സൈനിക അക്കാദമിക്ക് അടുത്ത് സുരക്ഷിതമായ ഒരു വസതിയിലായിരുന്നു ബിന് ലാദന്. ഉന്നത ഇന്റലിജന്‍സ് ഉദ്യോഗസ്ഥന്‍മാരുടെ അറിവില്ലാതെ അതു സംഭവിക്കുമെന്ന് ആരും വിശ്വസിക്കില്ല. 2006 ല് ഒരു ഉയര്‍ന്ന ഇന്റലിജന്‍സ് ഉദ്യോഗസ്ഥന് ബിന് ലാദന് പാകിസ്ഥാനിലുണ്ടെന്നും അദ്ദേഹത്തെ സുരക്ഷിതമായി കാത്തുസൂക്ഷിക്കുന്നുണ്ടെന്നും എന്നോട് പറയുകയുണ്ടായി. പാകിസ്ഥാനെ കുറിച്ചുള്ള ഏറ്റവും ഒടുവിലത്തെ പുസ്തകത്തില് ഞാന് ഇത് ഉദ്ധരിച്ചിട്ടുണ്ട്.\nഅമേരിക്കക്കാര്‍ക്ക് ബിന് ലാദനെ കൊല ചെയ്താല് മതിയെന്ന് ആ ഉദ്യോഗസ്ഥന് എന്നോട് പറഞ്ഞിരുന്നു. എന്നാല് അദ്ദേഹം ജീവിച്ചിരിക്കേണ്ടത് പാകിസ്ഥാന്റെ താല്‍പര്യമാണ്. ''പൊന്‍മുട്ടയിടുന്ന താറാവിനെ എന്തിന് കൊല്ലണം'' എന്നായിരുന്നു ആ ഉദ്യോഗസ്ഥന് ചോദിച്ചത്. പാകിസ്ഥാന് പട്ടാളത്തിന് ലഭിക്കുന്ന കോടിക്കണക്കിന് ഡോളറും പടക്കോപ്പുകളുമാണ് അദ്ദേഹം പരാമര്‍ശിച്ചത്. ഈ ഉദ്യോഗസ്ഥന് തമാശ പറയുകയാണോ, അതോ തെറ്റിദ്ധരിപ്പിക്കുകയാണോ എന്ന് അന്ന് എനിക്ക് തീര്‍ച്ചയില്ലായിരുന്നു. അദ്ദേഹം സത്യം പറയുകയായിരുന്നുവെന്ന് ഇന്ന് വ്യക്തമായി.\nപാകിസ്ഥാന് ഇപ്പോള് തീഷ്ണമായ തര്‍ക്കത്തില് അകപ്പെട്ടിരിക്കുകയാണ്. പാകിസ്ഥാന്റെ രാഷ്ട്രീയ-സൈനിക നേതൃത്വം അവമതിക്കപ്പെട്ടിരിക്കുന്നു. ബിന്‍ലാദന് പാകിസ്ഥാനിലുണ്ടായിരുന്ന കാര്യം അറിയാമായിരുന്നുവെന്ന് സമ്മതിച്ചാല് സ്വന്തം അണികള് തന്നെ നേതൃത്വത്തെ അധിക്ഷേപിക്കും. സ്വന്തം ജനങ്ങളെ ലക്ഷ്യംവച്ചുള്ള ആക്രമണം അതിര്‍ത്തിപ്രദേശങ്ങളില് നടത്താന് നിര്‍ബന്ധിക്കപ്പെടുന്നതില് പാകിസ്ഥാന് പട്ടാളത്തിലെ ജൂനിയര് ഓഫീസര്‍മാര് ഉള്‍പ്പെടെയുള്ളവര് അസ്വസ്ഥരാണ്.\nബിന്‍ലാദനെ വധിക്കാന് ഹെലികോപ്റ്ററുകള് പോകുന്ന കാര്യം പാകിസ്ഥാനെ അറിയിക്കാന് പോലും തയ്യാറാകാത്ത നടപടിയിലൂടെ പാകിസ്ഥാന്റെ പരമാധികാരം യഥേഷ്ടം ലംഘിക്കാന് അമേരിക്കയ്ക്ക് പാക്‌നേതൃത്വം അനുമതി നല്‍കിയിരിക്കുന്നുവെന്ന ധാരണയാണ് സൃഷ്ടിക്കുന്നത്.\nബിന്‍ലാദന് എതിരായ നടപടി പൊളിയാതിരിക്കാനാണ് പാകിസ്ഥാനെ മുന്‍കൂട്ടി അറിയിക്കാതിരുന്നതെന്നാണ് സ്ഥാനമൊഴിഞ്ഞ സി ഐ എ മേധാവി ലിയോണ് പനേറ്റ പറഞ്ഞത്. എന്നാല് ഇപ്പോള് കഥകള് അതിവേഗം മാറിക്കൊണ്ടിരിക്കുന്നു. ഒന്നും മുഖവിലക്കെടുക്കാനാവുന്നില്ല.\nപൈലറ്റില്ലാ വിമാനം പാകിസ്ഥാന്റെ അതിര്‍ത്തി പ്രദേശങ്ങളില് നടത്തുന്ന ആക്രമണങ്ങള്‍ക്കുനേരെ കണ്ണടയ്ക്കാമെന്നും അതേസമയം ജനരോഷം ശക്തമാകുമ്പോള് അവയെ തള്ളിപ്പറയുമെന്നുമുള്ള ഒരു കരാര് അമേരിക്കയും പാകിസ്ഥാനും തമ്മിലുണ്ടെന്ന് വിക്കിലീക്‌സ് വെളിപ്പെടുത്തിയിരുന്നു. പാകിസ്ഥാന്റെ ഐ എസ് ഐയെ ഒരു ഭീകരസംഘടനയായാണ് സി ഐ എ പരാമര്‍ശിക്കുന്നതെന്ന വെളിപ്പെടുത്തലുകളും പുറത്തുവന്നിട്ടുണ്ട്.\nഅമേരിക്കയുടെ ദൗത്യത്തെക്കുറിച്ചു മുന്‍കൂട്ടി അറിവു ലഭിച്ചിരുന്നുവെങ്കില് ഐ എസ് ഐ അതു പരാജയപ്പെടുത്താന് നടപടി എടുക്കാതിരിക്കില്ല. കാരണം അമേരിക്കയുടെ ഭാവി സഹായങ്ങളെയും ബന്ധങ്ങളെയും ബിന് ലാദന് പാകിസ്ഥാനില് താവളം നല്‍കിയെന്നത് പ്രതികൂലമായി ബാധിക്കുമെന്നവര്‍ക്കറിയാം. പാകിസ്ഥാന് പട്ടാളത്തെയും ഇന്റലിജന്‍സ് ഏജന്‍സിയെയും ഈ ഓപ്പറേഷനില് ഉള്‍പ്പെടുത്തിയിരുന്നുവെങ്കില് വസിറിസ്താനിലെ മലയിടുക്കള്‍പോലെ അകലെയുള്ള ഒരിടത്തുവെച്ച് ബിന് ലാദനെ വകവരുത്താന് അവര് സാഹചര്യമൊരുക്കുമായിരുന്നു.\nബിന് ലാദനെ വധിച്ചത് ഒരുപക്ഷെ ബരാക് ഒബാമ വീണ്ടും തിരഞ്ഞെടുക്കപ്പെടുന്നത് ഉറപ്പുവരുത്തുമെന്നതല്ലാതെ മറ്റ് മാറ്റങ്ങളൊന്നും ഉണ്ടാക്കില്ല. ഇറാഖിലെ അധിനിവേശവും അഫ്ഗാനിസ്ഥാനെതിരായ യുദ്ധവും നാറ്റോയുടെ ലിബിയന് അതിസാഹസികതയുമെല്ലാം തുടരും. ഇസ്രായേലി - പലസ്തീന് സ്തംഭനാവസ്ഥയും തുടരും.\nഅഫ്ഗാനിസ്ഥാനിലെ താലിബാന് നേതാക്കന്‍മാര് ആശ്വാസത്തിലാണ്. തങ്ങള് ബിന് ലാദന്റെ ആളുകളാണെന്ന് ചിത്രീകരിക്കപ്പെടില്ല എന്നതാണവരുടെ ആശ്വാസം. എന്നാല് അഫ്ഗാനിസ്ഥാനിലെ സ്ഥിതിയില് തരിമ്പും മാറ്റമുണ്ടാകില്ല. കാബൂളിന്റെ നിയന്ത്രണം കയ്യടക്കാന് അവര്‍ക്ക് കഴിഞ്ഞേക്കില്ല. എന്നാല് മറ്റു പ്രദേശങ്ങളില് വലിയൊരു ഭാഗത്തിന്റെ നിയന്ത്രണം അവര്‍ക്കാണ്.\nഅമേരിക്കയ്ക്ക് ഈ യുദ്ധം വിജയിക്കാനാവില്ല. എത്ര വേഗത്തില് അവര് പുറത്തുകടക്കുന്നുവോ അത്രയും നല്ലത്. അതു ചെയ്യുന്നതുവരെ പാകിസ്ഥാനെ അവര്‍ക്ക് ആശ്രയിക്കേണ്ടിവരും. അമേരിക്ക വെറുക്കാന് ഇഷ്ടപ്പെടുന്ന ഒരു സഖ്യകക്ഷിയാണ് പാകിസ്ഥാനെങ്കിലും.\nതാരിഖ് അലി, കടപ്പാട്:ജനയുഗം\nLabels: അധിനിവേശം, ഭീകരവാദം, രാഷ്ട്രീയം, സാമ്രാജ്യത്വം


ഏപ്രില് 27 വരെ വിഷ്ണുഭഗവാനെ ഇങ്ങനെ ഭജിച്ചാല് - Astrology Articles | Astrology News\nHome/പൈതൃകം/ഏപ്രില് 27 വരെ വിഷ്ണുഭഗവാനെ ഇങ്ങനെ ഭജിച്ചാല്\nപാപശാന്തിക്കും വിഷ്ണു പ്രീതിക്കുമായി അനുഷ്ഠിക്കുന്നവ്രതമാണ് ഏകാദശിവ്രതം. വര്‍ഷത്തില് 24 ഏകാദശികളാണ് ഉള്ളത്. ചിലപ്പോള് 26 ഏകാദശികളും വരാറുണ്ട്. ഓരോ ഏകാദശിക്കും വിത്യസ്തഫലങ്ങളാണ്. ഏപ്രില് 26 ചൊവ്വാഴ്ചയാണ് ഇത്തവണത്തെ ഏകാദശി. ഇത് വരൂഥിനി ഏകാദശി എന്ന് അറിയപ്പെടുന്നു. കൃഷ്ണപക്ഷ ഏകാദശിയാണ് വരൂഥിനി ഏകാദശി. വരൂഥിനി ഏകാദശി ഒന്നെങ്കിലും നോറ്റാല് യമരാജപ്പട സ്പര്‍ശിക്കുക പോലുമില്ലെന്നാണ് വിശ്വാസം.\nഎല്ലാ തരം ധാന്യങ്ങളും പയര്‍വര്‍ഗങ്ങളും, ഉള്ളിവര്‍ഗങ്ങളും ഭക്ഷണത്തില് നിന്നും ഒഴിവാക്കുന്നതും വിഷ്ണു പൂജകളും കീര്‍ത്തനങ്ങളുമായാണ് ചതുര്‍മാസവ്രതം അനുഷ്ടിക്കുന്നത്. വിശ്വാസികള് വളരെ പുണ്യമായി കരുതുന്നതും ദേവശയനി ഏകാദശി മുതലുള്ള ഈ നാലു മാസങ്ങള് തന്നെ. ഈ വ്രതമെടുക്കുന്നവരുടെ ജീവിതത്തില് സമൃദ്ധിയും ശാന്തിയും ലഭിക്കുമെന്നാണ് വിശ്വാസം.\nSee also വിവാഹതടസം മാറും ജലദുര്‍ഗ്ഗയെ ഇങ്ങനെ ഭജിച്ചാല്\nSee also ചന്ദ്രഗ്രഹണം 26ന് ; ഈ നക്ഷത്രക്കാര് സൂക്ഷിക്കുക\n26/04/2022 07.00 p.m. മുതൽ 27/04/2022 06.42 a.m. വരെ\nപാരണ സമയം (വ്രതം വീടുന്ന സമയം)\n27/04/2022 ബുധനാഴ്ച 06.43 a.m. മുതൽ 08.45 a.m. വരെ\nഏകാദശി തിഥി ആരംഭം 26/04/2022\nഏകാദശി തിഥി അവസാനം 27/04/2022 12.47 a.m\nസമ്പൂര്‍ണ വാരഫലം; കാണിപ്പയ്യൂര്- ഏപ്രില് 24 മുതല് 30 വരെ


ശബരിമലയിൽ ബിസ്കറ്റുകൾക്ക് നിരോധനം\nശബരമലയിൽ പ്ലാസ്റ്റിക്കിനെതിരെയുള്ള നിയന്ത്രണ നടപടികൾ വനംവകുപ്പ് ശക്തമാക്കി. പ്ലാസ്റ്റിക്കുകളുടെ ഉപയോഗം വന്യജീവികളുടെ ജീവനു ഭീഷണി സൃഷ്ടിക്കുന്നതായി കണ്ടെത്തിയതിനെ തുടർന്നാണ് പുതിയ തീരുമാനം. ഇതുപ്രകാരം പ്ലാസ്റ്റിക് കവറുകളി\nലുള്ള ബിസ്കറ്റുകൾക്ക് നിരോധനം ഏർപ്പെടുത്തി. ഇതിനു പുറമേ പ്ലാസ്റ്റിക് കവറുകളിൽ പായ്ക്ക് ചെയ്തിരിക്കുന്ന ശീതളപാനിയങ്ങൾ, പേസ്റ്റ്, എണ്ണ എന്നിവയുടെ വില്പനയിലും വനംവകുപ്പ് നിയന്ത്രണം ഏർപ്പെടുത്തി.\nമൂന്ന് വർഷങ്ങൾക്ക് മുമ്പ് ശബരിമലയിൽ കുപ്പിവെള്ളത്തിന് നിരോധനം ഏർപ്പെടുത്തിയിരുന്നു. തീർത്ഥാടകരിൽ നിന്നും ഉയർന്നുവന്ന വിമർശനങ്ങളെത്തുടർന്ന് ദേവസ്വം ബോർഡും ജല അതോറിറ്റിയും കുടിവെള്ളത്തിന് ബദൽ സംവിധാനങ്ങൾ ഏർപ്പെടുത്തിയിരുന്നു.\nഎന്നാൽ ബിസ്കറ്റുകൾക്ക് നിരോധനം ഏർപ്പെടുത്തിയത് പലരെയും കാര്യമായി തന്നെ ബാധിച്ചിട്ടുണ്ട്. തീർത്ഥാടകരിൽ കൂടുതൽ പേരും ലഘുഭക്ഷണമായി ബിസ്കറ്റുകളാണ് കൈയിൽ കരുതാറുള്ളത്. ബദൽ സംവിധാനങ്ങൾ ഏർപ്പെടുത്താതെയാണ് വനംവകുപ്പിന്റെ പുതിയ തീരുമാനം.


മൊബൈല് ടവറിലെ ബാറ്ററി മോഷ്ടിച്ചവര് പിടിയില് - Malayali Express\nമൊബൈല് ടവറിലെ ബാറ്ററി മോഷ്ടിച്ചവര് പിടിയില്\nപൊന്നാനി : മൊബൈല് ടവറിലെ ലക്ഷങ്ങള് വിലയുള്ള ബാറ്ററി മോഷ്ടിച്ചവര് പിടിയില്. ഇതേ ടവര് ലൊക്കേഷനും മൊബൈല് കോള്‍ലിസ്റ്റും വച്ച് പ്രതികളെ നിമിഷനേരം കൊണ്ടാണ് പോലീസ് പിടികൂടിയത്. ടവര് പ്രവര്‍ത്തനത്തിനായി നിന്നിരുന്ന മുന് ജീവനക്കാരനടക്കം4പേരെ പൊന്നാനി സിഐ അറസ്റ്റ് ചെയ്തു.\nപൊന്നാനി കറുകതിരുത്തിവളവ് തകരയ്ക്കല് സുധീര് (30), കാലടി കണ്ടനകം വടക്കേക്കര സുരാജ് മോന് (33), കാടഞ്ചേരി കല്ലറയ്ക്കല് സാബിദ് (36), എടപ്പാള് അണ്ണക്കംമ്ബാട് ചെട്ട്യാരകത്ത് റിയാസ് (നിവിന് 35) എന്നിവരാണ് അറസ്റ്റിലായത്.\nമങ്ങാട്ടൂരിലെ മൊബൈല് ടവറില്‍നിന്ന്4ലക്ഷം രൂപ വിലവരുന്ന ബാറ്ററികളാണ് ഇവര് മോഷ്ടിച്ചത്. ബാറ്ററികള് എടപ്പാളിലെ ആക്രിക്കടയില് വിറ്റിരുന്നു. ആക്രിക്കടക്കാര് ഇത് പട്ടാമ്ബിയിലെ ഓങ്ങല്ലൂരില് എത്തിച്ചു. എന്നാല് ഇതിനോടകം പോലീസ് പ്രതികളെ പിടികൂടിയിരുന്നു.\nRelated Topics:batterymobile tower\nവാട്ടര് അതോറിറ്റിയുടെ കുഴിയില് വീണ് യുവാവിന് ദാരുണാന്ത്യം\nമാപ്പിൽ വീഴാതെ ഫീലിം ചെംബർ: ഫെയ്സ്ബുക്ക് മാപ്പ് വേണ്ട; വെള്ളം കുടിപ്പിക്കാൻ ഫിലിം ചെംബർ\nതിരുവനന്തപുരത്തിന് പിന്നാലെ കാസര്‍ഗോഡും സമൂഹ വ്യാപന സാധ്യത\nആലുവയില് കൊവിഡ് സ്ഥിരീകരിച്ചയാള് വിവാഹനിശ്ചയ ചടങ്ങില് പങ്കെടുത്ത ; ജാഗ്രതാ നിര്‍ദ്ദേശം\nഒന്നരക്കോടിയുടെ കുഴല്‍പ്പണം കടത്താന് ശ്രമിച്ചു ; വാളയാറില് രണ്ട് പേര് പിടിയില്\nനിലവാരമില്ലാത്ത ചൈനീസ് ഉത്പന്നങ്ങള് നിയന്ത്രിക്കാന് ഇറക്കുമതി തീരുവ കൂട്ടുന്നു\nമുഖ്യമന്ത്രിയും സ്വര്‍ണ്ണക്കടത്ത് കേസിലെ പ്രതി സ്വപ്നയും ഒന്നിച്ചുള്ള ചിത്രം ട്വീറ്റ് ചെയ്ത് ഗവര്‍ണര്\nകാണ്‍പൂര് കൂട്ടക്കൊല: ഗുണ്ടാത്തലവന് രഹസ്യവിവരം ചോര്‍ത്തിയ മൂന്ന് പോലീസുകാരെ കൂടി സ്പെന്‍ഡ് ചെയ്തു\nതിരുവനന്തപുരം സ്വര്‍ണ്ണക്കടത്തിന്റെ മുഖ്യ ആസൂത്രക സ്വപ്ന സുരേഷ് ; ലോക്ഡൗണ് കാലത്ത് മൂന്ന് തവണ കടത്തി, 25 ലക്ഷം പ്രതിഫലം


ജൂലിയും ഞാനും കാക്കത്തുരുത്തിലെ സന്ധ്യയും !!! – Windinmyhair\nജൂലിയും ഞാനും കാക്കത്തുരുത്തിലെ സന്ധ്യയും !!!\nwindinmyhair on January 14, 2021\nശനിയാഴ്ച മൂന്ന് മണിക്ക് പതിവുള്ള ഉച്ചയുറക്കത്തിലേക്ക് വഴുതി വീണുകൊണ്ടിരുന്നപ്പോളാണ് ജർമൻക്കാരി ജൂലിയുടെ ഫോൺ – ‘ മിത്ര ഞാൻ നാല് മണിക്ക് വൈറ്റില എത്തും. നമുക്ക് ഏതേലും ഒരു ഗ്രാമം സന്ദർശിക്കാം’.\nഞാൻ ഞെട്ടി എഴുന്നേറ്റിരുന്നു. കൊച്ചിയിലെ എന്റെ വീടിന് ചുറ്റും അംബരചുംബികളായ കെട്ടിടങ്ങൾ മാത്രമാണുള്ളത് .\nഈശ്വരാ ഞാൻ പെട്ടല്ലോ എന്ന് കരുതിയപ്പോഴാണ് കാക്കത്തുരുത്ത് ഓർമ വന്നത്.\nലാപ്ടോപ്പിൽ കൂടി ശ്വാസം എടുക്കുന്ന ഭർത്താവിനെ കുറച്ചു ശുദ്ധവായു ശ്വസിപ്പിക്കാൻ ഞാൻ വല്ല വിധേനയും റെഡിയാക്കി കാറിൽ കയറ്റി, നാല് മണിക്ക് വൈറ്റില നിന്നും ജൂലിയെയും പൊക്കി ഗൂഗിൾ അമ്മച്ചി നിർദ്ദേശിച്ച പോലെ എരമല്ലൂർ എത്തുകയും, അവിടെ നിന്ന് ഇടത്തോട്ട് ഒരു കിലോമീറ്റർ സഞ്ചരിച്ച് അഞ്ച് മണി ആയപ്പോഴേക്കും പഞ്ചായത്ത് കടവിലെത്തി.\nആലപ്പുഴ ജില്ലയിലെ എഴുപുന്ന പഞ്ചായത്തിലാണ് കാക്കത്തുരുത്ത് സ്ഥിതി ചെയ്യുന്നത്. വൈറ്റില നിന്നും പത്തൊമ്പത് കിലോമീറ്ററും, ചേർത്തല നിന്നും പതിനെട്ട് കിലോമീറ്ററും ആണ് ദൂരം.\nനാല് വശത്തും വെള്ളത്താൽ ചുറ്റപ്പെട്ടു കിടക്കുന്നതുകൊണ്ട് കടവിൽ നിന്നും വള്ളത്തിൽ മാത്രമേ നമുക്ക് കാക്കത്തുരുത്ത് എന്ന ദ്വീപിൽ എത്താൻ സാധിക്കൂ.\nവള്ളം കാത്തു നിന്നപ്പോൾ നാട്ടുകാരോട് കുശലം പറഞ്ഞു നിൽക്കുന്നതിനിടയിൽ , കക്ക ഇറച്ചി വിൽക്കാൻ വന്ന ചേച്ചിയിൽ നിന്നും അവരുടെ സ്നേഹപൂർവമായ നിർബന്ധത്തിന് വഴങ്ങി അൽപം കക്കയിറച്ചി വാങ്ങി. ഉണ്ടാക്കാൻ പിടിയില്ലെങ്കിലും അവരുടെ സന്തോഷത്തിന് വേണ്ടിയാണ് വാങ്ങിയത്.\nഅപ്പോഴേക്കും വള്ളം വരികയും വള്ളത്തിന്റെ ഡാൻസ്കളിയെ പ്രതിരോധിച്ച് ഞങ്ങൾ മൂന്നാളും അതിൽ കയറി. വെള്ളം കണ്ടപ്പോൾ ജൂലിടെ നിറം മാറി.\nഷൂ ഊരി യാതൊരു കൂസലുമില്ലാതെ വള്ളത്തിലിരുന്ന് കാലു വെള്ളത്തിലേക്കിട്ടു.\nവള്ളം ചെരിയുമെന്ന് വള്ളക്കാരൻ\nകണ്ണരുട്ടിപേടിപ്പിച്ചപ്പോൾ ഞാൻ ജൂലിയുടെ കാലു പിടിച്ചു നേരെ ഇരുത്തി. കഷ്ടിച്ച് 200 മീറ്റർ എതിർവശത്തുള്ള കടവിൽ അഞ്ച് മിനുട്ട് കൊണ്ട് ഞങ്ങളെത്തി..\nകടത്തുകാരനു പൈസയും കൊടുത്ത് , മുന്നിലൂടെയുള്ള ടൈൽ പാകിയ വഴിയിലൂടെ നടന്നു. നാട്ടിൻപ്പുറത്തെ ഓർമ്മിപ്പിക്കുന്ന ഒരു ചായപ്പീടികയും ,ചെറിയ പലചരക്ക് കടയും കടവിൽ ഉണ്ടായിരുന്നു.\nനടപ്പാതക്ക് ചുറ്റുമുള്ള ചെമ്മീൻ കെട്ടുകളും, കണ്ടൽക്കാടുകളും, കുറ്റിച്ചെടികളും, മരങ്ങളുമടങ്ങിയ പ്രകൃതിയുടെ ദൃശ്യവിരുന്ന്\nആസ്വദിച്ച് മുന്നോട്ട് നടന്നപ്പോൾ … ഗ്രാമത്തിന്റെ പ്രതീകമായിക്കണ്ട ചെറിയ വീട്ടിൽ പശുവും , ആടും, രണ്ടു ആട്ടിൻ കുട്ടികളും …. എല്ലാം ഗ്രാമീണ ഭംഗിയുടെ മാറ്റ് കൂട്ടി.\nയാത്രക്കിടയിൽ പരിചയപ്പെട്ട പ്രായം ചെന്ന നാട്ടുകാർ അവരുടെ നാടിനെപ്പറ്റി വിവരിച്ചു തന്നു…..\nഏകദേശം മൂന്നു കിലോമീറ്റർ നീളവും , ഒരു കിലോമീറ്റർ വീതിയും മാത്രമേ ദ്വീപിനൊള്ളു.\nഇരുന്നൂറ്റി പതിനാറോളം കുടുംബങ്ങളാണ് ഇവിടെ താമസിക്കുന്നത്.\nജനവാസം വളരെ കുറവുണ്ടായിരുന്ന പഴയകാലത്ത് ധാരാളം കാക്കകൾകൂടി ഇവിടത്തെ ‘അന്തേവാസികളായിരുന്നു’ അങ്ങനെയാണ് ഇൗ ദ്വീപിന് കാക്കത്തുരുത്ത് എന്ന പേര് ലഭിച്ചത്.\nവഴിയിൽ വെച്ച് കണ്ട കൈലിയും ബ്ലൗസും തോർത്തും ഇട്ട പല്ലില്ലാത്ത തങ്കിയമ്മൂമ്മയും, MGR സ്റ്റൈലിൽ കറുത്ത കണ്ണട വെച്ച പദ്മിനി ചേച്ചിയും ….\nഎല്ലാം ചുരുങ്ങിയ നിമിഷങ്ങൾ കൊണ്ട് ഞങ്ങളുടെ ഹൃദയത്തിൽ കയറിപ്പറ്റി.\nഞങ്ങൾ നാട്ട് വഴികളിലൂടെയും , മൺ പ്പാതയിലുടെയും കുറച്ചു നേരം നടന്നു. അവിടെ കണ്ട ചെറു കുളങ്ങളും, പത്തൽ കൊണ്ടുണ്ടാക്കിയ വേലിയുമെല്ലാം കുട്ടികാലത്ത് ഞാൻ താമസിച്ച ഗ്രാമത്തെ ഓർമ്മപ്പെടുത്തി.\nചില വീടുകൾ തടിപ്പലക വെച്ചായിരുന്നു ഉണ്ടാക്കിയത്. വീടുകൾ തമ്മിൽ നല്ല അകലമുണ്ടായിരുന്നെങ്കിലും നല്ല സ്നേഹത്തോടും സഹകരണത്തോടെയും ജീവിക്കുന്ന നാട്ടുകാരായിരുന്നു.\nപലപ്പോഴും ഒരു വീട്ടിലെ പറമ്പിൽ കൂടി വേണം അടുത്ത പറമ്പിൽ പോകാൻ. ജപ്പാൻ കുടിവെള്ള പദ്ധതി നടപ്പാക്കുന്നതിന് മുമ്പ് നാട്ടിലെ നാലഞ്ചു കിണറിലെ വെള്ളം ആയിരുന്നു ഇവർ കുടിക്കാൻ ഉപയോഗിച്ചിരുന്നത്. പശുവും ആടും താറാവും എല്ലാം ഗ്രാമീണത വിളിച്ചോതി. ആകെയുള്ള ഒരേയൊരു വാഹനം അവിടെ കണ്ടത് സൈക്കിളായിരുന്നു.\nജൂലിയുടെ ഹൃദ്യമായ പെരുമാറ്റം കൊണ്ട് നാട്ടുകാരെ കൈയ്യിലെടുത്തു. ഒരു വീട്ടിൽ എത്തിയപ്പോൾ അവിടത്തെ ചേച്ചി കക്ക ഇറച്ചി ബക്കറ്റിൽ എടുത്ത് വിൽക്കാൻ കൊണ്ട് പോകുന്നു…. അപ്പോ ജൂലിക്ക് ഒരാഗ്രഹം ഇവരു ഞങ്ങൾ വാങ്ങിയ കക്ക ഇറച്ചി വെച്ച് തരുമോ എന്ന്…..\nചേച്ചിക്ക് സമയമില്ലാത്തതു കൊണ്ട് അടുത്ത വീട്ടിലെ സന്ധ്യ ചേച്ചിയോട് ഞങ്ങളുടെ ആഗ്രഹം പറഞ്ഞതും… സന്ധ്യ ചേച്ചി രണ്ടു കൈയ്യും നീട്ടി ഞങ്ങളെ സ്വീകരിച്ചതും ഒപ്പമായിരുന്നു. കക്ക ഇറച്ചി, ചേച്ചിയെ ഏല്പിച്ചു ഞങ്ങൾ അവിടെ അടുത്ത് കിടന്ന ഒരു വള്ളത്തിൽ സൂര്യാസ്തമയം കാണാൻ പുറപ്പെട്ടു.\nനോക്കെത്താദൂരത്തോളം നീണ്ടു നിവർന്നു കിടന്ന വേമ്പനാട് കായലിലുടെ ഔസേപ്പച്ചന്റെ വള്ളം മെല്ലേ മുന്നോട്ട് നീങ്ങി. കായലിന്റെ ഇരുകരകളിലും പച്ചപ്പും… തലയെടുപ്പോടെ നിന്ന തെങ്ങുകളും നമ്മുടെ മനം കവരും. ചെമ്മീൻ കെട്ടിന്റെ പ്രവർത്തനം അറിയണം എന്ന് പറഞ്ഞപ്പോൾ, ചേട്ടൻ ഞങ്ങളെ ഒരു കെട്ടിൽ കൊണ്ട് പോയി.\nകായലിലെ വെള്ളവും കെട്ടിലെ വെള്ളവും കലരാതെ ഇരിക്കാൻ ചീപ്പ് എന്ന് വിളിപ്പേരുള്ള താൽകാലിക ഷട്ടർ ഉപയോഗിക്കും.\nവേലിയേറ്റ സമയമായതിനാൽ, ഷട്ടർ പൊക്കി ഏറ്റുവല ഉപയോഗിച്ച് കായലിലെ വെള്ളം കെട്ടിലേക്ക് പോകുന്നത് കാണിച്ചു തന്നു. ഇൗ സമയത്ത് ധാരാളം മീനും ചെമ്മീനും വളയിലൂടെ കെട്ടിൽ പ്രവേശിക്കും.\nവേലിയിറക്ക സമയത്ത് പറ്റൂവലയാണ് ഉപയോഗിക്കുന്നത്.ഇതിലൂടെ കെട്ടിലെ വെള്ളം കായലിൽ ഒഴുക്കും.\nമീനും മറ്റും വലയിൽ കുടുങ്ങും. ആദ്യമായിട്ടാണ് ചെമ്മീൻ കെട്ടിന്റെ പ്രവർത്തനം ഞാൻ മനസ്സിലാക്കുന്നത്.\nസൂര്യൻ പതുക്കെ വിടപറയാൻ തയ്യാറെടുക്കുകയായിരുന്നു.\nഔസേപ്പച്ചൻ വള്ളം #ഒളയപ്പ് എന്ന സ്ഥലത്ത് അടുപ്പിച്ചു. അവിടെ നിന്നാൽ നേരെ എതിരെ സൂര്യൻ ചക്രവാളത്തിലേക്ക് മറയുന്നത് കാണാം. വള്ളം കരക്കടുപ്പിച്ചതും ഷൂ ഊരി ആകുവോളം കാലു വെള്ളത്തിൽ ഇട്ടിരുന്ന് ജൂലി ആത്മനിർവൃതി നേടി.\nകുറച്ചു നേരം അങ്ങനെ അടങ്ങി ഇരുന്ന ജൂലി ചാടി കരയിലേക്കിറങ്ങി. മനുഷ്യൻ കുരങ്ങന്മാരിൽ നിന്നാണ് ഉദ്ഭവിച്ചത് എന്ന കാര്യം ഓർമ്മപ്പെടുത്തും വിധം ജൂലി അടുത്ത് കണ്ട തെങ്ങിൽ വലിഞ്ഞു കയറി. അര വട്ടായ ഭാര്യയുടെ മുഴു വട്ടായ സുഹൃത്തിനെ കണ്ട് എന്റെ പാവം ഭർത്താവ് അന്തം വിട്ടിരുന്നു.\nഅടുത്ത കലാപരിപാടി സൂര്യനെ കൈയിലെടുക്കുക എന്നുള്ള നമ്മുടെ സ്ഥിരം നമ്പർ ആയിരുന്നു. അടങ്ങി നിന്ന് ശീലമില്ലാത്ത ജൂലിയെ കൊണ്ട് അത്തരം ഒരു ഫോട്ടോ എടുക്കാൻ ശ്രമിച്ച ഞാൻ ശെരിക്കും വെള്ളം കുടിച്ചു.എന്നിട്ടും കിട്ടിയ പടത്തിലെ ജൂലിടെ മുഖഭാവം കണ്ടാൽ സൂര്യനെ പിടിച്ച് കൈ പൊള്ളിയ പോലെ തോന്നിചു. കുറേ രസകരമായ നിമിഷങ്ങൾ അവിടെ ചിലവഴിച്ചു …ഞങ്ങൾ സന്ധ്യ ചേച്ചിയുടെ വീട് ലക്ഷ്യമാക്കി തിരികെ പോയി.\nതിരികെ പോകുമ്പോഴാണ് സൂര്യാസ്തമയം അതിന്റെ മുഴുവൻ പ്രൗഢിയോടെ കാണാൻ പറ്റിയത്. വേമ്പനാട് കായലിൽ നിന്നും വീശുന്ന കാറ്റ് ആ വേളയിൽ ഒരു പ്രത്യേക അനുഭൂതി തന്നെ നൽകി. വെറുതെയല്ല Nat Geo ലോകത്തിലെ ഏറ്റവും മനോഹരമായ സൂര്യാസ്തമയം കാക്കത്തുരുത്തിൽ ആണെന്ന് 2016 ഇല് പ്രഖ്യാപിച്ചത്.\nസന്ധ്യ ചേച്ചിയുടെ വീടിന്റെ അടുത്ത് ഔസേപ്പച്ചൻ വള്ളം അടുപ്പിച്ചു. വിശപ്പിന്റെ വിളി തീക്ഷ്ണമായത് കൊണ്ട് ഞാനും ജുലിയും നേരെ അടുക്കളയിലേക്ക് ഓടിക്കയറി. നോക്കുമ്പോ ചേച്ചി സാധനം തായ്യറാക്കുന്നെ ഒള്ളു. ഞങ്ങൾ രണ്ടാളും അടുത്തുള്ള പാതകത്തിൽ ഇരിപ്പുറപ്പിച്ചു. ചേച്ചിയുമായി നാട്ടു വിശേഷങ്ങൾ സംസാരിച്ചു.\nചേച്ചി കല്ല്യാണം കഴിച്ച് തുരുത്തിൽ വന്നിട്ട് ഇരുപത്തി ഒന്ന് വർഷമായി. ചേച്ചിയുടെ ഭർത്താവിന്റെ വീട്ടുകാർ അറുപത് വർഷമായി ഇവിടെ താമസിക്കുന്നു. ചേച്ചി വന്നപ്പോൾ 50 വീടുകൾ മാത്രമേ ഉണ്ടായിരുന്നുള്ളൂ.നാട്ടുകാർ അക്കരെ എരമല്ലൂർ ആണ് ജോലി സംബന്ധമായ ആവശ്യങ്ങൾക്ക് ആശ്രയിക്കുന്നത്. സ്ത്രീകളുടെ പ്രധാന തൊഴിൽ അക്കരെ ചെമ്മീൻ ഫാക്ടറിയിൽ ചെമ്മീൻ കിള്ളൽ ആയിരുന്നു. ഒരു പാത്രം കിള്ളിയാൽ 85 രൂപ കിട്ടും. ദിവസം മൂന്ന് പാത്രം വരെയോക്കെ കിള്ളാൻ പറ്റാറുള്ളൂ. ചേച്ചിയുടെ മകൾ എന്നും കടത്ത് കടന്നു 10 കിലോമീറ്റർ ദൂരെയുള്ള തുറവൂർ സ്കൂളിലാണ് പഠിക്കുന്നത്. കനത്ത മഴയത്തും കുട്ടികൾ വളരെ കഷ്ടപ്പെട്ടാണ് സ്കൂളുകളിൽ പോകുന്നത്. സർക്കാർ വക ഒരു ആയൂർവേദ ഡിസ്പെൻസറി മാത്രമാണ് ഇവിടെ പ്രവർത്തിക്കുന്നത്. എന്ത് അത്യാഹിതം സംഭവിച്ചാലും ഇൗ കടത്ത് കടന്ന് അക്കരെ എത്തണം സഹായം ലഭിക്കാൻ. വോട്ട് ചെയ്യാനും, റേഷൻ വാങ്ങാനും എല്ലാം അക്കരെ പോകണം.\nകഥ പറയുന്നതിനിടക്ക് കക്ക ഇറച്ചി തയ്യാറായി. ചേച്ചി ഒരു വാഴയില എടുത്തുകൊണ്ട് വന്ന് വിളമ്പി. ജൂലി സന്തോഷം കൊണ്ട് തുള്ളിച്ചാടി. കാരണം ആദ്യമായിട്ടാണ് ഇലയിൽ ഭക്ഷണം കഴിക്കുന്നത്. വളരെ രുചികരമായിരുന്നു സന്ധ്യ ചേച്ചി കക്ക ഇറച്ചി വെച്ചത്.\nകണ്ണടച്ച് തുറക്കുന്നതിന് മുന്നേ ഞാനും ജൂലിയും കൂടി സംഭവം കാലിയാക്കി. ജൂലിക്ക് അവിടെ താമസമാക്കിയാൽ കൊള്ളാമെന്ന് ഉണ്ടായിരുന്നു.സ്ഥലവും ആൾക്കരെയും അത്രക്ക് ഇഷ്ടപ്പെട്ടു. ഞാൻ വേഗം തന്നെ ആശാത്തിയെ കൂട്ടി അവിടുന്ന് ഇറങ്ങി. സന്ധ്യ ചേച്ചിയോട് വീണ്ടും വരും എന്ന് വാക്ക് കൊടുത്ത്, കുറച്ചു പൈസയും നിർബന്ധിച്ച് ഏൽപിച്ചാണ് ഞങ്ങൾ പിരിഞ്ഞത്.\nപുറത്തിറങ്ങിയപ്പോൾ മണി 7.45 ആയി. എങ്ങും കൂറ്റാക്കൂരിരുട്ട്. മൊബൈൽ ടോർച്ചിന്റെ മങ്ങിയ വെട്ടത്തിൽ ഞങ്ങൾ കടത്ത് ലക്ഷ്യമാക്കി നടന്നു. എതിരേ ജോലി കഴിഞ്ഞ് , വീട്ടിലേക്ക് മടങ്ങുന്ന നാട്ടുകാരെ കാണാമായിരുന്നു….\nഏതായാലും ഭാഗ്യത്തിന് കടവിൽ വള്ളം കിടപ്പുണ്ടായിരുന്നു. 8 മണിയോടെ അക്കരെ എത്തുകയും അവിടെ നിന്ന് തിരിച്ച് കൊച്ചിക്ക് പുറപ്പെടുകയും ചെയ്തു.\nകൊച്ചി പോലെയുള്ള മെട്രോ നഗരത്തിനടുത്ത് പ്രകൃതിയോട് ഇണങ്ങി ജീവിക്കുന്ന ഒരു പിടി ആൾക്കാർ ഉണ്ടെന്ന് മനസ്സിലാക്കിയപ്പോൾ വളരെ അധികം സന്തോഷം തോന്നി.\nകാക്കത്തുരുതും, അവിടത്തെ പ്രകൃതി ഭംഗിയും, സൂര്യാസ്തമയവും, നിഷ്കളങ്കരായ മനുഷ്യരും എല്ലാം എന്നെന്നേക്കുമായി ഹൃദയത്തിലറ്റിയാണ് ഞങ്ങൾ തിരികെ എത്തിയത്.\n( ഞങ്ങൾക്ക് പാകം ചെയ്തു തന്ന ചേച്ചിയുടെ പേര് വെളിപ്പെടുത്താൻ അവർക്ക് താല്പര്യമില്ലാത്തത് കൊണ്ട് പേര് മാറ്റിയാണ് കൊടുത്തിരിക്കുന്നത്)\nപഞ്ചായത്ത് വക സൗജന്യ കടത്ത് രാവിലെ ആറു മണി മുതൽ രാത്രി ഒൻപതു മണി വരെ ലഭ്യമാണ്. സേവനം സൗജന്യം ആണെങ്കിലും അവർക്ക് എന്തേലും കൊടുത്താൽ വളരെ സന്തോഷമാകും.\nകായലിന്റെ നടുവിൽ പോയി സൂര്യാസ്തമയം ആസ്വദിക്കണമെങ്കിൽ പ്രൈവറ്റ് വള്ളം കിട്ടും. ഞങ്ങൾ മുക്കാൽ മണിക്കൂർ വള്ളത്തിൽ യാത്ര ചെയ്തിരുന്നു. 300₹ ആയി.\nഅക്കരെ കടവിൽ കുടുംബമായി പോയി ഇരുന്നു കഴിക്കാവുന്ന കള്ള് ഷാപ്പ് കണ്ടിരുന്നു.\nഇക്കരെ കടവിൽ ചായ കുടിക്കാൻ ചെറിയ ചായ പീടിക ഉണ്ട്.\nകാറിൽ നമുക്ക് അക്കരെ കടവ് വരെ പോകാം. പാർക്കിങ് പറ്റിയ സ്ഥലം അടുത്ത് തന്നെ ഉണ്ട്. ബസിൽ വരുന്നെങ്കിൽ എരമല്ലൂർ ഇറങ്ങി, ഓട്ടോയിൽ/ നടന്നു വരണം. എരമല്ലൂർ നിന്നും ഒരു കിലോമീറ്ററിൽ കൂടുതൽ നടക്കാനുണ്ട്.\n#cochincochin islandislandkakkathurthukerala tourismsunset destination cochinvillage life\nUnder Pakisthan Surveillance !


തെരഞ്ഞെടുപ്പ് പ്രവചനം പുസ്തകരൂപത്തില്; കേരളത്തില് യുഡിഎഫ് മുന്‍തൂക്കം; രാജഗോപാല് കേന്ദ്രമന്ത്രിയാകുംIrish malayali Pathram Malayalam News paper for Ireland Malayalee | Irish malayali Pathram Malayalam News paper for Ireland Malayalee\nതെരഞ്ഞെടുപ്പ് പ്രവചനം പുസ്തകരൂപത്തില്; കേരളത്തില് യുഡിഎഫ് മുന്‍തൂക്കം; രാജഗോപാല് കേന്ദ്രമന്ത്രിയാകും\non May 15, 2014\tതിരുവനന്തപുരം: തെരഞ്ഞെടുപ്പ് പ്രവചനം പുസ്തക രൂപത്തില് പുറത്തിറക്കി മലയാളി ശ്രദ്ധേയനാകുന്നു. തോട്ടക്കാട് എന്. ഗോപാലകൃഷ്ണന് നായര് എന്നയാളാണ് തെരഞ്ഞെടുപ്പ് പ്രവചനം പുസ്തക രൂപത്തില് പുറത്തിറക്കിയത്. കഴിഞ്ഞ ദിവസം പുറത്ത് വന്ന എക്‌സിറ്റ് പോള് ഫലങ്ങളോട് ചേര്‍ന്ന് നില്‍ക്കുന്ന ഫലപ്രവചനമാണ് ഗോപാലകൃഷ്ണന് നായര് നടത്തിയിരിക്കുന്നത്. കേരളത്തില് യുഡിഎഫിന് മുന്‍തൂക്കവും ദേശീയ തലത്തില് എന്‍ഡിഎയ്ക്ക് ഭൂരിപക്ഷവുമാണ് അദ്ദേഹം പ്രവചിക്കുന്നത്.\nകേരളത്തില് യുഡിഎഫിന് 11 സീറ്റും എല്‍ഡിഎഫിന്9സീറ്റും ഗൂപാലകൃഷ്ണന് നായര് പ്രവചിക്കുന്നു. 1996 മുതല് തെരഞ്ഞെടപ്പ് പ്രവചനം പുസ്തക രൂപത്തില് പുറത്തിറക്കി ശ്രദ്ധേയനായ വ്യക്തിയാണ് ഗോപാലകൃഷ്ണന് നായര്. തിരുവനന്തപുരത്ത് നിന്ന് വിജയിച്ചില്ലെങ്കിലും ഒ രാജഗോപാല് ക്യാബിനറ്റ് മന്ത്രിയാകുമെന്ന് ഗോപാലകൃഷ്ണന് നായര് പ്രവചിക്കുന്നു. 38 പേജുള്ള പുസ്തകമാണ് അദ്ദേഹം പുറത്ത് ഇറക്കിയിരിക്കുന്നത്.\nഗോപാലകൃഷ്ണന് നായരുടെ പ്രവചനം അനുസരിച്ച്\nയു.ഡി.എഫ് ജയിക്കുന്ന മണ്ഡലങ്ങള്: തിരുവനന്തപുരം ശശി തരൂര്, മാവേലിക്കര കൊടിക്കുന്നില് സുരേഷ്, ആലപ്പുഴ കെ.സി. വേണുഗോപാല്, എറണാകുളം കെ.വി. തോമസ്, ചാലക്കുടി പി.സി. ചാക്കോ, വയനാട് എം.ഐ. ഷാനവാസ്, പൊന്നാനി ഇ.ടി. മുഹമ്മദ് ബഷീര്, മലപ്പുറം ഇ. അഹമ്മദ്.\nകോട്ടയം ജോസ് കെ. മാണി\nഇടതുമുന്നണി ജയിക്കുന്ന മണ്ഡലങ്ങള്\nആറ്റിങ്ങല് എ. സമ്പത്ത്, ആലത്തൂര് പി.കെ. ബിജു, പാലക്കാട് എം.ബി. രാജേഷ്, കാസര്‍കോട് പി. കരുണാകരന്, തൃശൂര് സി.എന്. ജയദേവന്. സി.പി.എം സ്വതന്ത്രര്: പത്തനംതിട്ട പീലിപ്പോസ് തോമസ്, ഇടുക്കി ജോയ്‌സ് ജോര്‍ജ്.\nകൊല്ലം, കോഴിക്കോട്, വടകര, കണ്ണൂര് മണ്ഡലങ്ങളിലെ ഫലം പ്രവചനാതീതമാണ്. ഈ മണ്ഡലങ്ങള് ഇടത്തേയ്‌ക്കോ വലത്തേയ്‌ക്കോ ചായാന് സാധ്യതയുണ്ട്. കൊല്ലം, പത്തനംതിട്ട, തൃശൂര്, പാലക്കാട്, കോഴിക്കോട്, വടകര, കണ്ണൂര് മണ്ഡലങ്ങളില് വിജയികളുടെ ഭൂരിപക്ഷം 15,000ത്തില് കുറവായിരിക്കുമെന്നും ഗോപാലകൃഷ്ണന് നായര് പ്രവചിക്കുന്നു.\nദേശീയ തലത്തിലെ ഫലം പരിഗണിച്ചാല് ബി.ജെ.പിക്ക് ഒറ്റയ്ക്ക് 193 സീറ്റുകള് കിട്ടും. എന്.ഡി.എയ്ക്ക് 238ഉം കോണ്‍ഗ്രസിന് 103ഉം യു.പി.എയ്ക്ക് 132ഉം ഇടതുകക്ഷികള്‍ക്ക് 21ഉം സീറ്റുകള് ലഭിക്കും. നെയ്യാറ്റിന്‍കര ഉപതെരഞ്ഞെടുപ്പില് ശെല്‍വരാജിന്റെ വിജയവും ഭൂരിപക്ഷം ലഭിക്കുന്ന വോട്ടുകളുടെ എണ്ണവും ഗോപാലകൃഷ്ണന് നായര് കൃത്യമായി പ്രവചിച്ചിരുന്നു.\nമണ്ഡലങ്ങളില് സഞ്ചരിച്ച് ശേഖരിക്കുന്ന വിവരങ്ങളും വോട്ടര്‍മാരുടെ അഭിപ്രായത്തില് നിന്ന് ലഭിക്കുന്ന വിവരങ്ങളും വിലയിരുത്തിയാണ് ഗോപാലകൃഷ്ണന് നായര് പ്രവചനം നടത്തുന്നത്. ഇത്തവണ തെരഞ്ഞെടുപ്പ് പ്രവചന പുസ്തകത്തിന്റെ 500 കോപ്പികള് പുറത്ത് ഇറക്കിയിട്ടുണ്ട്. നെറ്റ്, ഹയര് സെക്കന്‍ഡറി ഉദ്യോഗാര്‍ത്ഥികള്‍ക്ക് പരിശീലനം നല്കുന്ന പ്രശസ്ത ഗണിത ശാസ്ത്ര അധ്യാപകനായ ഗോപാലകൃഷ്ണന് നായര് തിരുവനന്തപുരം സ്വദേശിയാണ്.


മറിയം ത്രേസ്യയെ വിശുദ്ധയായി പോപ്പ് പ്രഖ്യാപിച്ചു, ഇന്ത്യയില് നിന്നുള്ളവരുടെ പട്ടികയില് അഞ്ചാമത്തേത് - RoundupKerala.com\nHome Current Affairs culture മറിയം ത്രേസ്യയെ വിശുദ്ധയായി പോപ്പ് പ്രഖ്യാപിച്ചു, ഇന്ത്യയില് നിന്നുള്ളവരുടെ പട്ടികയില് അഞ്ചാമത്തേത്\nമറിയം ത്രേസ്യയെ വിശുദ്ധയായി പോപ്പ് പ്രഖ്യാപിച്ചു, ഇന്ത്യയില് നിന്നുള്ളവരുടെ പട്ടികയില് അഞ്ചാമത്തേത്\nറോം: തൃശൂര് കുഴിക്കാട്ടുശ്ശേരിയിലെ അമ്മ പുണ്യ പദവിയില്… മഹോളി ഫാമിലി സന്യാസി സമൂഹത്തിന്റെ സ്ഥാപക മറിയം ത്രേസ്യയടക്കം അഞ്ചു പേരെ മാര്‍പാപ്പ വിശുദ്ധരായി പ്രഖ്യാപിച്ചു. മറിയം ത്രേസ്യ ഇനി ആഗോള കത്തോലിക്ക സഭയുടെ ദേവാലയങ്ങളില് ആള്‍ത്താര വണക്കത്തിനു യോഗ്യത.\nആയിരകണക്കിനു പേരെ സാക്ഷിയാക്കി ഫ്രാന്‍സിസ് മാര്‍പാപ്പയാണ് പ്രഖ്യാപനം നടത്തിയത്. ഇന്ത്യന് സമയം ഉച്ചയ്ക്ക് 1.30ന് ആരംഭിച്ച ചടങ്ങുകളിലാണ് മറിയം ത്രേസ്യ വിശുദ്ധ പദവിയിലേക്ക് ഉയര്‍ത്തപ്പെട്ടത്. കര്‍ദിനാള് ജോണ് ഹെന്‍ഹി ന്യൂമാന്, സിസ്റ്റര് ജിയൂസിപ്പിന വന്നിനി, സിസ്റ്റര് മാര്‍ഗിരിറ്റ ബേയ്‌സ, സിസ്റ്റര് ഡല്‍സ് ലോപ്പേസ് പോന്തേസ് എന്നിവരെയും മാര്‍പാപ്പ വിശുദ്ധയായി പ്രഖ്യാപിച്ചു.\nഇതോടെ, കത്തോലിക്കാ സഭയിലെ വിശുദ്ധരുടെ ഗണത്തില് ഇന്ത്യക്കാരുടെ എണ്ണം അഞ്ചായി. വി. അല്‍ഫോന്‍സാമ്മ, വി. കുര്യാക്കോസ് ചാവറ ഏഗലിയാസച്ചന്, ഏവുപ്രാസ്യാമ്മ, മദര് തെരേസ എന്നിവര്‍ക്കു പിന്നാലെയാണ് പട്ടികയില് മറിയം ത്രേസ്യയെത്തുന്നത്.\nവിദേശകാര്യ സഹമന്ത്രി വി. മുരളീധരനാണ് ഇന്ത്യയില് നിന്നുള്ള സംഘത്തെ ചടങ്ങില് നയിച്ചത്.\nPrevious articleകൊല്ലത്ത് മകന് അമ്മയെ കൊന്നു കുഴിച്ചമൂടി, ഒരു മാസത്തിനുശേഷം പിടിയില്\nNext articleദക്ഷിണാഫ്രിക്കയ്‌ക്കെതിരെ ഇന്നിംഗ്‌സ് ജയം, പരമ്പര ജയത്തില് റെക്കോര്‍ഡ്


News desk ChanneliamJanuary 28, 2020\nസ്റ്റാര്‍ട്ടപ്പുകള്‍ക്ക് ഫണ്ട് നേടാനും വളരാനും സഹായിക്കുന്ന സീഡിംഗ് കേരള അഞ്ചാം എഡിഷന് ഫെബ്രുവരി 7നും 8നും കൊച്ചിയില് നടക്കും. ഏറെ വ്യത്യസ്തതയോടെയാണ് എത്തുന്നത്. കേരള സ്റ്റാര്‍ട്ടപ്പ് മിഷന്റെ നേതൃത്വത്തില് നടത്തുന്ന സീഡിംഗ് കേരള സമ്മിറ്റ് സ്റ്റാര്‍ട്ടപ്പുകളെ നിക്ഷേപകരുമായി കണക്ട് ചെയ്യാന് സഹായിക്കുന്നു.\nസ്റ്റാര്‍ട്ടപ്പുകളില് നിക്ഷേപമിറക്കുന്ന കേരളത്തിലെ ഹൈ നെറ്റ് വര്‍ത്ത് ഇന്‍ഡിവിജ്വല്‍സിനെയാണ് സമ്മിറ്റ് ഫോക്കസ് ചെയ്യുന്നത്. സ്റ്റാര്‍ട്ടപ്പുകള്‍ക്ക് നിക്ഷേപകരെ കണക്ട് ചെയ്യാനുള്ള അവസരത്തിന് പുറമേ മെന്ററിങ്ങും സപ്പോര്‍ട്ടും നല്‍കുമെന്നും കേരള സ്റ്റാര്‍ട്ടപ്പ് മിഷന് സിഇഒ ഡോ. സജി ഗോപിനാഥ് ചാനല് അയാം ഡോട്ട് കോമിനോട് പറഞ്ഞു.\nയൂണികോണുകളില് നിക്ഷേപിച്ചവരുമായി വരെ സംവദിക്കാന് അവസരം\nഎച്ച്എന്‍ഐകള്‍ക്ക് സ്റ്റാര്‍ട്ടപ്പ് നിക്ഷേപത്തെക്കുറിച്ചുള്ള സാധ്യതകള് പരിചയപ്പെടാനും, രാജ്യത്തിന്റെ വിവിധ ഭാഗങ്ങളില് നിന്നുമെത്തുന്ന വെഞ്ച്വര് ക്യാപിറ്റലിസ്‌റ്, എയ്ഞ്ചല് ഇന്‍വെസ്റ്റേഴ്‌സ് എന്നിവരുമായി സ്റ്റാര്‍ട്ടപ്പുകള്‍ക്ക് സംവദിക്കാനുമുള്ള വലിയ വേദിയാണ് സീഡിംഗ് കേരള. കേരളത്തിലെ സ്റ്റാര്‍ട്ടപ്പുകള്‍ക്ക് ipo മാര്‍ക്കറ്റിലേക്ക് ചുവടുവെക്കാനും, യൂണിക്കോണ് സ്റ്റാര്‍ട്ടപ്പില് നിക്ഷേപിച്ചവരുമായി കണക്ട് ചെയ്യാനും സീഡിംഗ് കേരള വേദിയൊരുക്കും.\nലോക്കല് ഇന്‍വസ്റ്റേഴ്‌സിനേയും കണ്ടെത്താം\nമികച്ച പെര്‍ഫോര്‍മെന്‍സ് കാഴ്ച്ച വെക്കുന്ന സ്റ്റാര്‍ട്ടപ്പുകള്‍ക്ക് ലോക്കല് ഇന്‍വെസ്റ്റേഴ്‌സിനെ കണ്ടെത്തുകയാണ് സീഡിംഗ് കേരളയുടെ ലക്ഷ്യം. ഇന്‍ഫോസിസ് കോഫൗണ്ടര് ക്രിസ് ഗോപാലകൃഷ്ണന്, ഫെഡറല് ബാങ്ക് എക്‌സിക്യൂട്ടീവ് ഡയറക്ടര് ശാലിനി വാര്യര്, പ്രമുഖ എയ്ഞ്ചല് ഇന്‍വെസ്റ്റേഴ്‌സും വിസികളും രണ്ടു ദിവസത്തെ സീഡിംഗ് കേരളയില് പങ്കെടുക്കും.\nAcceleration Beach side Huddle DIPP Incubation Innovation Hub Investment KSUM Kerala startup ecosystem Kochi MOST VIEWED MoU Seeding Kerala Summit State Government Talent support innovation kerala startups market technology startups\nWhatsApp to stop support for iOS 8 & Android 2.3.7 from February 1\nപഴയ ഫോണിനോട് ഗുഡ് ബൈ പറയാന് Whats App


മടക്കാവുന്ന ഫോണുമായി സാംസങ്; ഗാലക്‌സി എക്‌സിന്റെ സവിശേഷതകള് ഇങ്ങനെ – Chandrika Daily\nBy chandrika Wednesday July 4, 2018 12:47 pm\nമടക്കാവുന്ന ഫോണുമായി സാംസങ്; ഗാലക്‌സി എക്‌സിന്റെ സവിശേഷതകള് ഇങ്ങനെ\nഉപഭോക്താക്കളെ ആകര്‍ഷിക്കാന് മോഡലുകളില് വ്യത്യസ്ത കൊണ്ടുവരാന് ഓരോ ഫോണ് നിര്‍മാതാക്കളും ശ്രമിക്കാറുണ്ട്. ദക്ഷിണ കൊറിയന് കമ്പനിയായ സാംസങ് ഇതുപൊലൊരു വ്യത്യസ്തത പരീക്ഷിക്കാനൊരുങ്ങുകയാണ്. ഗ്യാലക്‌സി എക്‌സാണ് ഏറ്റവും പുതുതായി…\nഉപഭോക്താക്കളെ ആകര്‍ഷിക്കാന് മോഡലുകളില് വ്യത്യസ്ത കൊണ്ടുവരാന് ഓരോ ഫോണ് നിര്‍മാതാക്കളും ശ്രമിക്കാറുണ്ട്. ദക്ഷിണ കൊറിയന് കമ്പനിയായ സാംസങ് ഇതുപൊലൊരു വ്യത്യസ്തത പരീക്ഷിക്കാനൊരുങ്ങുകയാണ്.\nഗ്യാലക്‌സി എക്‌സാണ് ഏറ്റവും പുതുതായി പുറത്തിറങ്ങാനുള്ള സാംസങ് മോഡല്. മടക്കാന് സാധിക്കുന്ന ഡിസ്‌പ്ലേ പാനലാണ് ഇതിന്റെ ഏറ്റവും വലിയ പ്രത്യേകത. വര്‍ഷങ്ങള്‍ക്കു മുമ്പ് തന്നെ സാംസങ് ഈ ഫോണിന്റെ വരവ് പ്രഖ്യാപിച്ചിരുന്നു. ഈ വര്‍ഷം തന്നെ ഫോണ് വിപണിയിലെത്തുമെന്നാണ് കമ്പനി അധികൃതര് അറിയിച്ചിരിക്കുന്നത്. ടെക്‌നോളജി വികസിപ്പിച്ചുവെന്നും വലിയ തോതില് ഉല്‍പാദനം ഉടന് നടത്തുമെന്നും കമ്പനി വൃത്തങ്ങള് പറഞ്ഞു.\nഫോണ് നേര്‍പകുതിയായി മടക്കാന് സാധിക്കുമെന്നാണ് വിവരം. രണ്ടു തരത്തിലാണ് ഫോണ് നിര്‍മാണം കമ്പനി ഉദ്ദേശിക്കുന്നത്. ഒന്ന് ഉള്ളിലേക്ക് മടങ്ങുന്നതും രണ്ടാമത്തേത് പുറത്തേക്ക് മടങ്ങുന്നതുമാണ്. നിവര്‍ത്തിയാല് 7.3 ഇഞ്ചായിരിക്കും ഫോണിന്റെ വലിപ്പം. എന്നാല് മടങ്ങിയിരിക്കുമ്പോള് 4.5 ഇഞ്ചായിരിക്കും വലിപ്പം.\nഫോണിന്റെ ബാറ്ററി കപ്പാസിറ്റി 3000 എം.എ.എച്ചിനും 6000 എം.എ.എച്ചിനും ഇടയിലാണ്. വി ആകൃതിയില് സാംസങ് എസ്ഡിഐയാണ് ഈ ഫോണിന്റെ ബാറ്ററി നിര്‍മിച്ചിരിക്കുന്നത്. ആദ്യ ഘട്ടത്തില് ഒരു ലക്ഷം ഫോണുകള് നിര്‍മിക്കാനാണ് കമ്പനി ഉദ്ദോശിക്കുന്നത്.\n1,25,000 രൂപ (1850 ഡോളര്)യാണ് ഫോണിന് ഏകദേശം വില പ്രതീക്ഷിക്കുന്നത്. ഗ്യാലക്‌സി എസ് 10നൊപ്പം ഗാലക്‌സി എക്‌സും വിപണിയിലിറക്കാനാണ് കമ്പനി തീരുമാനം.


തിരുവനന്തപുരം: ജെ.ഡി.യു ഇടതുമുന്നണിയിലേക്ക്. ജെ.ഡി.യുവിന്റെ മുന്നണി മാറ്റം അനിവാര്യമെന്ന് ഷെയ്ഖ് പി ഹാരിസ് പ്രതികരിച്ചു. യു.ഡി.എഫിന് മുമ്പില് ജെ.ഡി.യു നല്‍കിയ പരാതികള്‍ക്കൊന്നും പരിഹാരം കണ്ടില്ലെന്നും പ്രശ്നങ്ങള് പരിഹരിക്കാന് കോണ്‍ഗ്രസ് ശ്രമിക്കുന്നില്ലെന്നും ഷെയ്ഖ് പി ഹാരിസ് കുറ്റപ്പെടുത്തി.\nDont Miss നടിയുടെ പേര് പറഞ്ഞുള്ള ഫേസ്ബുക്ക് പോസ്റ്റ്; അജു വര്‍ഗീസിനെ പൊലീസ് വിളിപ്പിച്ചു\nയു.ഡി.എഫില് വന്ന ശേഷം ജെഡിയവിന് കനത്ത നഷ്ടം ഉണ്ടായി. അതില് ഇനിയൊരു മാറ്റം വരേണ്ടതുണ്ട്. വരുന്ന പാര്‍ലമന്റ് തിരഞ്ഞെടുപ്പിന് മുന്‍പ് വലിയ രാഷ്ട്രീയ മാറ്റം ഉണ്ടാവാമെന്നും അദ്ദേഹം പറഞ്ഞു.\nവര്‍ഗീയതയെ പ്രതിരോധിക്കാന് ഇടതു മുന്നണി ഉള്‍പ്പെടുന്ന മതേതര പാര്‍ട്ടിക്കേ കഴിയൂ. ആശയപരമായി ഇടതുപക്ഷവും ജെ.ഡി.യുവും സ്വാഭാവിക സഖ്യകക്ഷികളാണെന്നും ഷെയ്ഖ് പി ഹാരിസ് പ്രതികരിച്ചു.\nഅതേസമയം മുന്നണിമാറ്റം ഒഴിവാക്കാന് കോണ്‍ഗ്രസ് ശ്രമം തുടങ്ങി. ജെ.ഡി.യു നേതാക്കളെ അനുനയിപ്പിച്ച് കൂടെ നിര്‍ത്താനാണ് കോണ്‍ഗ്രസ് ശ്രമിക്കുന്നത്.\nSaturday 12th May 2018 7:36pm\nശരത് യാദവ് വിഭാഗം പുതിയ പാര്‍ട്ടി പ്രഖ്യാപിച്ചു; 'ലോക്തന്ത്രിക് ജനതാദള്'\nThursday 26th April 2018 11:11pm


ഒരു ഇന്ത്യക്കാരനും മറക്കാനാവാത്ത ദിവസമാണ് കാർഗിൽ വിജയ ദിനം . . ഇന്ത്യന് സൈന്യത്തിന് ഏറെ പ്രാധാന്യമുളള ദിവസം. 60 ദിവസത്തിലേറെ നീണ്ടുനിന്ന കാര്‍ഗില് യുദ്ധത്തില് നഷ്ടപ്പെട്ട ഔട്ട്പോസ്റ്റുകള് തിരിച്ച് പിടിച്ച് ഇന്ത്യ വിജയമാഘോഷിച്ച ദിവസം. അതോടൊപ്പം രാജ്യത്തിനു വേണ്ടി ജീവന് നല്‍കിയ രാജ്യത്തിന്റെ അഭിമാനമായ ധീര ജവാന്മാരെയും ഈ ദിവസം നാം ഓര്‍ക്കുന്നു. എന്നാല് കാര്‍ഗില് യുദ്ധത്തിനു ശേഷം കണ്ണൂര് തലശ്ശേരി അഞ്ചരക്കണ്ടിയില് ഒരു പ്രദേശത്തിന്റെ പേര് തന്നെ മാറ്റി.\nമൈലുള്ളി എന്ന പേരില് അറിയപ്പെട്ടിരുന്ന സ്ഥലമാണ് കാര്‍ഗില് യുദ്ധത്തിനു ശേഷം കാര്‍ഗില് റോഡ് എന്നാക്കി മാറ്റിയത്. കാര്‍ഗില് യുദ്ധത്തിനു ശേഷം സ്വന്തം രാജ്യത്തിനു വേണ്ടി ജീവന് നഷ്ടപ്പെടുത്തിയ ജവാന്മാരുടെ സ്മരണയ്‌ക്ക് വേണ്ടിയാണ് അവര് അവരുടെ പ്രദേശത്തിന്റ തന്നെ പേര് മാറ്റിയത്. ആ പ്രദേശക്കാര്‍ക്ക് അഭിമാനമാണ് ഇന്ന് അവരുടെ സ്ഥലം. പ്രദേശവാസികള് ഒന്നടങ്കം ഒരുമിച്ച് എടുത്ത തീരുമാനത്തിന്റെ ഫലമായാണ് സ്ഥലത്തിന്റെ പേര് മാറ്റിയത്.\nരാജ്യത്തിനു വേണ്ടി അവര് ഒറ്റക്കെട്ടായി നിന്നു. എല്ലാ വര്‍ഷവും ഈ ദിവസം അവര് ആഘോഷിക്കുന്നു. പായസമുണ്ടാക്കി പ്രദേശത്ത് മുഴുവനായും വിതരണം ചെയ്യുന്നു. ഓണ്‍ലൈന് സര്‍വീസുകള്, പോസ്റ്റ് ഓഫീസ് പാഴ്‌സലുകള് എന്നിവയെല്ലാം കാര്‍ഗില് എന്ന സ്ഥലപ്പേരു ചേര്‍ത്താണ് വരുന്നത്. ഇവിടം കാര്‍ഗില് എന്നറിയപ്പെടുന്നതില് ഈ പ്രദേശവാസികള് ഏറെ അഭിമാനിക്കുന്നു.


അടി കൂടിയാല് രണ്ട് കുപ്പി മദ്യം, മോഷ്ടിച്ചാല് മൂന്ന് കുപ്പി; തെറ്റു ചെയ്താല് പിഴയായി മദ്യം വിധിക് - Samakalika Malayalam\nഅടി കൂടിയാല് രണ്ട് കുപ്പി മദ്യം, മോഷ്ടിച്ചാല് മൂന്ന് കുപ്പി; തെറ്റു ചെയ്താല് പിഴയായി മദ്യം വിധിക്കുന്ന വിചിത്ര ഗ്രാമത്തെക്കുറിച്ച്\nBy സമകാലിക മലയാളം ഡെസ്‌ക് | Published: 02nd August 2018 01:22 PM |\nLast Updated: 02nd August 2018 01:22 PM | A+A A- |\nധന്‍ബാദ്; കഴിഞ്ഞ ആഴ്ചയാണ് അയല്‍ക്കാരനുമായി വഴക്കിട്ടതിന് ധാലു ബിര്‍ഹോറിനെ കുറ്റക്കാരനായി കണ്ടെത്തിയത്. അധികം വൈകിയില്ല ധാലുവിനുള്ള ശിക്ഷ വിധിക്കപ്പെട്ടു. രണ്ട് ബോട്ടില് മദ്യം പിഴയായി ഒടുക്കണം. സംശയിക്കേണ്ട ത്സാര്‍ഖണ്ഡിലെ ചല്‍കാരി ഗ്രാമത്തിലാണ് കുറ്റം ചെയ്താല് ശിക്ഷയായി മദ്യം പിഴയായി വാങ്ങുന്നത്. തെറ്റിന്റെ വ്യാപ്തി അനുസരിച്ച് പിഴ വിധിക്കുന്ന മദ്യക്കുപ്പികളുടെ എണ്ണവും കൂടും. എന്നാല് വിദേശ മദ്യത്തെ ഗ്രാമം പ്രോത്സാഹിപ്പിക്കില്ല. സ്വദേശീയമായുണ്ടാക്കിയെടുക്കുന്ന ഹരിയയാണ് പ്രധാന ശിക്ഷാ ആയുധം.\nഒരു മാസം മുന്‍പ് 18 കാരനായ രാഖ ബിര്‍ഹോര് ഗ്രാമത്തില് നിന്ന് ഭക്ഷണസാധനങ്ങള് മോഷ്ടിച്ചതിന് പിടിക്കപ്പെടുന്നത്. തുടര്‍ന്ന് അയാള്‍ക്ക് മൂന്ന് ബോട്ടില് ഹരിയയാണ് ശിക്ഷ വിധിച്ചത്. ഗ്രാമത്തില് ബിര്‍ഹോര് ഗോത്രത്തിലുള്ളവരാണ് ഇവിടെ താമസിക്കുന്നത്. പിന്‍തലമുറക്കാര് പിന്തുടര്‍ന്ന നിയമങ്ങളാണ് ഗോത്രവിഭാഗം ഇപ്പോഴും പാലിച്ചുപോകുന്നത് എന്നാണ് ടോപ്ചാചി ബ്ലോക് ഡെവലപ്‌മെന്റ് ഓഫീസര് വിജയ് കുമാര് പറഞ്ഞു.\nഗ്രാമത്തിനുള്ളില് നടക്കുന്ന പ്രശ്‌നങ്ങള് പരിഹരിക്കാന് കോടതിയേയോ മറ്റ് ഭരണസംവിധാനത്തേയോ സമീപിക്കാന് ഇവര് തയാറാവാറില്ല. അവര്‍ക്ക് ഇടയില് തന്നെ പ്രശ്‌നങ്ങള് പരിഹരിക്കപ്പെടും. നാട്ടുകൂട്ടത്തിന്റെ തീരുമാനത്തെ ആരും വെല്ലുവിളിക്കാറുപോലുമില്ലെന്നാണ് വിജയ് കുമാര് പറയുന്നത്. വര്‍ഷങ്ങളായി തുടര്‍ന്നു പോരുന്ന നിയമം ഗോത്രവിഭാഗത്തിനുള്ളില് സമാധാനവും ദൃഡതയും നിലനിര്‍ത്താന് സഹായിക്കുന്നുണ്ടെന്നാണ് പ്രിയമേറിയ അംഗമായ രാക ബിര്‍ഹോര് പറയുന്നത്. തെറ്റിന്റെ സ്വഭാവം അനുസരിച്ചായിരിക്കും ശിക്ഷ വിധിക്കുക.\nവഴക്കിടുകയാണെങ്കില് രണ്ട് ബോട്ടില് ഹരിയയും മോഷണത്തിന് അഞ്ച് വരെ മദ്യകുപ്പിയും ഗൗരവമുള്ള കുറ്റമാണെങ്കില് 10 വരെ കുപ്പി മദ്യവുമാണ് ശിക്ഷ വിധിക്കുക. പിഴയായി കിട്ടുന്ന മദ്യം വര്‍ഷത്തില് മൂന്ന് വട്ടം അവിടെ നടക്കുന്ന ആഘോഷങ്ങള്‍ക്കായാണ് ഉപയോഗിക്കുന്നത്. തങ്ങളുടെ ഗ്രാമത്തില് പൊലീസിന്റെ ആവശ്യമില്ലെന്നാണ് ഇവര് പറയുന്നത്. കഴിഞ്ഞ 65 വര്‍ഷത്തില് ഒരു പൊലീസുകാരന് പോലും ഗ്രാമത്തില് പ്രവേശിച്ചിട്ടില്ലെന്നും പ്രശ്‌നങ്ങള് പരിഹരിക്കാന് തങ്ങള് പ്രാപ്തരാണെന്നുമാണ് നാട്ടുകാര് പറയുന്നത്. 70 കുടുംബങ്ങളാണ് ഇവിടെ താമസിക്കുന്നത്.\nJharkhand alcohol ശിക്ഷ ചല്‍കാരി


ചൊവ്വാഴ്ച്ച വരെ സംസ്ഥാനത്ത് ശക്തമായ മഴയ്ക്ക് സാധ്യതയെന്ന് കാലാവസ്ഥാ നിരീക്ഷണ കേന്ദ്രം\nമലയോര മേഖലകളിലുള്ള ജനങ്ങൾ ജാഗ്രത പാലിക്കണമെന്നും കാലാവസ്ഥാ നിരീക്ഷണ കേന്ദ്രം അറിയിച്ചു.\nHeavy rainfall is expected in the state till Tuesday, the Met Office said\nതുലാവർഷം ശക്തിയാർജിക്കുന്നതിന്റെ ഭാഗമായി ചൊവ്വാഴ്ച്ച വരെ സംസ്ഥാനത്ത് ശക്തമായ മഴയ്ക്ക് സാധ്യതയെന്ന് കാലാവസ്ഥാ നിരീക്ഷണ കേന്ദ്രം. മലയോര മേഖലകളിൽ മഴ കനക്കുകയാണെന്നും പൊതുജനങ്ങൾ ജാഗ്രത പാലിക്കണമെന്നും കാലാവസ്ഥാ നിരീക്ഷണ കേന്ദ്രം അറിയിച്ചു.\nഉച്ചയ്ക്ക് രണ്ടു മണി മുതൽ വൈകുന്നേരം 10 മണി വരെയുള്ള സമയത്ത് ശക്തമായ ഇടിമിന്നലിനും സാധ്യതയുണ്ട്. മത്സ്യത്തൊഴിലാളികൾ കടലിൽ പോകരുതെന്നും മുന്നറിയിപ്പിൽ പറയുന്നു. മഴ കനക്കുന്നതിനാൽ ബന്ധപ്പെട്ട സർക്കാർ വകുപ്പുകളും ജാഗ്രത പുലർത്തണം. കൺട്രോൾ റൂം, താലൂക്ക് അടിസ്ഥാനത്തിൽ മഴയുടെ സാഹചര്യം നിരന്തരമായി വിലയിരുത്തണമെന്ന് സംസ്ഥാന ദുരന്ത നിവാരണ അതോറിറ്റി നിർദേശം നൽകി. ഉരുൾപൊട്ടൽ, മണ്ണിടിച്ചിൽ സാധ്യതയുള്ളതിനാൽ മലയോരമേഖലകളിലേക്കുള്ള രാത്രി യാത്രകൾ ഒഴിവാക്കണം.\nമണിക്കൂറിൽ പരമാവധി 55 കിലോമീറ്റർ വരെ വേഗതയിലും ചില അവസരങ്ങളിൽ 65 കിലോമീറ്റർ വരെ വേഗതയിലും ശക്തമായ കാറ്റ് വീശാൻ സാധ്യതയുള്ളതിനാൽ കേരള, കർണാടക തീരങ്ങളിലും ലക്ഷദ്വീപ് പ്രദേശങ്ങളിലും മത്സ്യ ബന്ധനത്തിന് പോകരുതെന്നും നിർദേശമുണ്ട്.\nഇടിമിന്നൽ കാലാവസ്ഥാ നിരീക്ഷണ കേന്ദ്രം കൺട്രോൾ റൂം തുലാവർഷം മത്സ്യത്തൊഴിലാളികൾ സംസ്ഥാന ദുരന്ത നിവാരണ അതോറിറ്റി


കാൾ ഡേവിഡ് ആൻഡേഴ്സൺ - വിക്കിപീഡിയ\n(Carl David Anderson എന്ന താളിൽ നിന്നും തിരിച്ചുവിട്ടതു പ്രകാരം)\n(1905-09-03)സെപ്റ്റംബർ 3, 1905\nന്യൂയോർക്ക് സിറ്റി, ന്യൂയോർക്ക്, യു.എസ്.എ.\nജനുവരി 11, 1991(1991-01-11) (പ്രായം 85)\nസാൻ മാരിനോ, കാലിഫോർണിയ, യു.എസ്.എ.\nകാലിഫോർണിയ ഇൻസ്റ്റിറ്റ്യൂട്ട് ഓഫ് ടെക്നോളജി (ബി.എസ്. & പിഎച്ച്. ഡി.)\nഏലിയട്ട് ക്രെസ്സൺ മെഡൽ (1937)\nഡോണൾഡ് എ. ഗ്ലേസർ\nഒരു അമേരിക്കൻ ഭൗതികശാസ്ത്രജ്ഞനായിരുന്നു കാൾ ഡേവിഡ് ആൻഡേഴ്സൺ(സെപ്റ്റംബർ 3, 1905 - ജനുവരി 11, 1991). പോസിട്രോൺ കണ്ടുപിടിച്ചതിന് 1936ൽ ഭൗതികശാസ്ത്രത്തിനുള്ള നോബൽ സമ്മാനം ലഭിച്ചു. പോസിട്രോണിന്റെയും പിന്നീട് മ്യുവോണിന്റെയും കണ്ടുപിടിത്തത്തിന്റെ പേരിലാണ് ഇന്ന് ആൻഡേഴ്സൺ അറിയപ്പെടുന്നത്.\nWikimedia Commons has media related to കാൾ ഡേവിഡ് ആൻഡേഴ്സൺ.\n"കാൾ ഡേവിഡ് ആൻഡേഴ്സൺ". FindaGrave. ശേഖരിച്ചത് August 10, 2010.\nEric W. Weisstein, Anderson, Carl (1905-1991) at ScienceWorld.\nAnnotated bibliography for Carl David Anderson from the Alsos Digital Library for Nuclear Issues Archived 2017-05-04 at the Wayback Machine.\nNAME ആൻഡേഴ്സൺ, കാൾ ഡേവിഡ്\nSHORT DESCRIPTION അമേരിക്കൻ ശാസ്ത്രജ്ഞൻ\nPLACE OF BIRTH ന്യൂയോർക്ക് സിറ്റി, ന്യൂയോർക്ക്, യു.എസ്.എ.\nPLACE OF DEATH സാൻ മാരിനോ, കാലിഫോർണിയ, യു.എസ്.എ.\n"https://ml.wikipedia.org/w/index.php?title=കാൾ_ഡേവിഡ്_ആൻഡേഴ്സൺ&oldid=3652602" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 16:50, 28 ഓഗസ്റ്റ് 2021.


'പശു ശാസ്ത്ര'ത്തില് ഓണ്‍ലൈന് പരീക്ഷ നടത്താനൊരുങ്ങി കേന്ദ്രസര്‍ക്കാര് - Keralabhooshanam Daily 'പശു ശാസ്ത്ര'ത്തില് ഓണ്‍ലൈന് പരീക്ഷ നടത്താനൊരുങ്ങി കേന്ദ്രസര്‍ക്കാര്\nHome/NEWS/LATEST/‘പശു ശാസ്ത്ര’ത്തില് ഓണ്‍ലൈന് പരീക്ഷ നടത്താനൊരുങ്ങി കേന്ദ്രസര്‍ക്കാര്\nന്യൂഡല്‍ഹി: ദേശീയ തലത്തില് ‘ഗോ വിജ്ഞാന്’ പരീക്ഷ നടത്താനൊരുങ്ങി കേന്ദ്ര സര്‍ക്കാര്. ഓണ്‍ലൈന് മുഖേനയാണ് ഫെബ്രുവരി 25ന് പരീക്ഷ നടത്തുകയെന്ന് ദേശീയ വാര്‍ത്താ ഏജന്‍സി റിപ്പോര്‍ട്ടു ചെയ്തു. തദ്ദേശീയമായ പശുക്കളെക്കുറിച്ചും അവയുടെ പ്രയോജനങ്ങളെക്കുറിച്ചും വിദ്യാര്‍ഥികള്‍ക്കും പൊതുജനങ്ങള്‍ക്കും താല്‍പര്യമുണ്ടാക്കുന്നതിനാണ് ‘പശു ശാസ്ത്ര’ (കൗ സയന്‍സ്) ത്തില് ഇത്തരമൊരു പരീക്ഷയെന്ന് രാഷ്ട്രീയ കാമധേനു ആയോഗ് ചെയര്‍മാന് വല്ലഭായ് കാത്തിരിയ പറഞ്ഞു.\n‘കാമധേനു ഗോ വിജ്ഞാന് പ്രചാര്‍പ്രസാര് എക്‌സാമിനേഷന്’ എന്നായിരിക്കും പരീക്ഷയുടെ പേര്. പ്രൈമറി, സെക്കന്‍ഡറി, കോളേജ് തലങ്ങളിലുള്ള വിദ്യാര്‍ഥികള്‍ക്കും പൊതുജനങ്ങള്‍ക്കും സൗജന്യമായി പരീക്ഷയില് പങ്കെടുക്കാം. പരീക്ഷ എല്ലാ വര്‍ഷവും നടത്തുമെന്നും രാഷ്ട്രീയ കാമധേനു ആയോഗ് ചെയര്‍മാന് പറഞ്ഞു.\nഎല്ലാ ഇന്ത്യക്കാരിലും പശുക്കളെക്കുറിച്ച് താല്‍പര്യമുണര്‍ത്തുന്നതിന് ഉതകുന്നതായിരിക്കും പരീക്ഷ. പാല് ഉല്‍പാദനത്തിന്‌ശേഷവും പശുക്കളെ എങ്ങനെ പ്രയോജനപ്പെടുത്താമെന്നതിനെക്കുറിച്ചും,പശുക്കളുടെ ഇതുവരെ ഉപയോഗപ്പെടുത്താത്ത സാധ്യതകളും അവസരങ്ങളും സംബന്ധിച്ച് അവബോധമുണ്ടാക്കുന്നതിനും പരീക്ഷ അവസരമൊരുക്കുമെന്നും രാഷ്ട്രീയ കാമധേനു ആയോഗ് ചെയര്‍മാന് പറഞ്ഞു.\nപശു ശാസ്ത്രവുമായി ബന്ധപ്പെട്ട് രാഷ്ട്രീയ കാമധേനു ആയോഗ് പ്രത്യേക പഠനസാമഗ്രികളും തയ്യാറാക്കുന്നുണ്ട്. പരീക്ഷയുടെ സിലബസ് രാഷ്ട്രീയ കാമധേനു ആയോഗ് വെബ്‌സൈറ്റില് ലഭിക്കും. ഒബ്ജക്ടീവ് ടൈപ്പ് ചോദ്യങ്ങളായിരിക്കും പരീക്ഷയ്ക്ക് ഉണ്ടാവുക. പരീക്ഷാ ഫലം ഉടന്‍തന്നെ പ്രഖ്യാപിക്കും. പരീക്ഷയില് പങ്കെടുക്കുന്ന എല്ലാവര്‍ക്കും സര്‍ട്ടിഫിക്കറ്റ് നല്‍കും. മികച്ച വിജയം നേടുന്നവര്‍ക്ക് പ്രത്യേക സമ്മാനങ്ങളും ഉണ്ടാകുമെന്നും രാഷ്ട്രീയ കാമധേനു ആയോഗ് ചെയര്‍മാന് വ്യക്തമാക്കി.\nസര്‍വകലാശാലകളില് പശുവുമായി ബന്ധപ്പെട്ട പഠനത്തിനും ഗവേഷണങ്ങള്‍ക്കുമായി പ്രത്യേക ചെയര് സ്ഥാപിക്കാനുള്ള നീക്കത്തിന് മികച്ച പ്രതികരണമാണ് ലഭിച്ചുകൊണ്ടിരിക്കുന്നതെന്നും ചെയര്‍മാന് പറഞ്ഞു.\nഖത്തറിനെതിരായ ഉപരോധം പിന്‍വലിച്ചു\nയാത്രക്കാര് കുറവ്, വരുമാനമില്ല; സ്വകാര്യ ബസുകള് നാളെ മുതല് ഓടില്ല\nമെയ് ദിനത്തിൽ ആരോഗ്യപ്രവർത്തകർക്ക് അഭിവാദ്യമർപ്പിച്ച് മുഖ്യമന്ത്രി


ഷംന കാസിം രണ്ടര വര്‍ഷത്തെ പ്രണയം വേണ്ടെന്ന് വച്ചത് എന്തിന്? | VygaNews\nഷംന കാസിം രണ്ടര വര്‍ഷത്തെ പ്രണയം വേണ്ടെന്ന് വച്ചത് എന്തിന്?\n00Saturday, 27 May 2017\nരണ്ടര വര്‍ഷത്തെ തന്റെ പ്രണയം അവസാനിപ്പിച്ചുവെന്ന് നടിയും നര്‍ത്തകിയുമായ ഷംന കാസിം. വീട്ടുകാരെ വിഷമിപ്പിക്കേണ്ടെന്ന് കരുതിയാണ് പ്രണയം അവസാ...\nരണ്ടര വര്‍ഷത്തെ തന്റെ പ്രണയം അവസാനിപ്പിച്ചുവെന്ന് നടിയും നര്‍ത്തകിയുമായ ഷംന കാസിം. വീട്ടുകാരെ വിഷമിപ്പിക്കേണ്ടെന്ന് കരുതിയാണ് പ്രണയം അവസാനിപ്പിച്ചതെന്ന് ഷംന. സ്വന്തം സ്വാര്‍ഥതയ്ക്കു വേണ്ടി അവരെ ദുഃഖിപ്പിക്കേണ്ട എന്നു തീരുമാനിക്കുകയായിരുന്നുവെന്നും ഷംന.\nഎന്റെ പ്രണയത്തിന് രണ്ട് വര്‍ഷത്തെ ആയുസ്സ് മാത്രം. പ്രണയകാലത്ത് ഞാനും കാമുകനും മാത്രമേ ചിന്തകളില് ഉണ്ടായിരുന്നുള്ളൂ. പിന്നെ കുടുംബത്തെക്കുറിച്ച് ആലോചിച്ചപ്പോള് തീരുമാനം മാറ്റി. പരസ്പരം സമ്മതിച്ചു പിരിയുകയായിരുന്നു. എങ്കിലും പ്രണയനഷ്ടം തന്നെ തര്‍ത്തുവെന്നും ഷംന പറയുന്നു.\nവീട്ടുകാരുടെ അറിവോടെയേ വിവാഹം കഴിക്കൂ. വരന് സ്വന്തം നാടായ കണ്ണൂരില് നിന്നായാല് നല്ലത്. ഭര്‍ത്താവിനെ അംഗീകരിക്കുന്ന ഭാര്യയായിരിക്കും ഞാന്. മറ്റു നടിമാരെപ്പോലെ കറക്കമോ ക്ലബ് പാര്‍ട്ടികളോ താനിഷ്ടപ്പെടുന്നില്ല. ഷൂട്ടിംഗ് ഇല്ലാത്തപ്പോള് വീട്ടില് ഇരിക്കാനാണ് താല്‍പര്യമെന്നും ഷംന.\nVygaNews: ഷംന കാസിം രണ്ടര വര്‍ഷത്തെ പ്രണയം വേണ്ടെന്ന് വച്ചത് എന്തിന്?


by Blive News October 17, 2019, 10:44 am 2k Views\n2019 ഒക്ടോബർ 16 മുതൽ 19 വരെ കേരളത്തിൽ വിവിധയിടങ്ങളിൽ ഇടിമിന്നലോടു കൂടിയ ശക്തമായ മഴക്കുള്ള സാധ്യതയുണ്ടെന്ന് കേന്ദ്ര കാലാവസ്ഥ വകുപ്പ് അറിയിച്ചു. ആയതിനാൽ സംസ്ഥാന ദുരന്ത നിവാരണ അതോറിറ്റി പുറപ്പെടുവിക്കുന്ന ഇടിമിന്നൽ ജാഗ്രത നിർദേശങ്ങൾ കർശനമായി പാലിക്കേണ്ടതുണ്ട്.\nകേരളത്തിൽ ഇപ്പോൾ ലഭിക്കുന്ന മഴയോടനുബന്ധിച്ച് ഉച്ചക്ക്2മണി മുതൽ വൈകിട്ട് 10 മണിവരെയുള്ള സമയത്ത് ശക്തമായ ഇടിമിന്നലിനുള്ള സാധ്യത ഉണ്ട് (ചില സമയങ്ങളിൽ രാത്രി വൈകിയും ഇത് തുടർന്നേക്കാം). ഇത്തരം ഇടിമിന്നൽ അപകടകാരികൾ ആണ്. അവ മനുഷ്യ ജീവനും വൈദ്യുത ചാലകങ്ങളുമായി ബന്ധിപ്പിച്ചിട്ടുള്ള വീട്ടുപകരണങ്ങൾക്കും വലിയ നാശനഷ്ടം സൃഷ്ടിക്കുന്നുണ്ട്. സംസ്ഥാന ദുരന്ത നിവാരണ അതോറിറ്റി ഇടിമിന്നലിനെ ഒരു സംസ്ഥാന സവിശേഷ ദുരന്തമായി പ്രഖ്യാപിച്ചിട്ടുണ്ട്.\nപൊതുജനങ്ങൾ താഴെപ്പറയുന്ന മുൻകരുതൽ കാര്‍മേഘം കണ്ട് തുടങ്ങുന്ന സമയം മുതൽ തന്നെ സ്വീകരിക്കേണ്ടതാണ്. ഇടിമിന്നല് ദൃശ്യമല്ല എന്നതിനാല് ഇത്തരം മുന്‍കരുതല് സ്വീകരിക്കുന്നതില് നിന്നും വിട്ടുനില്‍ക്കരുത്.\nതെരഞ്ഞെടുപ്പ് പ്രചാരണവുമായി ബന്ധപെട്ട പ്രസംഗ വേദികളില് ഇടിമിന്നല് ഉള്ള സമയം നിന്നു കൊണ്ടുള്ള പ്രസംഗം ഒഴിവാക്കുക.\nപ്രാസംഗികര് ഉയര്‍ന്ന വേദികളില് ഇത്തരം സമയങ്ങളില് നില്‍ക്കാതിരിക്കുകയും, മൈക്ക് ഉപയോഗിക്കാതിരിക്കുകയും ചെയ്യുക.\nPrevious article സൂര്യഗ്രഹണം ഡിസംബര് 26ന്\nNext article ബ്രിട്ടീഷ് കമ്പനി മേക്കര് വില്ലേജുമായി കൈകോര്‍ക്കുന്നു


വളരെ എളുപ്പത്തിൽ കറ്റാർവാഴ ജെൽ എങ്ങനെ നമുക്ക് വീട്ടിൽ ഉണ്ടാകാം...!! - Creator Pen\nവളരെ എളുപ്പത്തിൽ കറ്റാർവാഴ ജെൽ എങ്ങനെ നമുക്ക് വീട്ടിൽ ഉണ്ടാകാം...!!\nവളരെ എളുപ്പത്തിൽ കറ്റാർവാഴ ജെൽ എങ്ങനെ നമുക്ക് വീട്ടിൽ ഉണ്ടാകാം…!! കറ്റാർവാഴ വളരെയധികം ഔഷധഗുണങ്ങൾ നിറഞ്ഞ ഒരു ചെടിയാണിത് പലതരത്തിലുള്ള മരുന്നുകളുടെ നിർമാണത്തിന് ഇത് ഉപയോഗിക്കുന്നുണ്ട്. ആയുർവേദം ആയാലും ഹോമിയോപ്പതി ആയാലും വളരെയധികം ഇത് ഉപയോഗിക്കുന്നു. ഏറ്റവും കൂടുതലായി ത്വക്ക് സംബന്ധമായ രോഗങ്ങൾക്കാണ് കറ്റാർവാഴ ഉപയോഗിക്കുന്നത്. ഇലകളിൽ ഇരുവശങ്ങളിലായി മുള്ളുകൾ കാണപ്പെടുന്നു വളരെയധികം ജലാംശം സംഭരിച്ച വീർത്ത രീതിയിലാണ് ഇവയുടെ ഇലകൾ കാണപ്പെടുന്നത്


കൊച്ചി: എ.ഡി.ജി.പിയായി ടോമിന് തച്ചങ്കരിയെ പൊലീസ് ആസ്ഥാനത്ത് നിയമിച്ചതിനെ ചോദ്യം ചെയ്ത് വീണ്ടും ഹൈക്കോടതി. തച്ചങ്കരിക്കെതിരായ അന്വേഷണം നടക്കുമ്പോള് അദ്ദേഹം അധികാരത്തില് ഇരിക്കുന്നത് അന്വേഷണത്തെ ബാധിക്കില്ലേയെന്ന് കോടതി ചോദിച്ചു. സര്‍ക്കാരിന്റെ വിവേചനാധികാരമെന്ന് പറഞ്ഞ് ഇതിനെ ന്യായീകരിക്കാനാവില്ലെന്ന് കോടതി ചൂണ്ടിക്കാട്ടി.\nDont Miss തിങ്കളാഴ്ച മുതല് സംസ്ഥാനത്തെ സ്വകാര്യ ആശുപത്രികള് അടച്ചിടും\nനിരവധി കേസുകളില് അന്വേഷണം നേരിടുന്ന തച്ചങ്കരിയെ പൊലീസ് ആസ്ഥാനത്തെ ഭരണ നിര്‍വഹണ ചുമതലയുള്ള എ.ഡി.ജി.പിയായി നിയമിച്ചത് ചോദ്യം ചെയ്ത് രാമങ്കരി സ്വദേശി ജോസ് തോമസാണ് കോടതിയില് പൊതുതാല്‍പര്യ ഹര്‍ജി നല്‍കിയിരുന്നത്.\nസെന്‍കുമാര് ഡി.ജി.പിയാകുന്ന സാഹചര്യത്തില്, പൊലീസിനെ കൈപ്പിടിയില് ഒതുക്കാനാണ് ആരോപണവിധേയനായ തച്ചങ്കരിയെ പൊലീസ് ആസ്ഥാനത്ത് നിയമിച്ചതെന്നായിരുന്നു ഹരജിയില് ആരോപിച്ചിരുന്നത്. ടോമിന് ജെ തച്ചങ്കരിയെ നിയമിച്ചത് ഡിജിപി ടി.പി സെന്‍കുമാറിനെ നിരീക്ഷിക്കാന് ആണോയെന്ന് ഹൈക്കോടതി ചോദിച്ചിരുന്നു. ആരോപണ വിധേയനായ തച്ചങ്കരിയെ രഹസ്യ പ്രാധാന്യമുള്ള സ്ഥാനത്ത് നിയമിച്ചപ്പോള് ജാഗ്രത കാട്ടിയോ എന്ന് കോടതി അന്ന് ചോദിക്കുകയും ചെയ്തിരുന്നു.\nതച്ചങ്കരിക്കെതിരായ ഹരജിയില് മൂന്ന് തവണ സര്‍ക്കാര് സമര്‍പ്പിച്ച സത്യവാങ്മൂലത്തിലും അദ്ദേഹത്തെ പൂര്‍ണമായും പിന്തുണയ്ക്കുന്ന നിലപാടായിരുന്നു സ്വീകരിച്ചത്.


4malayalees - 'ഒരിക്കല് സ്ത്രീ നിര്‍മ്മാതാവിനെ കാരവാനില്‍വെച്ച് യുവനടനും സംഘവും ആക്രമിക്കുന്ന സംഭവം വരെയുണ്ടായി; പഴയ തലമുറയിലുള്ള നിര്‍മ്മാതാക്കള്‍ക്ക് സിനിമ ലഭിക്കണമെങ്കില് കഞ്ചാവിന്റെയോ മയക്കുമരുന്നിന്റെയോ ഏജന്റാകണം';ഞെട്ടിക്കുന്ന വെളിപ്പെടുത്തല്\n'ഒരിക്കല് സ്ത്രീ നിര്‍മ്മാതാവിനെ കാരവാനില്‍വെച്ച് യുവനടനും സംഘവും ആക്രമിക്കുന്ന സംഭവം വരെയുണ്ടായി; പഴയ തലമുറയിലുള്ള നിര്‍മ്മാതാക്കള്‍ക്ക് സിനിമ ലഭിക്കണമെങ്കില് കഞ്ചാവിന്റെയോ മയക്കുമരുന്നിന്റെയോ ഏജന്റാകണം';ഞെട്ടിക്കുന്ന വെളിപ്പെടുത്തല്\nസിനിമ മേഖലയില് ലഹരി ഉപയോഗം വ്യാപകമാണെന്ന് കഴിഞ്ഞ ദിവസം പ്രൊഡ്യൂസേഴ്‌സ് അസോസിയഷന് വെളിപ്പെടുത്തിയിരുന്നു. നടന് ഷെയ്ന് നിഗവുമായി ബന്ധപ്പെട്ടുള്ള വിവാദത്തിന്റെ പശ്ചാത്തലത്തിലായിരുന്നു നിര്‍മ്മാതാക്കളുടെ ആരോപണം. ഇപ്പൊഴിതാ കൂടുതല് ആരോപണങ്ങളും വെളിപ്പെടുത്തലുമായി രംഗത്തെത്തിയിരിക്കുകയാണ് നിര്‍മ്മാതാവ് സജി നന്ത്യാട്ട്. സിനിമാ മേഖലയിലെ ലഹരി ഉപയോഗത്തിനെതിരെ ഗുരുതര ആരോപണങ്ങളാണ് നന്ത്യാട്ട് ഉയര്‍ത്തിയത്.\nലഹരി സംഘങ്ങള്‍ക്ക് വളംവച്ചു കൊടുക്കുന്നത് സിനിമാ പാരമ്പര്യം ഇല്ലാത്ത പുതിയ നിര്‍മാതാക്കളാണ്. പഴയ തലമുറയിലെ നിര്‍മാതാക്കള്‍ക്കോ ബാനറിനോ പുതിയ തലമുറയിലെ നടന്മാര് ഡേറ്റ് തരുന്നില്ലെന്നും സജി നന്ത്യാട്ട് വ്യക്തമാക്കി. 2012 ഓടെയാണ് മലയാള സിനിമയില് ലഹരിയുടെ ഉപയോഗം വ്യാപകമായത്. നടന്‍മാര് മാത്രമല്ല, നടിമാരും ലഹരി വ്യാപകമായി ഉപയോഗിക്കുന്നുണ്ട്. ഷൂട്ടിങ്ങിനിടെ കഴിയുന്ന ഹോട്ടലുകളിലും ക്യാരവാനിലും വെച്ചാണ് ഇവര് ഇത് വ്യാപകമായി ഉപയോഗിക്കുന്നത്. മദ്യപിക്കുന്നവരെ കണ്ടാല് നമ്മുക്ക് എളുപ്പത്തില് മനസിലാക്കാം. എന്നാല് മയക്കുമരുന്ന് ഉപയോഗിച്ചാല് ഉണ്ടാകുന്ന അവസ്ഥ തീവ്രമാണ്. മുതിര്‍ന്ന താരങ്ങളായ മോഹന്‍ലാല്, മമ്മൂട്ടി, ചാക്കോച്ചന്, ദിലീപ് എന്നിവരെ കുറിച്ച് ഞങ്ങള് ആക്ഷേപം ഉന്നയിക്കാത്തതിന്റെ കാരണം അവര് ഇതൊന്നും ചെയ്യുന്നില്ല എന്നതിനാലാണ്. ന്യൂജനറേഷന് താരങ്ങളാണ് ലഹരിക്ക് അടിമപ്പെടുന്നതെന്നും നന്ത്യാട്ട് വ്യക്തമാക്കി.\nഒരിക്കല് ഷൂട്ടിങ്ങിനിടെ യുവനടന്‍മാര് സെറ്റിലേക്ക് എത്താന് വൈകി. ഇവരെ അന്വേഷിച്ച് ഒരു സ്ത്രീ നിര്‍മ്മാതാവ് കാരവാനിലേക്ക് കയറി പോയി. എന്നാല് ഒരു യുവനടന് അവരെ ആക്രമിച്ചു. ഇതൊന്നും പുറത്ത് പറയാതിരിക്കുന്നത് സിനിമ മുടങ്ങി പോകുമെന്നത് കൊണ്ടാണ്. നഷ്ടം നിര്‍മ്മാതാവിന് മാത്രമാണെന്നത് കൊണ്ടാണ് ഇതെല്ലാം സഹിക്കുന്നത്. പുതുതലമുറ നടന്‍മാര് നിര്‍മ്മാതാക്കള്‍ക്ക് ഡേറ്റ് നല്‍കാന് തയ്യാറാവുന്നില്ല. പഴയ തലമുറയിലുള്ള നിര്‍മ്മാതാക്കള്‍ക്ക് സിനിമ ലഭിക്കണമെങ്കില് നമ്മള് കഞ്ചാവിന്റെയോ മയക്കുമരുന്നിന്റെയോ ഏജന്റാകണം. അല്ലേങ്കില് ഇവരൊടൊപ്പം ഇതൊക്കെ ഉപയോഗിക്കണം. കഴിഞ്ഞ നാല് വര്‍ഷമായി സിനിമ നിര്‍മ്മിക്കാന് നടക്കുകയാണ് ഞാന്. സിനിമാ ഇന്‍ഡസ്ട്രിയില് അച്ചടക്കം നശിക്കുകയാണെന്നും സജി നന്ത്യാട്ട് തുറന്നടിച്ചു.


meera jasmine my good friend says riyaz khan - Malayalam Filmibeat\nമീരാ ജാസ്മിനെക്കുറിച്ച് റിയാസ് ഖാന് പറയുന്നതിങ്ങനെ\n| Updated: Thursday, October 15, 2015, 19:44 [IST]\nപ്രശസ്ത നടി മീരാ ജാസ്മിനെതിരെ പല സംവിധായകന്‍മാരും രംഗത്തു വരുമ്പോള് നടന് റിയാസ് ഖാനും ചിലത് പറയാനുണ്ട്. എന്നാല്, റിയാസ് ഖാന് മീരാ ജാസ്മിനെക്കുറിച്ച് നല്ലതു മാത്രമേ പറയാനുള്ളൂ. മീര തന്റെ നല്ല സുഹൃത്താണെന്നാണ് റിയാസ് ഖാന് പറയുന്നത്.\nഅഭിനയത്തില് മീരയ്ക്കുള്ള കഴിവ് ഇന്നോ ഇന്നലെയോ കാണുന്നതല്ല. മീരയ്‌ക്കൊപ്പം കുറേ സിനിമകളില് പ്രവര്‍ത്തിച്ചിട്ടുണ്ട്. എന്നാല്, അപ്പോഴെല്ലാം മീരയുടെ വില്ലനായിട്ടാണ് എത്തിയത്. മീരയുടെ നായകനാകാന് കഴിഞ്ഞതില് സന്തോഷമുണ്ടെന്നും റിയാസ് ഖാന് പ്രമുഖ ചാനലിനു നല്‍കിയ അഭിമുഖത്തില് പറഞ്ഞു.\nമീര തന്റെ നല്ല സുഹൃത്താണെന്ന് റിയാസ് ഖാന് പറയുന്നു. കുറേ ചിത്രങ്ങളില് ഒരുമിച്ച് പ്രവര്‍ത്തിച്ചിട്ടുണ്ട്. എന്നാല്, ഇതിനുമപ്പുറം എന്ന സിനിമയിലൂടെ വ്യത്യസ്ത അനുഭവമാണുണ്ടായതെന്നും താരം പറയുന്നു.\nമീരാ ജാസ്മിനും റിയാസ് ഖാനും കേന്ദ്ര കഥാപാത്രങ്ങളായി എത്തുന്ന സിനിമയാണ് ഇതിനുമപ്പുറം. എന്നും മീരയുടെ വില്ലനായി എത്തിയ തനിക്ക് ഇത്തവണ മീരയുടെ നായകനാകാന് കഴിഞ്ഞതില് സന്തോഷമുണ്ടെന്നും റിയാസ് പറയുന്നു.\nഎപ്പോഴും വില്ലന് കഥാപാത്രം ചെയ്യാന് ആഗ്രഹമുണ്ടായിട്ടല്ല ചെയ്യുന്നത്. ഒരിക്കല് വില്ലനായി അഭിനയിച്ചാല് പിന്നെ സ്ഥിരമായി ആ വേഷങ്ങളാണ് ലഭിക്കുന്നത് എന്നത് പ്രയാസമുള്ള കാര്യം തന്നെയാണ്. വില്ലനാകാന് താല്‍പര്യമുണ്ടായിട്ടല്ല അഭിനയിക്കുന്നതെന്നും റിയാസ് പറയുന്നു.\nഇതിനുമപ്പുറം എന്ന സിനിമയുടെ സംവിധായകന് കഴിഞ്ഞ ദിവസം മീരയ്‌ക്കെതിരെ രംഗത്തെത്തിയിരുന്നു. മീര തന്നെ മാനസികമായി പീഡിപ്പിച്ചൂവെന്നാണ് മനോജ് ആലുങ്കല് പറഞ്ഞത്. മീര കാരണം സിനിമയ്ക്ക് സാമ്പത്തിക നഷ്ടമുണ്ടായെന്നും സംവിധായകന് പറഞ്ഞിരുന്നു.\nപല സൂപ്പര്‍താരങ്ങളും നോ പറഞ്ഞു, പക്ഷെ ലാലേട്ടന് ചെയ്തു; അതുകൊണ്ട് മാത്രമാണ് ആ സിനിമയുണ്ടായത്\nറിയാസ് ഖാനും ഭാര്യ ഉമയും ഒളിച്ചോടി കല്യാണം കഴിച്ച കഥ; 29 വര്‍ഷത്തെ വിവാഹ ജീവിതത്തെ കുറിച്ച് താരദമ്പതിമാര്\nനടന് റിയാസ് ഖാന് നേരെ മര്‍ദ്ദനം! വീടിന് സമീപം കൂടി നിന്നവരോട് അകലം പാലിക്കാന് പറഞ്ഞതാണ് കാരണം\nഫ്‌ളവേഴ്‌സ് ചാനലിന്റെ വേദിയില് പ്രേതം, പേടിച്ച് വിറച്ച് റിയാസ് ഖാന്റെയടക്കം ഫ്യൂസ് അടിച്ചു പോയി!!\nമേക്ക് ഓവര് കൊണ്ട് ഞെട്ടിച്ച് റിയാസ് ഖാന്! ഈ സുന്ദരിയെ കണ്ടാല് ആര്‍ക്കെങ്കിലും തോന്നുമോ?\nചിത്രീകരണത്തിനിടെ നടന് റിയാസ് ഖാന് നേരെ ചീമുട്ടയേറിഞ്ഞു\nമീരാജാസ്മിന്റെ ഇതിനുമുപ്പുറം 17 തിയേറ്ററുകളിലേക്ക്\nറിയാസ് ഖാന്റെ മകനും സിനിമയില്\nമീരയുടെ ഭര്‍ത്താവ് മറ്റൊരു പെണ്ണുമായി അടുപ്പത്തില് ??\nമസിലുള്ള നടന്മാര് മലയാളത്തിലുമുണ്ട്\nRead more about: riyaz khan meera jasmine actor actress film ithinumappuram റിയാസ് ഖാന് മീരാ ജാസ്മിന് നടന് നടി സിനിമ ഇതിനുമപ്പുറം\nActor Riyaz khan says actress Meera jasmine is my good friend


kodiyeri speech | സി.പി.എമ്മുകാര് ജനങ്ങളോട് സൗമ്യമായി പെരുമാറണം, വിനയാന്വതരായിരിക്കണം, ശത്രുപക്ഷത്ത് പ്രവര്‍ത്തിക്കുന്നവരെയും ക്ഷമാപൂര്‍വ്വം സമീപിക്കണം - Malayalivartha.com Widgets Magazine\nസി.പി.എമ്മുകാര് ജനങ്ങളോട് സൗമ്യമായി പെരുമാറണം, വിനയാന്വതരായിരിക്കണം, ശത്രുപക്ഷത്ത് പ്രവര്‍ത്തിക്കുന്നവരെയും ക്ഷമാപൂര്‍വ്വം സമീപിക്കണം\n07 DECEMBER 2017 03:42 PM IST\nസി.പി.എമ്മിലെ പല നേതാക്കള്‍ക്കും പ്രവര്‍ത്തകര്‍ക്കും മൊടയാണെന്ന പൊതുജനഅഭിപ്രായം പാര്‍ട്ടി സെക്രട്ടറി കോടിയേരി ബാലകൃഷ്ണനും ശരിവയ്ക്കുന്നു. ഉത്തരവാദപ്പെട്ട നേതാക്കള് ജനങ്ങളോട് സൗമ്യമായി പെരുമാറണം. വിനയാന്വതരായിരിക്കണം. ശത്രുപക്ഷത്ത് പ്രവര്‍ത്തിക്കുന്നവരെയും ക്ഷമാപൂര്‍വ്വം സമീപിക്കണം പാര്‍ട്ടിസമ്മേളനത്തോട് അനുബന്ധിച്ച് തലശേരിയില് നടത്തിയ പ്രസംഗത്തില് കോടിയേരി ചൂണ്ടിക്കാട്ടി. ഓഖി ദുരിതമേഖലയില് മുഖ്യമന്ത്രിക്കെതിരെ പ്രതിഷേധം ഉയര്‍ന്നതും മന്ത്രിമാരായ കടകംപള്ളിക്കും മേഴ്‌സിക്കുട്ടിയമ്മയ്ക്കും എതിരെ മുദ്രാവാക്യം വിളികളുയര്‍ന്നതും കേന്ദ്രമന്ത്രി നിര്‍മലാസീതാരാമന് കയ്യടി കിട്ടിയതും ചര്‍ച്ചയായതിന്റെ കൂടി പശ്ചാത്തലത്തിലാണ് പാര്‍ട്ടി സെക്രട്ടറിയുടെ താത്വിക അവലോകനം.\nഅധികാരസ്ഥാനത്തിരിക്കുന്ന പാര്‍ട്ടി അംഗങ്ങള് അവര്‍ക്ക് സമൂഹത്തില് എന്ത് സ്ഥാനമുണ്ടായാലും ജനങ്ങളോട് മാന്യമായി പെരുമാറണം. ജനപക്ഷത്ത് നിന്ന് പ്രവര്‍ത്തിക്കണം. അതുപോലെ ഗര്‍വ് പ്രകടിപ്പിക്കരുത്, വിനയം മതി. അധികാരം ഉണ്ടെങ്കിലും ഇല്ലെങ്കിലും ജനങ്ങളുടെ ഇടയില് ഒരു പോലെ പ്രവര്‍ത്തിക്കുന്നു എന്നതാണ് സി.പി.എമ്മിന്റെ പ്രത്യേകത. അതുയര്‍ത്തിപ്പിടിച്ച് പ്രവര്‍ത്തിക്കാന് പാര്‍ട്ടിക്ക് ഉത്തരവാദിത്തമുണ്ട്. അധികാരമില്ലാതെ പ്രതിപക്ഷത്തിരുന്ന സമയത്തെ പ്രവര്‍ത്തനം പോലെ തന്നെയായിരിക്കണം അധികാരം ജനങ്ങള് ഏല്‍പ്പിച്ച ശേഷമുള്ള പ്രവര്‍ത്തനവും. അത് കൈമോശം വരുത്തരുതെന്നും കോടിയേരി നിര്‍ദ്ദേശിച്ചു.\nഎതിര്‍ചേരിയിലുള്ളവരെ നമ്മുടെ ചേരിയിലേക്ക് ആകര്‍ഷിക്കാനുള്ള വലിയ സാധ്യത നമുക്ക് മുന്നിലുണ്ട്. അത് പരമാവധി പ്രയോജനപ്പെടുത്തി കൊണ്ട് ബ്രാഞ്ച് തലം മുതല് പ്രവര്‍ത്തനം കാര്യക്ഷമമാക്കണം. ഓരോ പ്രദേശത്തെയും ദൗര്‍ബല്യങ്ങള് പരിഹരിക്കണം. പ്രവര്‍ത്തനരംഗത്ത് മുന്നോട്ട് പോകാന് കഴിയാത്ത സ്ഥലങ്ങളുണ്ടെങ്കില് അവിടെ പ്രത്യേകം ശ്രദ്ധകേന്ദ്രീകരിക്കണം. ഇന്നത്തേക്കാള് ബഹുജനപിന്തുണയുള്ള പ്രസ്ഥാനമായി പാര്‍ട്ടിയെ വളര്‍ത്തണം. അതാണ് നമ്മുടെ ലക്ഷ്യമെന്നും കോടിയേരി ചൂണ്ടിക്കാട്ടി.


കൂടുതല് ഇളവുകള് അനുവദിച്ച് കേരളം, പിന്നാലെ കേന്ദ്രത്തിന്‍റെ മുന്നറിയിപ്പ് ; നിയന്ത്രണങ്ങള് തുടരണം, ആഘോഷങ്ങള് ഒഴിവാക്കണം – Jaihind TV\nകൂടുതല് ഇളവുകള് അനുവദിച്ച് കേരളം, പിന്നാലെ കേന്ദ്രത്തിന്‍റെ മുന്നറിയിപ്പ് ; നിയന്ത്രണങ്ങള് തുടരണം, ആഘോഷങ്ങള് ഒഴിവാക്കണം\nകേരളത്തില് കൊവിഡ് വ്യാപനം ആശങ്കാജനകമായി തുടരുന്നതിനിടെ ഇന്ന് മുതല് കൂടുതല് ഇളവുകള് അനുവദിച്ചിരിക്കുകയാണ്. എന്നാല് ഈ ഘട്ടത്തില് ഇളവുകള് അനുവദിക്കുന്നത് സൂപ്പര് സ്പ്രെഡിന് വഴിവെക്കുമെന്നും ആഘോഷങ്ങള് കർശനമായി നിയന്ത്രിക്കണമെന്നുമുള്ള നിർദേശവുമായി കേന്ദ്രം രംഗത്തെത്തി. കേരളം നടപ്പാക്കിയ കൊവിഡ് നിയന്ത്രണ രീതി വിചാരിച്ച ഫലം നൽകിയില്ലെന്ന് ചൂണ്ടിക്കാട്ടി കേന്ദ്ര ആരോഗ്യമന്ത്രി മൻസുഖ് മാണ്ഡവ്യ മുഖ്യമന്ത്രി പിണറായി വിജയന് കത്തയച്ചു. നിലവിലെ സാഹചര്യത്തില് ഓണം പോലെയുള്ള ആഘോഷങ്ങള്‍ക്ക് ഇളവ് അനുവദിക്കുന്നത് വലിയ ദുരന്തത്തിന് വഴിവെക്കുമെന്നും കേന്ദ്രം ചൂണ്ടിക്കാട്ടി.\nകൊവിഡ് ആശങ്ക ഒഴിയാത്ത സാഹചര്യത്തിലാണ് സംസ്ഥാനങ്ങള്‍ക്ക് കേന്ദ്രം മുന്നറിയിപ്പ് നല്‍കിയിരിക്കുന്നത്. ഉത്സവകാലത്ത് ജനക്കൂട്ടം ഒഴിവാക്കണമെന്നും ഓണം, മുഹറം, ജന്മാഷ്ടമി തുടങ്ങിയവയക്ക് ഇളവുകള് അനുവദിക്കരുതെന്നും കത്തില് ആവശ്യപ്പെടുന്നു. കൊവിഡ് വ്യാപനം നിയന്ത്രിക്കാന് പ്രാദേശിക നിയന്ത്രണം തുടരണമെന്നും ആഘോഷങ്ങള് ‘സൂപ്പര് സ്പ്രഡര്’ ആകാന് സാധ്യതയുണ്ടെന്നും ഐസിഎംആര് മുന്നറിയിപ്പ് നല്‍കിയെന്നും കത്തില് ചൂണ്ടിക്കാട്ടുന്നു. ജാഗ്രത കൈവിടരുതെന്ന് മറ്റ് സംസ്ഥാനങ്ങള്‍ക്കും കേന്ദ്രം നിർദേശം നല്‍കിയിട്ടുണ്ട്.\nരാജ്യത്ത് ഏറ്റവും കൂടുതല് കൊവിഡ് പോസിറ്റീവ് കേസുകള് റിപ്പോർട്ട് ചെയ്യപ്പെടുന്നത് കേരളത്തിലാണ്. ഇരുപതിനായിരത്തിന് മുകളിലാണ് സംസ്ഥാനത്തെ പ്രതിദിന കൊവിഡ് രോഗികളുടെ എണ്ണം. കേരളത്തില് ഏർപ്പെടുത്തിയിരുന്ന നിയന്ത്രണങ്ങള് ഫലപ്രദമായിരുന്നില്ലെന്നാണ് സംസ്ഥാനത്ത് എത്തിയ കേന്ദ്ര സംഘം മനസിലാക്കിയത്. അതേസമയം സംസ്ഥാനത്ത് ഇന്നുമുതല് കൂടുതല് ഇളവുകള് പ്രാബല്യത്തില് വരികയാണ്. ഇതിന് പിന്നാലെയാണ് കേന്ദ്രത്തിന്‍റെ മുന്നറിയിപ്പ്.


15 കാരിയെ 29 പേര് കൂട്ടബലാത്സംഗം ചെയ്തു, 26 പേര് അറസ്റ്റില് | 15 year old girl gang raped by 29 persons in Mumbai\nജനുവരിയില് ആദ്യം കാമുകനാണ് കുട്ടിയെ പീഡിപ്പിച്ചത്. പിന്നീട് പീഡന ദൃശ്യങ്ങള് കാണിച്ച് ഭീഷണിപ്പെടുത്തി കാമുകന്റെ സുഹൃത്തുക്കളും പീഡിപ്പിച്ചു.9മാസത്തിനിടെ കൗമാരക്കാരി നിരവധി തവണ പീഡനത്തിനിരയായി.\nMumbai, First Published Sep 24, 2021, 6:54 AM IST\nമുംബൈ: മഹാരാഷ്ട്രയിലെ ഡോംബിവലിയില്(dombivali) 15കാരിയെ 29പേര് ചേര്‍ന്ന്9മാസത്തോളം കൂട്ടബലാത്സംഗം(gang rape) ചെയ്തു. കേസില് ഇതുവരെ 26 പ്രതികളെ പൊലീസ് (police) പിടികൂടി. പ്രായപൂര്‍ത്തിയാകാത്ത2പേരും അറസ്റ്റിലായവരില് ഉള്‍പ്പെടുന്നു. ജനുവരിയില് ആദ്യം കാമുകനാണ് കുട്ടിയെ പീഡിപ്പിച്ചത്. പിന്നീട് പീഡന ദൃശ്യങ്ങള് കാണിച്ച് ഭീഷണിപ്പെടുത്തി കാമുകന്റെ സുഹൃത്തുക്കളും പീഡിപ്പിച്ചു.9മാസത്തിനിടെ കൗമാരക്കാരി നിരവധി തവണ പീഡനത്തിനിരയായി. ഇന്നലെയും പീഡിപ്പിക്കപ്പെട്ടെന്ന് ഒടുവില് പൊലീസിന് മുന്നിലെത്തിയ കുട്ടി മൊഴി നല്‍കി.\nഉപദ്രവിച്ച 29 പേരെക്കുറിച്ചുള്ള വിവരങ്ങളും കൈമാറി. ആദ്യം ലോക്കല് പൊലീസും സംഭവത്തിന്റെ ഗൗരവം മനസിലാക്കി പ്രത്യേക സംഘവും അന്വേഷണം തുടങ്ങി. ഇതിനോടകം 26 പേര് അറസ്റ്റിലായിട്ടുണ്ട്. ശേഷിക്കുന്ന മൂന്ന് പേരും ഉടന് പിടിയിലാവുമെന്ന് പൊലീസ് പറയുന്നു.\nഅവശയായ പെണ്‍കുട്ടി ഇപ്പോള് ആശുപത്രിയില് ചികിത്സയിലാണ്. ഡോംബിവലി, ബദ്‌ലാപൂര്, മുര്‍ബാദ് തുടങ്ങിയ സ്ഥലങ്ങളില് വച്ചായിരുന്നു പീഡനം. ഇലക്ടോണിക് തെളിവുകളടക്കം ശേഖരിക്കുകയാണെന്ന് പൊലീസ് പറഞ്ഞു. നാക്കിനാക്കയില് ടെംപോ വാനില് സ്ത്രി പീഡനത്തിനരയായി മരിച്ചതടക്കം സംസ്ഥാനത്ത് സ്ത്രീകള്‍ക്കെതിരായ അക്രമങ്ങള് വര്‍ധിച്ചെന്നാണ് കണക്കുകള് സൂചിപ്പിക്കുന്നത്.\nLast Updated Sep 24, 2021, 6:57 AM IST


മാൻവേട്ട കേസിൽ സൽമാൻ ഖാനെ വെറുതെ വിട്ടു | Madhyamam\nHomechevron_rightNewschevron_rightIndiachevron_rightമാൻവേട്ട കേസിൽ സൽമാൻ...\ndate_range 25 July 2016 10:57 AM GMT\nമാൻവേട്ട കേസിൽ സൽമാൻ ഖാനെ വെറുതെ വിട്ടു\nജോധ്പൂർ: കൃഷ്ണമൃഗത്തെ വേട്ടയാടിയ കേസിൽ ബോളിവുഡ് താരം സൽമാൻ ഖാനെ വെറുതെ വിട്ടു. രാജസ്ഥാൻ ഹൈകോടതിയാണ് സൽമാനെ 18 വർഷത്തിന് ശേഷം കുറ്റവിമുക്തമനാക്കിയത്. വിചാരണ കോടതി വിധിക്കെതിരെ താരം ഹൈകോടതിയിൽ നൽകിയ അപ്പീലിലാണ് ഇപ്പോൾ വിധി പ്രഖ്യാപിച്ചിട്ടുള്ളത്. മാനിന്‍റെ ദേഹത്ത് പതിച്ച വെടിയുണ്ട സൽമാന്‍റെ കൈവശമുണ്ടായിരുന്ന തോക്കിൽ നിന്നുള്ളതാണെന്ന് സ്ഥിരീകരിക്കാൻ പ്രോസിക്യൂഷന് സാധിച്ചില്ലെന്ന് ഹൈകോടതി വിധിന്യായത്തിൽ ചൂണ്ടിക്കാട്ടി. സംഭവത്തിൽ പങ്കാളിയല്ലെന്നും താൻ നിരപരാധിയാണെന്നുമാണ് താരം കോടതിയിൽ വാദിച്ചത്.\n1998 സെപ്റ്റംബർ 26നും സെപ്റ്റംബർ 28നുമാണ് കേസിനാസ്പദമായ സംഭവങ്ങൾ നടക്കുന്നത്. 'ഹം സാത്ത് സാത്ത് ഹെ' എന്ന ചിത്രത്തിന്‍റെ ഷൂട്ടിങ്ങിനിടെ സൽമാൻ ഖാൻ വംശനാശം നേരിട്ടു കൊണ്ടിരിക്കുന്ന കൃഷ്ണമൃഗത്തെയും ചിങ്കാര മാനിനെയും വേട്ടയാടി എന്നായിരുന്നു കേസ്. മാനിനെ ദൈവമായി ആരാധിക്കുന്ന ബിഷ്‌ണോയി വംശജരാണ് സൽമാൻ അടക്കം ആറ് ബോളിവുഡ് താരങ്ങള്‍ക്കെതിരെ പരാതി നല്‍കിയത്.\nസെപ്റ്റംബർ 26ന് ജോധ്പുരിലെ ഉൾപ്രദേശമായ ഭവാധിലും സെപ്റ്റംബർ 28ന് ഗോദ ഫാമിലുമാണ് വേട്ടയാടൽ നടന്നത്. സഹ നടീനടന്മാരായ സെയ്ഫ് അലി ഖാൻ, തബു, സൊനാലി ബാന്ദ്രെ, നീലം, സതീഷ് ഷാ എന്നിവരും സല്‍മാനൊപ്പം പങ്കാളികളായിരുന്നു. വന്യജീവി സംരക്ഷണ നിയമത്തിലെ 51മത് വകുപ്പ് പ്രകാരമാണ് സൽമാനെതിരെ ജോധ്പുർ പൊലീസ് കേസെടുത്തത്.\nമാന്‍വേട്ടയുമായി ബന്ധപ്പെട്ട രണ്ട് കേസുകളില് നേരത്തേ സല്‍മാന് തടവുശിക്ഷ വിധിച്ചിട്ടുണ്ട്. ആദ്യ കേസില് ഒരു വര്‍ഷം തടവും രണ്ടാമത്തേതില് ആവര്‍ത്തിച്ച് കുറ്റകൃത്യം ചെയ്തതിന്‍റെ പേരില് അഞ്ചു വര്‍ഷവും തടവാണ് ജോധ്പൂര് കോടതി വിധിച്ചത്. ഈ കേസുകളിലെ വിധിക്കെതിരെ അപ്പീല് നല്‍കിയ സല്‍മാന് നിലവിൽ ജാമ്യത്തിലായിരുന്നു. കേസുമായി ബന്ധപ്പെട്ട് സൽമാൻ 1998ലും 2007ലും തടവുശിക്ഷ അനുഭവിച്ചിട്ടുണ്ട്.\nലൈസൻസില്ലാത്ത തോക്ക് കൈവശംവെച്ചതിന് സൽമാനെതിരെ ആയുധനിയമപ്രകാരം ചുമത്തിയിരുന്ന കുറ്റം കോടതി നേരത്തെ ഉപേക്ഷിച്ചിരുന്നു.\nഅതേസമയം, ഹൈകോടതി വിധിക്കെതിരെ സുപ്രീംകോടതിയെ സമീപിക്കുമെന്ന് ബിഷ്‌ണോയി സമുദായ നേതാവ് മഹിപാൽ ബിഷ്ണോയി മാധ്യമങ്ങളോട് പറഞ്ഞു.


CANADA | കറുത്ത ഷെർവാണി ധരിച്ച് ഇന്ത്യൻ സമൂഹത്തിന് ചുറ്റും നിന്ന് നിലവിളക്ക് കത്തിച്ച് ദീപാവലി ആഘോഷിച്ച കാനഡയുടെ പ്രധാനമന്ത്രിയുടെ ട്വീറ്റ് പുലിവാലായി; ദീപാവലി മുബാരക് എന്ന ആശംസ ഇന്ത്യക്കാരെ ആക്ഷേപിക്കാനെന്ന് വിമർശനം - MarunadanMalayalee.com\nകാനഡയിലെ ഇന്ത്യൻ സമൂഹത്തെ തൃപ്തിപ്പെടുത്താനാണ് പ്രധാനമന്ത്രി ജസ്റ്റിൻ ട്രുഡ്യൂ ട്വിറ്ററിൽ ഈ കഷ്ടപ്പാടൊക്കെ പെട്ടത്. എന്നാൽ അത് പുലിവാലാകുമെന്ന് അദ്ദേഹം സ്വപ്‌നത്തിൽപ്പോലും വിചാരിച്ചിരുന്നില്ല. കറുത്ത ഷെർവാണിയണിഞ്ഞ് ഇന്ത്യക്കാർക്കൊപ്പം നിന്ന് നിലവിളക്ക് കൊളുത്തുന്ന ചിത്രമാണ് ജസ്റ്റിൻ പോസ്റ്റ് ചെയ്തത്. അതിന് കീഴിലായി അദ്ദേഹം കുറിച്ച ഒരുവാക്കാണ് വിമർശനത്തിനാധാരം.\nദീപാവലി മുബാരക് എന്നായിരുന്നു ജസ്റ്റിന്റെ ആശംസ. ദീപാവലിക്കൊപ്പം മുബാരക് ചേർത്തത് ഹിന്ദു സമൂഹത്തെ ആക്ഷേപിക്കുന്നതിന് തുല്യമാണെന്ന വാദവുമായി ഒരു വിഭാഗം രംഗത്തെത്തി. ട്രുഡ്യൂവിന്റെ 37 ലക്ഷത്തിലേറെവരുന്ന ട്വിറ്റർ ഫോളോവേഴ്‌സിൽ വലിയൊരു വിഭാഗം ഇന്ത്യൻ വംശജരാണ്. അവരാണ് മുബാരക്കിനെതിരെ രംഗത്തെത്തിയത്.\nദീപാവലി മുബാരക്, ഞങ്ങളിന്ന് ഒട്ടാവയിൽ ദീപാവലി ആഘോഷിക്കുന്നു. ഹാപ്പി ദീവാളി എന്നായിരുന്നു പ്രധാനമന്ത്രിയുടെ ട്വീറ്റ്. ഇത് 800 തവണ റീട്വീറ്റ് ചെയ്യപ്പെട്ടു. 3500 പേർ ലൈക്ക് ചെയ്യുകയും ചെയ്തു. മുബാരക് എന്ന പദം അറബിയാണെന്നും അതെത്രയും വേഗം തിരുത്തണമെന്നും പലരും പ്രധാനമന്ത്രിയോട് ആവശ്യപ്പെട്ടു.\nഒരു വാക്കിന്റെ പേരിൽ പ്രധാനമന്ത്രിയെ അധിക്ഷേപിക്കേണ്ടതില്ലെന്നും അദ്ദേഹത്തിന്റെ ഉദ്ദേശശുദ്ധിയെ അഭിനന്ദിക്കുകയാണ് വേണ്ടതെന്നും മറ്റുപലരും ആവശ്യപ്പെട്ടു. ഇന്ത്യൻ ഉത്സവങ്ങൾ ആഘോഷിക്കുന്നതിൽ മുമ്പും അദ്ദേഹം ശ്രദ്ധാലുവായിരുന്നുവെന്നും അവർ പറയുന്നു. ജൂലൈയിൽ പച്ച കുർത്തയും വെള്ള പൈജാമയുമണിഞ്ഞ് ടൊറന്റോയിലെ സ്വാമിനാരായൺ മന്ദിറിൽ പൂജ നടത്താൻ അദ്ദേഹം എത്തിയിരുന്നു. ഇന്ത്യയുമായുള്ള ആത്മീയ ബന്ധം നിലനിർത്തുന്നതിൽ കാനഡ തത്പരരാണെന്നും അദ്ദേഹം വ്യക്തമാക്കി.\nഓഗസ്റ്റിൽ ഇന്ത്യൻ സ്വാതന്ത്ര്യദിനാഘോഷച്ചടങ്ങിലും അദ്ദേഹം പങ്കെടുത്തു. ജയ് ഹിന്ദ് എന്നുപറഞ്ഞ് പ്രസംഗം അവസാനിപ്പിച്ച ജസ്റ്റിൻ അദ്ദേഹം വലിയ കൈയടിയാണ് നേടിയത്.\nട്രംപ് എന്തൊക്കെയാണ് ചെയ്യാൻ പോകുന്നതെന്ന് ഒരുറപ്പുമില്ല\nഐറിഷ് റിപ്പബ്ലിക്ക് ഇന്ത്യൻ കുടിയേറ്റക്കാരുടെ പറുദീസയാകുന്നതിങ്ങനെ


യു.ഡി.എഫ് നേതാക്കളും പ്രശ്നപരിഹാരത്തിന് ശ്രമിക്കുന്നുണ്ട്. കേരള കോണ്‍ഗ്രസ് ഒന്നിച്ചുനില്‍ക്കണമെന്നാണ് ആഗ്രഹമെന്ന് രമേശ് ചെന്നിത്തല പറഞ്ഞു.\n16 Jun, 2019 at 07:59 AM\nപിളര്‍പ്പിന്റെ വക്കിലെത്തി നില്‍ക്കെ പാര്‍ട്ടിയിലെ മുതിര്‍ന്ന നേതാക്കളുടെ പിന്തുണ ജോസഫ് വിഭാഗത്തിന്. ജോയ് എബ്രഹാം ജോസ് കെ. മാണിക്കെതിരെ പരസ്യമായി രംഗത്ത് വന്നപ്പോള് സമവായ നീക്കത്തിന് പിന്തുണയറിയിച്ചവരില് സി.എഫ് തോമസും തോമസ് ഉണ്ണിയാടനും ഉള്‍പ്പെടും. യു.ഡി.എഫ് നേതാക്കളും പ്രശ്നപരിഹാരത്തിന് ശ്രമിക്കുന്നുണ്ട്. കേരള കോണ്‍ഗ്രസ് ഒന്നിച്ചുനില്‍ക്കണമെന്നാണ് ആഗ്രഹമെന്ന് രമേശ് ചെന്നിത്തല പറഞ്ഞു.\nകേരള കോണ്‍ഗ്രസ് ഒരിക്കല്‍കൂടി പിളര്‍പ്പിനെ നേരിടുമ്പോള് രണ്ട് പക്ഷവും ശക്തി സംഭരിക്കാനുള്ള ശ്രമത്തിലാണ്. മുതിര്‍ന്ന നേതാക്കളുടെ പിന്തുണ നേടിയ ജോസഫ് വിഭാഗമാണ് ഈ നീക്കത്തില് മുന്നില്. ഓഫീസ് ചുമതലയുള്ള ജനറല് സെക്രട്ടറിയായ ജോയ് എബ്രഹാം സമവായത്തിന് തടസം ജോസ് കെ. മാണിയും കൂട്ടരുമാണെന്ന് തുറന്നു പറഞ്ഞു. സമവായ നീക്കത്തിന് പി.ജെ ജോസഫ് പിന്തുണയറിയിച്ച് ഉന്നതാധികാര സമിതിയിലെ 14 പേര് കത്ത് നല്‍കിയതില് ആദ്യ പേര് സി.എഫ് തോമസ് എം.എല്.എയാണ്. മുന് എം.എല്.എ തോമസ് ഉണ്ണിയാടന് ഉള്‍പ്പെടെ മുതിര്‍ന്ന നേതാക്കള് കത്തില് ഒപ്പിട്ടുണ്ട്.\nഅതേസമയം സമവായത്തിന്റെ സാധ്യതകള് തേടണമെന്നാവശ്യപ്പെട്ട് യു.ഡി.എഫ് നേതാക്കള് കേരള കോണ്‍ഗ്രസ് നേതാക്കളെ ബന്ധപ്പെടുന്നുണ്ട്. രമേശ് ചെന്നിത്തല, ഉമ്മന്‍ചാണ്ടി, മുല്ലപ്പള്ളി എന്നിവര് പി.ജെ ജോസഫുമായും ജോസ് കെ. മാണിയുമായും ചര്‍ച്ച നടത്തി. പി.കെ കുഞ്ഞാലിക്കുട്ടി തുടങ്ങിയ യു.ഡി.എഫ് നേതാക്കള് തമ്മില് ആശയവിനിയമം തുടരുന്നു. സാധ്യമെങ്കില് നാളെ ഇരു വിഭാഗം നേതാക്കളെ കാണാനും നേതാക്കള് ആലോചിക്കുന്നു.\nKerala CongressUDFPJ Joseph


Kevin O'Brien announces retirement അയർലൻഡ് താരം കെവിൻ ഓബ്രിയൻ ഏകദിനത്തിൽ നിന്ന് വിരമിച്ചു\nഅയർലൻഡ് താരം കെവിൻ ഓബ്രിയൻ ഏകദിനത്തിൽ നിന്ന് വിരമിച്ചു\nഅയർലൻഡ് ഓൾറൗണ്ടർ കെവിൻ ഓബ്രിയൻ ഏകദിന ക്രിക്കറ്റിൽ നിന്ന് വിരമിച്ചു. 15 വർഷം നീണ്ട കരിയറിനു ശേഷമാണ് ഐറിഷ് ക്രിക്കറ്റ് ചരിത്രത്തിലെ തന്നെ ഏറ്റവും മികച്ച ക്രിക്കറ്റർമാരിൽ പെട്ട കെവിൻ പാഡഴിക്കുന്നത്. 37കാരനായ താരം 2006ൽ ഇംഗ്ലണ്ടിനെതിരെയാണ് അരങ്ങേറുന്നത്.\nഅയർലൻഡിനായി കളിച്ച് മതിയായില്ലെന്നും ഏകദിനങ്ങളിൽ ഇനി രാജ്യത്തിനായി പഴയതുപോലെ കളിക്കാനാവില്ലെന്ന് കരുതിയതു കൊണ്ടാണ് വിരമിക്കുന്നതെന്നും ഓബ്രിയൻ പറഞ്ഞു. മൂന്ന് ലോകകപ്പുകളിലെയടക്കം ചില നല്ല ഓർമ്മകളുണ്ടെങ്കിലും ഇൻ പൂർണമായും ടി-20 ക്രിക്കറ്റിൽ ശ്രദ്ധ പതിപ്പിക്കാനാണ് തീരുമാനം എന്നും അദ്ദേഹം കൂട്ടിച്ചേർത്തു.\nഅയർലൻഡിനായി മൂന്ന് ഫോർമറ്റിലും കളിച്ചിട്ടുള്ള താരമാണ് ഓബ്രിയൻ. ദേശീയ ജഴ്സിയിൽ 153 ഏകദിനങ്ങളിലും 96 ടി-20 മത്സരങ്ങളിലും3ടെസ്റ്റ് മത്സരങ്ങളിലും താരം കളത്തിലിറങ്ങി. ഏകദിന കരിയറിൽ 3619 റൺസും 114 വിക്കറ്റുകളും അദ്ദേഹത്തിൻ്റെ പേരിലുണ്ട്. ടി-20 കരിയറിൽ 1672 റൺസും 58 വിക്കറ്റുകളുമുള്ള അദ്ദേഹം3ടെസ്റ്റ് മത്സരങ്ങളിൽ നിന്നായി 258 റൺസും നേടിയിട്ടുണ്ട്. ഏകദിനത്തിൽ രാജ്യത്തിനായി ഏറ്റവുമധികം വിക്കറ്റുകൾ നേടിയ താരമാണ് കെവിൻ. 2011 ലോകകപ്പിൽ ഇംഗ്ലണ്ടിനെതിരെ നേടിയ 113 റൺസ് ആണ് ഓബ്രിയൻ്റെ കരിയറിലെ ഏറ്റവും സുപ്രധാന ഇന്നിംഗ്സ്. ബെംഗളൂരുവിൽ നടന്ന മത്സരത്തിൽ വെറും 50 പന്തുകളിലാണ് ഐറിഷ് താരം സെഞ്ചുറി നേടിയത്.\nStory Highlights: Kevin O’Brien announces ODI retirement\nലോക ക്രിക്കറ്റ് തലപ്പത്തേക്ക് മലയാളി; സുമോദ് ദാമോദറിന് ഹാട്രിക് വിജയം\nഇന്ത്യയുടെ ബി ടീമിനു പോലും പാകിസ്താനെ പരാജയപ്പെടുത്താനാവും: ഡാനിഷ് കനേരിയ\nമത്സരം ആരംഭിക്കുന്നതിനു തൊട്ടുമുൻപ് വിൻഡീസ് ക്യാമ്പിൽ കൊവിഡ് ബാധ; ഓസ്ട്രേലിയക്കെതിരായ രണ്ടാം ഏകദിനം മാറ്റിവച്ചു\nസ്പിൻ വല നെയ്ത് ദക്ഷിണാഫ്രിക്ക; ജയം 42 റൺസിന്\nപരിശീലന മത്സരം: രണ്ടാം ഇന്നിംഗ്സിലും തിളങ്ങി ജഡേജ; ഇന്ത്യക്ക് 283 റൺസ് ലീഡ്\nഷൂട്ടിംഗിൽ ഇന്ത്യയ്ക്ക് നിരാശ; റോവിംഗിൽ സെമിയിൽ


മീന് പോഷക സമൃദ്ധം | നമ്മുടെ മലയാളം\nHome » ആരോഗ്യം » മീന് പോഷക സമൃദ്ധം\nമീനുകളില് ധാരാളമായി അടങ്ങിയിരിക്കുന്ന സിങ്ക് എന്ന ധാതു രോഗപ്രതിരോധ സംവിധാനത്തെ ശക്തിപ്പെടുത്തും.\nanti oxidants fatty acid fish dishes fish liver oil immunity nervous system omega 3\t2015-02-25\nമീന് പോഷക സമൃദ്ധം Reviewed by nammudemalayalam on Feb 25 . മത്സ്യത്തിന്‍റെ ഔഷധഗുണത്തെക്കുറിച്ച് പുതിയ പുതിയ കണ്ടെത്തലുകള് വന്നുകൊണ്ടിരിക്കുകയാണ്. മീനും മീനെണ്ണയും നിത്യഭക്ഷണത്തില് ഉള്‍പ്പെടുത്തിയാല് നിരവധി രോഗങ്ങള്‍ക മത്സ്യത്തിന്‍റെ ഔഷധഗുണത്തെക്കുറിച്ച് പുതിയ പുതിയ കണ്ടെത്തലുകള് വന്നുകൊണ്ടിരിക്കുകയാണ്. മീനും മീനെണ്ണയും നിത്യഭക്ഷണത്തില് ഉള്‍പ്പെടുത്തിയാല് നിരവധി രോഗങ്ങള്‍ക Rating: 0\nTags : anti oxidants fatty acid fish dishes fish liver oil immunity nervous system omega 3\nവീടിനുള്ളില് തീര്‍ക്കാം ഹരിത പ്രപഞ...സ്വസ്ഥം… സുന്ദരം നാലുകെട്ട്...